Athulaa masthuvaathakethi nahthaalaakan Yageenvaan jehey: Bonde\n"އަތުލާ މަސްތުވާތަކެތި ނައްތާލާކަން ޔަގީން ކޮށްދޭންޖެހޭ"\n300 ކިލޯގެ މަސްތުވާތަކެތި ނައްތާލަނީ: ގިނަ އަދަދެއްގެ މަސްތުވާތަކެތި މިހާރުވެސް ވަނީ އަތުލައިގެންފައި --\nއެކި މައްސަލަތަކުގައި ފުލުހުންގެ ބެލުމުގެ ދަށަށް ގެންދާ މަސްތުވާތަކެތި ނައްތާލެވޭކަން ރައްޔިތުންނަށް ސާފުވާން ޖެހޭ ކަމަަށް ރައްޔިތުންގެ މަޖިލީހުގެ މާފަންނު މެދު ދާއިރާގެ މެންބަރު އިބްރާހިމް ރަޝީދު (ބޮންޑެ) ވިދާޅުވެއްޖެ އެވެ.\nމި ފަހުން ފުލުހުން ހިންގާ ބޮޑެތި އޮޕަރޭޝަންތަކުގައި ގިނަ އަދަދެއްގެ މަސްތުވާތަކެތި ދަނީ އަތުލައިގަންނަމުންނެވެ. މިދިޔަ 15 ވަރަކަށް ދުވަސްތެރޭ އެކަނި ވެސް ތިން އޮޕަރޭޝަނެއްގައި 300 ކިލޯއަށްވުރެ ގިނަ މަސްތުވާތަކެތި އަތުލައިގެންފައި ވެއެވެ. އެއީ އައްޑޫއިން 98 ކިލޯއަށްވުރެ ގިނަ މަސްތުވާތަކެތި އަދި ހުޅުމާލޭ ފަޅުގައި އަޅާފައި އޮތް ދެ ދޯންޏަކުން 230 ވުރެ ގިނަ ކިލޯގެ މަސްތުވާތަކެއްޗެވެ.\nމެންބަރު އިބްރާހިމް ރަޝީދު ކުރެއްވި ޓްވީޓެއްގައި ވިދާޅުވީ އަތުލައިގަނެވޭ މަސްތުވާތަކެތި ގުދަން ކުރުމާއި ބެލެހެއްޓުމާއި ނައްތާލުމުގެ އިޖްރާތްތައް ރައްޔިތުންނަށް ސާފްވާން ޖެހޭ ކަމަށެވެ. އަދި ޑްރަގްތައް ރައްކާކުރާ ގުދަން ހުޅުވެނީ ކަމާގުޅޭ އިދާރާތަކުގެ ހާޒިރުގައިތޯ ސާފުވާން ޖެހޭ ކަމަށް ވެސް ވިދާޅުވި އެވެ.\nމަޖިލީހުގެ މާފަންނު މެދު ދާއިރާގެ މެންބަރު އިބްރާހިމް ރަޝީދު (ބޮންޑެ) މަޖިލީހުގެ ޖަލްސާއެއްގައި ވާހަކަ ދައްކަވަނީ. -- ފޮޓޯ: މަޖިލީސް\nއަތުލައިގަނެވޭ މަސްތުވާތަކެތި ގުދަން ކުރުމާއި ބެލެހެއްޓުމާއި ނައްތާލުމުގެ އިޖްރާތްތައް ރައްޔިތުންނަށް ސާފްވާންޖެހޭ. މިސާލަކަށް ޑްރަގްތައް ރައްކާކުރާ ގުދަން ހުޅުވެނީ އެއް އިދާރާގެ ހާޒިރުގައިތޯ ނުވަތަ ތިން އިދާރާގެ ހާޒިރުގައިތޯ ސާފުވާންޖެހޭ. ވަލުދޮރާށި ބަންދުކުރަން ޖެހޭ\nއެކި މައްސަލަތަކުގައި ފުލުހުން އަތުލާފައިވާ މަސްތުވާތަކެތީގެ ތެރެއިން މި އަހަރުގެ ޖޫން މަހާ ހަމައަށް ނައްތާނުލާ ހުރި 300 ކިލޯއަށް ވުރެ ގިނަ މަސްތުވާތަކެތި މި މަހުގެ 8 ވަނަ ދުވަހު ވަނީ ނައްތާލާފައެވެ. ނައްތާލި ތަކެތީގެ ތެރޭގައި ހިމެނެނީ 12778 އެވިޑެންސްގައި ހިމެނޭ 25،880 ރަބަރު ޕެކެޓާއި 11،794 ސެލޯފިންކޮޅާއި ފިލްމު ހުސްކުރި 734 ދަޅާއި 455 ބްލެޓާއި 233 ބިޑިއާއި 11،156 ބޭސްގުޅައާއި އެހެނިހެން 79225 އައިޓެމެވެ. ބަރުދަނަކީ 324.05 ކިލޯ އެވެ.\nމި ފަހަރު އެ ތަކެތި ނައްތާލީ އާންމުންގެވެސް ހާޒިރުގައެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް މަސްތުވާތަކެތި + މިނިސްޓްރީ އޮފް ހޯމް އެފެއާޒް


20 mahuge mi thuhthu kujja maruvee ekani geyga onnathaa6dhuvas fahun - AO News\n20 މަހުގެ މިކުއްޖާ މަރުވީ އެކަނި ގޭގައި އޮންނަތާ6ދުވަސް ފަހުން\nއިންގިރޭސި ވިލާތު ބްރައިޓަންގައި ދިރިއުޅެމުން ދިޔަ ކުޑީ ނަމަކަށް ކިޔާ އަންހެނެއްގެ 20 މަހުގެ ތުއްތުކުއްޖަކު ގޭގައި އެކަނި އޮންނަތާ6ދުވަސްފަހުން މަރުވެއްޖެއެވެ.\nމިހާދިސާ ހިނގާފައިނަީ 2019 ވަނަ އަހަރު ޑިސެމްބަރ މަހުގައެވެ.\nފުލުހުން ބުނީ، ކުޑީ އޭނަގެ 18ވަނަ އުފަންދުވަސް ފާހަގަކުރުމަށް ލަންޑަންގެ އެހެން ހިސާބަކަށް ރަހުމަތްތެރިންނާއެކު ދިޔައީ ދަރިފުޅު އެކަނި ގޭގައި ބާއްވާފައި ގޭގައި ތަޅުލުމަށްފަހުއެވެ. މިހާދިސާގެ ޝަރީއަތް މިމަހު ފަށާފައިވާ އިރު ދަރިފުޅު އެކަނި ގެއަށް އެއްލާލުމަށްފަހު ޕާޓީކުރަން 6ދުވަސް ވަންދެން ބޭރުގައި އުޅުނުކަމަށް އޭނާވަނީ އެއްބަސްވެފައެވެ. ކުއްޖާގެ ބައްޕައަކީ ކާކުކަން މިހާތަނަށް އެނގިފައި ނުވާކަމަށް ފުލުހުން ބުނެއެވެ.\n“ސީސީޓީވީ ކެމެރާއިން ފެނޭ ކުޑީ 2019 ޑިސެމްބަރ މަހު ހަވީރު 17:39 އެއްވީ އިރު ގެއިން ނިކުމެގެން ދިޔަތަން. އޭގެފަހުން އަނބުރާ ގެއަށް އައިތަން ކެމެރާއަށް އަރާފައިވަނީ ޑިސެމްބަރ 11ވަނަ ދުވަހު. އެކުއްޖާ އަކީ އެކަނި އެއްވެސް ކަމެއް ނުކުރެވޭވަރު ކުއްޖެއް. އެކުއްޖާ އެކަނި ގޭގައި އޮތް 6ދުވަހު ފެންނުބޮއެ، ނުކައި އޮވެ ހާލުދެރަވެގެން މަރުވީ” ކޯޓުން ކުޑީއަށް ތަފްސީލު ކިޔައިދިނެވެ. ކޯޓުން ބަޔާން އިއްވުމާއެކު ރޮމުން ކުޑީ ވަނީ ޑިސްމބަރ މަހު4ވަނަދުވަހުން 11 ވަނަ ދުވަހާ ދެމެދު ކުއްޖާ އަށް އަޅާނުލައި މަރުވާން އެކަނި ދޫކޮށްލިކަމަށް އެއްބަސްވެފައެވެ.\nކުޑީގެ ދަރިފުޅު އާސިއާ ހަރަކާތެއްނެތި ހުއްޓިފައިވާ ކަމަށްބުނެ އޭނާވަނީ 2019 ޑިސްމބަރ 11ވަނަ ދުވަހު ހޮސްޕިޓަލް އެމަޖެންސީ އަށް އަންގާފައެވެ. ހޮސްޕިޓަލުން ކުއްޖާ އެމްބިއުލާންސްގައި ގެންގޮސް ފަރުވާދޭން ބެލި އިރުވެސް މަރުވެފައިވާ ކަމަށް މެޑިކަލްޓީމުން ބުނެއެވެ. އާސިއާގެ ޕޯސްޓްމޯޓަމް ރިޕޯޓުން ދައްކާގޮތުގައި އެކުއްޖާ މަރުވެފައިވަނީ ބަނޑުހައި ހޫނުކަންމަތީ އޮވެ ގައިން ފެންވެސް މަދުވެގެންނެވެ.\nމި މައްސަލައިގައި ކުޑީ އަށް ހުކުމް އިއްވުން އޮންނާނީ އަންމަ މާރިޗް މަހު 28ވަނަ ދުވަހު އެވެ.\nއަންގާރަ ދުވަހަކީ ރޯދަ މަހުގެ ފުރަތަމަ ދުވަސް ކަމުގައި ކަނޑައަޅައިފި\nގދ. ފިޔޯރީ ކައުންސިލްގެ ފަސް ގޮނޑި ވެސް އަމިއްލަގޮތުން ވާދަކުރި ކެނޑިޑޭޓުންނަށް!\nގދ. ހޯނޑެއްދޫ ކައުންސިލްގެ ފުރިހަމަ އަޣުލަބިއްޔަތު އެމް.ޑީ.ޕީ އަށް!\nމި ރަމަޟާން މަހު ޑރ. އަބަދުއްސަމަދު މެމޯރިއަލް ހޮސްޕިޓަލްގެ ޙިދުމަތްދޭ ގަޑިތައް އާންމުކޮށްފި\nމާޗް 27, 2021\nޜާއްޖޭގައި ނަމަ ވޯޓެއްގެ އެދުމުގައި ސިޔާސީ މީހުން އަޑީތިބެގެން ޅޮޔަރުން މަތީ ތިބެގެން މައްސަލަ ނިމޭއިރު ކުއްވެރވާނީ ކުއްޖާ


ބަބީތާ ޝިވްދަސާނީ - ވިކިޕީޑިއާ\nބަބީތާގެ ބައްޕަ ހެރީ ޝިވްދަސާނީ އަކީ އެކްޓަރެކެވެ. ބަބީތާގެ ބޮޑު ދައިތަ ސާދަނާ އަކީ ފަސްދޮޅަހުގެ އަހަރުތަކުގައި ވިދާލި އެކްޓްރެސް އެކެވެ. ސުކޫލް ދައުރު ނިންމުމަށްފަހު ބައްޕަގެ އެހީގައި ފިލްމީ ދާއިރާއާއި ގުޅުނެވެ. ފުރަތަމަ ފެނިގެންދިޔައީ ސަންޖޭ ޚާން އާއެކު 1966 ވަނަ އަހަރު ކުޅެފައިވާ ދަސްލާކް ކިޔާ ފިލްމަކުންނެވެ. އެއަށްފަހު 1967 ގައި ކުޅުނު ރާޒް ވެފައިވަނީ ބެލުންތެރިންގެ ތަރުހީބު ބަބީތާއަށް ވަރަށް ބޮޑަށް ލިބިގެންދިޔަ ފިލްމަކަށެވެ.\nބަބީތާ އުފަންވެފައިވަނީ 20 އޭޕްރީލް 1948 ގައެވެ. މިއަދު އިންޑިޔާގެ ފިލްމީ މަޝްރަހުގައި ކާމިޔާބު ހޯދާފައިވާ ދެބަތަލާ ކަރިޝްމާ އަދި ކަރީނާގެ މަންމަ ބަބީތާ ފިލްމީ މައިދާނުގައި ހޭދަކުރި 8 އަހަރު ދުވަހުގެ ތެރޭގައި 20 އަށްވުރެ ގިނަ ފިލްމުތަކުގައި ތަފާތު ބައިތައް އަދާކޮށްފައި ވެއެވެ. ބަބީތާ ކުޅެފައިވާ ފާހަގަކޮށްލެވޭ ފިލްމްތަކުގެ ތެރޭގައި 1967ގައި ރިލީޒްވި ފަރުޒު، 1968ގައި ރިލީޒްވި އައުލާދު، 1969ގައި ރިލީޒްވި ތުމްސޭ އައްޗާ ކޯންހޭ، ހަސީނާ މާންޖޭގީ، ކިސްމަތު، އަންޖާނާ، 1970ގައި ރިލީޒްވި ޕެހްޗާން، ކަލް އާޖް އައުރު ކަލް، އަދި 1972ގައި ރިލީޒްވި ޖީތު ފަދަ ފިލްމުތައް ހިމެނެއެވެ. ބަބީތާ އެންމެ ފަހުން ކުޅެފައިވާ ފިލްމަކީ 1974 ގައި ރިލީޒްވި ސޯނޭކީ ހާތު އެވެ.\nސުކޫލް ދައުރުއްސުރެ ރަހުމަތްތެރިކަން އޮތް ރަންދީރު ކަޕޫރާއި ބަބީތާގެ ކައިވެންޏަށްފަހު ފިލްމު ކުޅުން ވަނީ ހުއްޓާލާފައެވެ.އެދެމީހުންގެ ކައިވެނި ކުރެވުނީ6ނޮވެމްބަރު 1971 ގައެވެ. ކަރިޝްމާ އަދި ކަރީނާ ވެސް ލިބުނު ފަހުން ބަބީތާއާއި ރަންދީރުގެ ކައިވެނީގޮށް ވަނީ މޮހެވިފައެވެ. މިއަދު ބަބީތާ ދިރިއުޅެނީ ކަރީނާ އަދި ކަރިޝްމާ އާއެކު ބޮމްބޭ ސިޓީގައެވެ.


"Dhevansoora" ge ticket vikkan fashaifi | Mihaaru\nދޮންއައްޔަ "ދެވަންސޫރަ" ގެ މަންޒަރެއްގައި: އޭނާގެ ތަފާތު ކެރެކްޓާއެއް ފެނިގެން ދާނެ.\n"ދެވަންސޫރަ"ގެ ޓިކެޓް އޮލިމްޕަހުން ވިއްކަން ފަށައިފި\n18 ޖެނުއަރީ 2018 - 15:192comments\nމި އަހަރު އޮލިމްޕަހުގައި އަޅުވާ ފުރަތަމަ ފިލްމް "ދެވަންސޫރަ" ގެ ޓިކެޓް ވިއްކަން ފަށައިފި އެވެ.\nޔޫސުފް ޝަފީއު (ޔޫއްޕެ) ލިޔެ، ޑައިރެކްޓްކޮށް އަދި މުހިއްމު ރޯލެއް ވެސް ކުޅެފައިވާ ފިލްމްގެ ޓީމުން ބުނީ އާންމުކޮށް އޮލިމްޕަހުން ޓިކެޓް ވިއްކާ ގަޑިތަކުގައި މިހާރު ޓިކެޓް ވިއްކަމުންދާ ކަމަށެވެ. ފިލްމްގެ ޓިކެޓް ވިއްކަން ފެށީ، ޓިކެޓް ބުކްކޮށް ދިނުން ވެސް ކުރިއަށްދާތާ ދުވަސްކޮޅެއް ފަހުންނެވެ.\n"ދެވަންސޫރަ" ގެ 15 ޝޯ އޮލިމްޕަހުގައި ދައްކަން ވަނީ ހަމަޖެހިފަ އެވެ. އަދި ރާއްޖޭގެ ވަރަށް ގިނަ ރަށްރަށުގައި ވެސް ފިލްމް އަންނަ މަހު އަޅުވަން ފްލޭންކޮށްފައިވެ އެވެ.\n"އަޅުގަނޑުމެން އެބަ ބަލަން ހާއްސަކޮށް އާބާދީ ބޮޑެތި ބައެއް އަތޮޅުތަކުގައި މާލޭގައި ފިލްމް ޕްރިމިއާ ކުރާ ހަފުތާ ތެރޭގައި ވެސް ދައްކަން،" ފިލްމްގައި ފުލުހެއްގެ ރޯލް ކުޅެފައިވާ އެކްޓަރު މުހައްމަދު ފައިސަލް ބުންޏެވެ.\nއޭނާ ބުނީ "ދެވަންސޫރަ" ޓީމްގެ އަމާޒަކީ ވީހާ ވެސް ގިނަ ރަރަށުގައި ފިލްމް ދެއްކުން ކަމަށެވެ.\nމި ފިލްމަކީ ސިއްރު މަރެއްގެ ހަގީގަތާ ހަމައަށް ދާން ކުރާ މަސައްކަތްތަކެއް ދައްކުވައިދޭ ސަސްޕެންސް ތުރިލާއެކެވެ.\nޔޫއްޕެ އާއި ފައިސަލްގެ އިތުރުން "ދެވަންސޫރަ" ގެ ކާސްޓުންގެ ތެރޭގައި ފާތުމަތު އާޒިފާ (އަޒޫ)، ނާޝިދާ މުހައްމަދު (ނާއްކޮ)، އަހުމަދު ސައީދު، އަލީ އާޒިމް (ދޮންއައްޔަ)، އަލީ ޝަޒްލީމް، އިބްރާހީމް ޖިހާދު (ޖިމީ)، ޖާދުﷲ އިސްމާއީލް (ޖާދު)، އަދި އަހުމަދު އީސަ (އާނަންދު) ފަދަ ތަރިން ހިމެނެ އެވެ.\nމި ތަރިންނާ އެކު ފިލްމްގެ ލީޑް ބަތަލާއެއްގެ ގޮތުގައި ފެނިގެން ދާނީ އަލަށް ތައާރަފުވާ މަރިޔަމް ޝިފާ އެވެ


ޔަންގް ބޯއީސް އަތުން ފަހުވަގުތު ޔުނައިޓެޑް ބަލިވެއްޖެ\nޔޫރަޕްގެ ކުލަބްތަކުގެ މެދުގައި ކުޅެވޭ އެންމެ ޝަރަފްވެރި އެއް މުބާރާތް ކަމުގައިވާ ޔުއެފާ ޗެމްޕިއަންސް ލީގު އަންގާރަ ދުވަހުގެ ރޭ ފަށާފައިވާއިރު ފުރަތަމަ މެޗުގައި ސްވިޒަލޭންޑްގެ ޗެމްޕިއަން ޔަންގް ބޯއީސް އަތުން މެންޗެސްޓާ ޔުނައިޓެޑް ބަލިވެއްޖެއެވެ.\nޔަންގް ބޯއީސްގެ ދަނޑުގައި ކުޅުނު މި މެޗު އެ ޓީމުން ކާމިޔާބު ކޮށްފައި ވަނީ 2-1 ގެ ނަތީޖާއަކުންނެވެ.\nމެޗު ފަށައިގެން ޔުނައިޓެޑްގެ ފަރާތުން ވަނީ މޮޅު ކުޅުމެއް ފެނިގެން ގޮސްފައެވެ. މިގޮތުން އެ ޓީމުން ވަނީ މެޗުގެ 13 ވަނަ މިނެޓުގައި ލަނޑުޖަހައި ލީޑު ނަގާފައެވެ. މި ލަނޑު ބްރޫނޯ ފެނާންޑޭޒްގެ ހިތްގައިމު ޕާހަކުން ކާމިޔާބު ކޮށްދީފައި ވަނީ ކްރިސްޓިއާނޯ ރޮނާލްޑޯއެވެ. މިއީ ރޮނާލްޑޯ ޗެމްޕިއަންސް ލީގުގައި ކާމިޔާބުކުރި 135 ވަނަ ލަނޑެވެ. ޗެމްޕިއަންސް ލީގުގައި އެންމެ ގިނަ ލަނޑު ޖަހާފައިވާ ކުޅުންތެރިއަކީ ވެސް ރޮނާލްޑޯއެވެ.\nޗެމްޕިއަންސް ލީގުގެ ގިނަ ރެކޯޑްތަކެއް ހަދާފައިވާ ރޮނާލްޑޯއަށް މި މެޗާއެކު ވަނީ އިތުރު ރެކޯޑަކާއި އަރާ ހަމަކުރެވިފައެވެ. އެއީ ރެއާލް މެޑްރިޑްގެ ކުރީގެ ކީޕަރ ކަސިޔަސް ޗެމްޕިއަންސް ލީގުގައި 177 މެޗު ކުޅެގެން ހަދާފައިވާ ޗެމްޕިއަންސް ލީގުގައި އެންމެ ގިނަ މެޗު ކުޅުމުގެ ރެކޯޑެވެ. ޔުނައިޓެޑަށް ޗެމްޕިއަންސް ލީގުގެ މެޗުތައް ކުރިއަށް ހުރުމުން މި ރެކޯޑް ރޮނާލްޑޯ މުގުރާލާނެ ކަމަށް ބެލެވެއެވެ.\nމި މެޗުގައި ޔުނައިޓެޑަށް މައްސަލަތަކާއި ކުރިމަތިވީ 35 ވަނަ މިނެޓުގައި ޔުނައިޓެޑްގެ ޑިފެންޑަރ ވެން ބިކާސާ ކުރި ނުރައްކާތެރި ފައުލަކާއި ގުޅިގެން ރެފްރީ އޭނާއަށް ރަތްކާޑު ދެއްކުމުންވެ. ޔުނައިޓެޑުން އެކަކު މަދުވިނަމަވެސް ފުރަތަމަ ހާފު ނިންމާލާފައި ވަނީ އެއް ލަނޑުން ކުރީގައި އޮވެގެންނެވެ.\nމެޗުގެ ދެވަނަ ހާފުގައި ޔަންގް ބޯއީސްއިން ވަނީ މެޗުގެ ކޮންޓްރޯލް އަތުލައި ޔުނައިޓެޑްގެ ގޯލަށް ބާރު ބޮޑު ކޮށްފައެވެ. މިގޮތުނ އެ ޓީމުން ވަނީ މެޗުގެ 66 ވަނަ މިނެޓުގައި ލަނޑުޖަހައި ނަތީޖާ ހަމަހަމަ ކޮށްފައެވެ. މި ލަނޑު ކާމިޔާބު ކޮށްދީފައި ވަނީ އެންގަމަލޭއެވެ.\nމެޗުން ޔުނައިޓެޑް ބަލިވެފައި ވަނީ މެޗުގެ ފުރިހަމަ ވަގުތު ހަމަވެ ދެއްކި އިތުރު ވަގުތުގެ ފަސް މިނެޓުގެ ވެސް ފަހު ވަގުތު އެ ޓީމްގެ ލިންގާޑް ހެދި ގޯހެއްގެ ފައިދާނަގައި ޔަންގް ބޯއީސްގެ ސިއަބަޗޭ ކާމިޔާބު ކޮށްދިން ލަނޑުނެނެވެ.


ޙިފްޡުކޮށް އިމާމުވެ ތަރާވީޙު ނަމާދު ކުރުމަށް ދިވެހި ޙާފިޡުން ހޯދުމަށް\n1435 ވަނަ އަހަރުގެ ރަމަޟާން މަހު މީހުން ދިރިއުޅޭ ރަށްރަށުގެ މިސްކިތްތަކުގައި ޙިފްޡުކޮށް އިމާމުވެ ތަރާވީޙު ނަމާދު ކުރުމަށް ދިވެހި ޙާފިޡުން ހޯދުމަށް ބޭނުންވެއެވެ. އިމާމުވެ ތަރާވީޙު ނަމާދު ކުރާ މީހަކަށް ކޮންމެ ރެއަކަށް 400.00 ރުފިޔާގެ އެލަވަންސް އެއްދެވޭނެއެވެ. މިގޮތުން ފައިސާ ދެވޭނީ އިމާމުވެ ޙިފްޡުކޮށް ތަރާވީޙު ނަމާދުކުރާ ރެއަކަށް މިސްކިތަކަށް 1 ޙާފިޡަށެވެ.\nވީމާ، 22 ޖޫން 2014( އާދީއްތަ ) ދުވަހުގެ 14:00ގެ ކުރިން މިނިސްޓްރީ އޮފް އިސްލާމިކް އެފެއާޒަށް ސިޓީއަކުން ހުށަހެޅުއްވުން އެދެމެވެ.\nސިޓީއާއިއެކު ހުށަހަޅަންޖެހޭ ތަކެތި:\nދިވެހިރައްޔިތެއްކަން އަންގައިދޭ ކާޑުގެ ކޮޕީ (މުއްދަތު ހަމަނުވާ)\nޙާފިޡްކަމުގެ ސަނަދުގެ ކޮޕީ\nޙިފްޡްކޮށް އިމާމްވެ ތަރާވީޙް ނަމާދު ކުރައްވަން ބޭނުންފުޅުވާ ރަށުގެ ނަން އަދި މިސްކިތުގެ ނަން ހިމަނަން ވާނެއެވެ.\nޙިފްޡުކޮށް އިމާމުވެ ތަރާވީޙް ނަމާދުކުރާ ފަރާތްތަކަށް ފައިސާ ދިނުމާބެހޭ ގޮތުން މި މިނިސްޓްރީން ކޮށްފައިވާ ނަންބަރު (IUL)142-A1/1/2014/28 23 މާރިޗު 2014 އިޢުލާނާ ގުޅިގެން ހުއްދަ ނަންގަވާފައިވާ ދިވެހި ޙާފިޡުން އިތުރަށް އެޕްލިކޭޝަން ހުށަހަޅުއްވާކަށް ނުޖެހޭނެއެވެ.


ހަފްތާ ބަދިގެ – ބަނާނާ ޕުޑިންގް – Haftha\nThu, 28 May, 2020, 10:09 am\nހަފްތާ ބަދިގެ – ބަނާނާ ޕުޑިންގް\n3 މޭޒުމަތީ ސަމުސާ ފުށް\n½ ސައިސަމުސާ ވެނީލާ އެސެންސް\n30 ވެނީލާ ވެފަރ\n3-4 ދޮންވެފައި ހުރި ދޮންކެޔޮ (ފޮތިކޮށް ކޮށާފައި)\nހަތަރު ބިހުގެ ތެރެއިން ތިން ބިހުގެ ގޮބޮޅިތައް ވަކިކޮށްލާށެވެ. އަދި ބާކީ އިން ބިސް މި ގޮބޮޅިތަކުގެ ތެރެއަށް އަޅާލުމަށްފަހު ރަނގަޅަށް ގިރާލާށެވެ.\nތަވައަކަށް ½ ޖޯޑު ހަކުރު، ފުށް އަދި ލޮނު އެޅުމަށްފަހު ރަނގަޅަށް އެއްކޮށްލާށެވެ. ދެން މިމިކުސް އަށް ކުރިން ގިރި ބިސްތަކާއި ކިރު އަޅައި، ރަނގަޅަށް ގިރާލާށެވެ. މިމިކުސް ތަވާގައި ކައްކަންވާނީ މަތި ނުޖަހައި ދޭތެރެއަކުން ގިރަމުންނެވެ. އެގޮތުން 10 ވަރަކަށް މިނެޓް ވަންދެން އޮލަވަންދެން ކައްކާލަންވާނެއެވެ. މިހާރު މިހިރީ ޕުޑިންގް ތައްޔާރުވެފައެވެ.\nއަވަން 215 ޑިގްރީ ސެލްސިއަސްގައި ހޫނުކުރުމަށް ބަހައްޓާށެވެ.\nޓްރޭއެއްގައި ބަޓަރުކޮޅެއް ހޭކުމަށްފަހު ކުރިން ތައްޔާރުކުރި މިކްސްގެ އެތިކޮޅެއް ޓްރޭގައި ފަތުރާލާށެވެ. މީގެ މަތީގައި ވެނީލާ ވެފަރތައް އަތުރާލުމަށްފަހު އޭގެ މަތީގައި ކޮށާފައި ހުރި ދޮންކެޔޮކޮޅުތައް އަތުރާލާށެވެ. އެއަށްފަހު މިގޮތަށް ޕުޑިންގް ލޭޔާރއެއް، ވެފަރ ލޭޔާރއެއް އަދި ދޮންކެޔޮ ލޭޔާރއެއް އަތުރަމުން ގެންދާށެވެ. އެންމެ މަތީގައި ހުންނަންވާނީ ޕުޑިންގް ލޭޔާރއެކެވެ.\nމިރޭންގް ހެދުމަށް ކުރިން ވަކިކުރި ބިހުގެ ހުދުބަޔާއި ކުޑަ ލޮނުކޮޅެއް އެޅުމަށްފަހު ސްޓިފް ޕީކްސްވަންދެން ގިރާލާށެވެ. ގިރަމުންދާ ވަރަކަށް މީގެ ތެރެއަށް މަޑުމަޑުން ބާކީ ހުރި ¼ ޖޯޑު ހަކުރު އަޅަމުން ގެންދާށެވެ. ރަނގަޅަށް ގިރުމުން މި މިކްސް ޕުޑިންގް ގެ މަތީގައި ދޭފަތެއް ބޭނުންކޮށްގެން ފަތުރާލާށެވެ.\nއެއަށްފަހު އަވަންގައި5މިނެޓްވަންދެން ނުވަތަ މިރޭންގަށް މަޑު މުށިކުލަ އަރަންދެން ފިހެލަންވާނެއެވެ. ހިހޫކޮށްލައިގެން ކާލަން ވަރަށް މީރުވާނެއެވެ.


Malaysia gai ethah haasa bayaku bodu vazeeraa dhekolhah muzaharaa kohfi\nމެލޭޝިޔާގައި އެތައް ހާސް ބަޔަކު ބޮޑުވަޒީރާ ދެކޮޅަށް މުޒާހަރާ ކޮށްފި\nވެރިރަށް ކުއާލަ ލަމްޕޫރު ގެ މަގުތަކުގައި އޮތް މި މުޒާހަރާ އިންތިޒާމު ކުރި ބާސިހް އިން ބުނިގޮތުގައި ދެލައްކައެއްހާ މީހުން މި މުޒާހަރާގައި ބައިވެރިވިއެވެ. މިނިވަން ފަރާތް ތަކުން ލައްކައެއްހާ މީހުން އެއްވި ކަމަށް ބުނާއިރު މެލޭޝިޔާގެ ފުލުހުން ބުނީ ބައިވެރިވީ ފަންސަވީސް ހާހެއްހާ މީހުން ކަމަށެވެ.\nމި މުޒާހަރާއާ ދިމާކޮށް ފުލުހުން ވަނީ ސަލާމަތީ ފިޔަވަޅުތައް ވަރުގަދަ ކޮއްފައެވެ. އަދި ސަރުކާރުން ވަނީ މިއީ ޢައިރު ޤާނޫނީ ހަރަކާތެއް ކަމަށް އިއުލާނުކޮށް މުޒާހަރާ އިންތިޒާމު ކުރި ބާސިހް ހަރަކާތުގެ ވެބްސައިޓް ބަންދުކޮށް، އެމީހުންގެ ލޯގޯ ބޭނުންކުރުން މަނާކޮށް އެ ހަރަކާތުން އާންމުކޮށް ބޭނުންކުރާ ރީންދޫ ހެދުން އަޅައިގެން އުޅުން ވެސް މަނާކޮއްފައެވެ.\nމުޒާހަރާގެ ބައިވެރިންނަށް އިތުރު ހިއްވަރެއް ލިބުނީ ކުރީގެ ބޮޑުވަޒީރު މަހާތީރު މުހައްމަދު މި މުޒާހަރާއަށް ވަޑައިގަތުމުންނެވެ. މަހާތީރު ވަޑައިގަތުމުން އެއްވެފައި ތިބި މީހުން ހޫނު މަރުހަބާއެއް ކީއިރު، އޭނާ ވަނީ މުޒާހަރާ ކުރިއަށް ގެންދިއުމަށް ގޮވާލާ ހިއްވަރުދީފައެވެ.\nއިއްޔެ އިރު އޮއްސުނުއިރު މުޒާހަރާގެ ބައެއް ބައިވެރިން ވަނީ މަގުމަތީގައި ޓެންޓު ޖަހާފައެވެ. މިރޭ ދަންވަރާ ހަމައަށް މުޒާހަރާ ކުރިއަށް ގެންދިއުމަށް ވަނީ ރާވާފައިވާއިރު މާދަމާއަކީ މެލޭޝިޔާގެ ގައުމީ ދުވަހެވެ.\nބޮޑުވަޒީރު ނަޖީބާ ދެކޮޅު ހަރަކާތްތައް އިތުރުވެފައި މިވަނީ މިދިޔަ މަހު ލީކުވި ލިޔުންތަކަކުން ނަޖީބުގެ ބެންކު އެކައުންޓަކަށް ސަރުކާރުގެ ހަތް ސަތޭކަ މިލިއަން ޔޫ އެސް ޑޮލަރު ނަހަމައިން ޖަމާކޮއްފައިވާކަމަށް ދެއްކުމާއި ގުޅިގެންނެވެ. މިކަމާ ގުޅިގެން ބޮޑުވަޒީރު ވިދާޅުވެފައި ވަނީ މިއީ މެދު އިރުމަތިން އެހީގެ ގޮތުގައި ލިބުނު ފައިސާތަކެއް ކަމަށާއި މުޒާހަރާ ކުރާ ފަރާތްތަކުން އުޅެނީ ބޭރުދުނިޔޭގެ ކުރިމަތީގައި މެލޭޝިޔާގެ ރީތި ނަން ކިލަނބު ކޮއްލަން ކަމަށެވެ. އަދި މި މައްސަލައިގައި އޭނާގެ ކެބިނެޓް މެންބަރުންތަކަކާއި މިކަން ތަހުގީގު ކުރަމުންދިޔަ އެޓާނީ ޖެނެރަލް ވަނީ މަގާމުން ވަކިކޮއްފައެވެ.\nމުޒާހަރާ އިންތިޒާމުކުރި ބާސިހް އަކީ ކޮރަޕްޝަނުން ގައުމު ސާފުކޮށް، އިންސާފުވެރި އިންތިހާބުތަކަށް ގޮވާލާ ހަރަކާތެކެވެ. މެލޭޝިޔާ ބަހުން ބާސިހް ގެ މާނައަކީ ސާފުކޮއްލުމެވެ. މި ހަރަކާތުން މީގެ ކުރިން 2011 އަދި 2012 ގައި ބޭއްވި އެއްވުންތައް ފުލުހުން ރޫޅާލީ ކަރުނަ ގޭހާއި ވޯޓަރ ކެނަން ބޭނުން ކޮއްގެންނެވެ.


ވޯޓު ދޭންވީ ކޮން ކެންޑިޑޭޓަކަށް؟ - Mahfooz's Blog\nވޯޓު ދޭންވީ ކޮން ކެންޑިޑޭޓަކަށް؟\nadmin 29/12/2018\tޚިޔާލު اضف تعليق 384 ފަހަރު ކިޔާފައި\nމޫސުން ފެށިއްޖެއެވެ. ފެންނަނީ ރައްޔިތުންގެ މަޖިލީހުގެ މެންބަރެއްގެ ގޮތުގައި ރައްޔިތުންނަށް ޚިދުމަތްކުރާ ހިތުން ނުކުމެ ތިބި އެތައް ބަޔެކެވެ. އަތުން ކިތަންމެ ބޮޑު ހޭދައެއް ކޮށްގެން ވިޔަސް، ކޮންމެ ފަދަ ޤުރުބާނީއެއް ވެގެން ވިޔަސް ރައްޔިތުންނަށް ޚިދުމަތްކުރަން އަތުކުރި އޮޅާލައިގެން ތިބި ‘އިޚްލާސްތެރިންގެ’ ބިޔަ ޖަމާޢަތެކެވެ.\nއެއްވެސް މީހަކަށް އޮޅިފައި ނޯންނާނޭ ފަދައިން ރައްޔިތުންގެ މަޖިލީހުގެ މެންބަރުކަމަށް އެދޭ އެންމެންނަކީ އެ ވިދާޅުވާ އިޚްލާސްތެރިކަމާއެކު ރައްޔިތުންނަށް ޚިދުމަތެއް ކޮށްދޭން މަސައްކަތްކުރާ ބައެއް ނޫނެވެ. އޭގެ ތެރެއިން ބައެއް މީހުންގެ ފެންވަރު ފާއިތުވެދިޔަ5އަހަރު އޮތީ ފެނިފައެވެ.\nސިޔާސީ މަޤާމަކަށް ކުރިމަތިލާ މީހުންގެ ތެރެއިން ވޯޓު ދޭނޭ ކެންޑިޑޭޓަކު ކަނޑައެޅުމުގައި ތިރީގައި މި ބަޔާންކުރާ ތަރުތީބުން ވިސްނައިގެން ގޮތެއް ކަނޑައެޅިދާނެއެވެ.\n1- ކުރިމަތިލާފައިވާ މަޤާމަށް ހޮވޭ މީހާގެ ފަރާތުން ތިމާ އުއްމީދުކުރަނީ ކޮން ކަމެއްކަން ކަނޑައެެޅުން.\nމިއީ އެންމެ ފުރަތަމަ ނިންމަންޖެހޭ ނިންމުމެވެ. އަދި އެންމެ އަސާސީ ނިންމުމެވެ. އަހަރެން ވޯޓު މި ދެނީ ކޮންކަމަކަށްތޯ އަމިއްލައަށް ނިންމާށެވެ. މަޤާމަށް ޤާބިލު، ރަނގަޅު މަސައްކަތްތަކެއް ކުރެވޭނޭ، އަދި ޤައުމަށް އިޚްލާސްތެރިވާނޭ މީހަކު މަޤާމަށް ހޮވުމުގެ ނިޔަތުގައި ދޭ ވޯޓެއް ނަމަ އިތުރަށް ބަލަންޖެހޭ ވަރަށް ގިނަ ކަންކަން އެބަހުއްޓެވެ.\nއެހެންނަމަވެސް، އަހަރެން ވޯޓު ދެނީ ތިމާގެ ކަމުގެ ސަބަބުން، ލިބޭ ވަޒީފާއެއްގެ ސަބަބުން، ނުވަތަ އަހަރެންނަށް އޮތް މަންފާއެއްގެ ސަބަބުން، ނުވަތަ އެހެން މީހަކު ބުނީތީ އެމީހަކު ރުއްސަން ކަމަށްވާނަމަ ދެން އިތުރަށް ބަލަންޖެހޭ އެހެންކަމެއް ނެތެވެ. ވޯޓު ދޭނޭ ކެންޑިޑޭޓް ތިޔަ އޮތީ ނިންމިފައެވެ. އެހެންނަމަވެސް އެ ނިންމުން ވެގެންދާނީ އަމިއްލަ އެދުމަށްޓަކައި ނިންމޭ ޤައުމިއްޔަތާ ބީރައްޓެހި ނިންމުމަކަށެވެ.\nއަމިއްލަ އެދުމެއްނެތި، ޤައުމީ މަސްލަޙަތުގައި އެންމެ ރަނގަޅު ކެންޑިޑޭޓަކަށް ވޯޓު ދޭން ނިންމާނަމަ އިތުރަށް ވިދާޅުވާށެވެ.\n2. ކެންޑިޑޭޓުންނާ ގުޅޭ މަޢުލޫމާތު ހޯދުން.\nރަނގަޅު މަސައްކަތްތަކެއް ކުރާނޭ، ޤާބިލު ކެންޑިޑޭޓަކަށް ވޯޓު ދޭން ނިންމާނަމަ، ކުރިމަތިލާފައިވާ ހުރިހާ ކެންޑިޑޭޓުންގެ ފުރިހަމަ މަޢުލޫމާތު ހޯދާށެވެ. ކެންޑިޑޭޓުގެ އާއިލާއާއި، ވިޔަފާރީގެ މަސްލަޙަތުތަކާއި، ސިޔާސީ ގުޅުންތަކާއި، ލިބިފައިވާ ޢިލްމާއި، އަމަލީ ތަޖުރިބާފަދަ އެންމެހައި މައުލޫމާތުތައް އަހައި އޮޅުން ފިލުވާށެވެ. ސިޔާސީ މަޤާމަކަށް ކުރިމަތިލާ މީހާގެ އެ މަޢުލޫމާތުތަކަކީ އޭނާގެ ޒާތީ މައުލޫމާތެއް ނޫނެވެ. ވޯޓުދޭ މީހާގެ ނިންމުން ބިނާކުރާނީ އެފަދަ މަޢުލޫމާތުތަކުގެ މައްޗަށެވެ.\n3- ކެންޑިޑޭޓުން ކަންކަމާމެދު ދެކޭ ގޮތް އޮޅުން ފިލުވުން.\nރައްޔިތުންނާ ގުޅުންހުރި އެކިއެކި ކަންކަމާމެދު ކެންޑިޑޭޓުން ދެކޭ ގޮތް ސާފު ކުރާށެވެ. ކޮންމެ ކަމެއްގައިވެސް ކޮންމެ މީހެއްގެވެސް ވިސްނުމެއް އޮންނާނެއެވެ. ރައްޔިތުންނަށް ކުރިމަތިވެފައިވާ މައްސަލަތަކާއި، އިންތިޚާބުވާން އެދޭ މަޤާމުގެ ޙައިސިއްޔަތުން އެ މައްސަލަތަކަށް ކެންޑިޑޭޓު ހޯދައިދޭން ހުށަހަޅާ ހައްލަކީ ކޮބައިތޯ ސުވާލުކުރާށެވެ. އެ ޙައްލާ ހަމައަށް ވާސިލުވާނޭ ގޮތަކީ ކޮބައިތޯވެސް ސުވާލުކުރާށެވެ. އަދި އެ ކަންކަމަކީ ޙަޤީޤަތުގައިވެސް ވެދާނޭ ކަމެއްތޯ އަމިއްލައަށް ވިސްނައި ވަޒަންކުރާށެވެ.\nކެންޑިޑޭޓުންގެ ޕޯސްޓަރުތަކުގައި ލައްކަ ޒާތްޒާތުގެ ޝިޔާރުތަކާއި ޝުޢޫރުތައް ލިޔެފައި ހުރެއެވެ. ‘އިޖުތިމާއީ ހަމަޖެހުން ޤާއިމުކުރުމަށް’، ‘އަދުލު އިންސާފު ކަށަވަރު ކުރުމަށް’ ‘ދާއިރާގެ ރައްޔިތުންގެ މާލީ ފުދުންތެރިކަމަށް’ ފަދަ ކިތަންމެ ޝިޔާރަކާއި ޝުޢޫރެކެވެ. މިކަންކަން ކުރާނީ ކިހިނެއްތޯ ސުވާލު ކުރެވުމުން ޖަވާބުދޭން އެނގެނީ މަދު ކެންޑިޑޭޓަކަށެވެ. އެހެން އެވަނީ އެއީ ކެންޑިޑޭޓުގެ އަމިއްލަ ޝުޢޫރަށް ނުވާތީއެވެ. ޕޯސްޓަރުގައި އެއޮތީ ޑިޒައިންކުރި ކުއްޖާއަށް އެންމެ ކަމުދިޔަ އިބާރާތެވެ. ކެންޑިޑޭޓަަށް އެ އެއްޗެއް ފެނުނީވެސް ތެރަސްލައި މަގުފާރުތަކުގައި ހަރުކޮށްފައި ހުއްޓައެވެ.\nއެފަދަ ހުރިހާ މައްސަލަތަކެއްގައި ކެންޑިޑޭޓާ ސުވާލުކޮށް ޖަވާބު ލިބޭތޯ ބަލާށެވެ. ދޭ ޖަވާބުން ސުވާލު އުފައްދައިގެންވެސް ކުރާށެވެ. ޕޯސްޓަރުން ދައްކާ މީހާއާއި، ‘އަސްލު މީހާ’ ގެ ތަފާތު ފެންނާނެއެވެ.\n4- ކެންޑިޑޭޓުގެ އިޚްލާސްތެރިކަމާ ލީޑަރޝިޕް ކޮލިޓީ ވަޒަންކުރުން.\nމިއީ އުނދަގޫ ކަމެކެވެ. އެއްވެސް މީހަކީ ރަނގަޅު، އިޚްލާސްތެރިކަމާއެކު މަސައްކަތްކޮށްފާނޭ މީހެއްތޯ ނިންމާ ނިންމުން ސައްތައިން ސައްތަ ދިމާނުވެދާނެއެވެ. އެހެންނަމަވެސް އެގޮތަށް ނިންމުމުގައި ބެލިދާނޭ ބައެއްކަންކަން އެބަހުއްޓެވެ.\nކެންޑިޑޭޓު ކުރިން ފުރާފައިހުރި މަޤާމުތަކަށް ބެލުން. ކުރިމަތިލާ މަޤާމަށް ތައްޔާރުވެފައިވާ މިންވަރު އެކަމުން އަންދާޒާ ކުރެވޭނެއެވެ.\nކުރިން އަދާކުރި މަޤާމުތަކުގައި މަސައްކަތްކުރި ގޮތް ބެލުން. މާޒީއަކީ މުސްތަޤުބަލު މަންޒަރު ކިޔައިދޭ ލޯގަނޑެވެ. ކުރިން އަދާކުރި މަޤާމަކީ، މިހާރު ކުރިމަތިލައިގެން އުޅޭފަދަ މަޤާމެއް ނަމަ، އެ ކެންޑިޑޭޓަކު އެ މަޤާމަށް ޤާބިލުތޯ ވަޒަންކޮށްލުން ފަސޭހަ ވާނެއެވެ. ކުރިން އަދާކުރި މަޤާމުގެ މަސައްކަތް ކުރަމުން ގެންދިޔައިރު ރައްޔިތުންނަށް ފައިދާހުރި ކިހާ މަސައްކަތެއް ކުރިތޯ ބަލާށެވެ. ރައްޔިތުންނަށް ގެއްލުންވާ ގޮތަށް ކޮށްފައި ހުރި މަސައްކަތްތައްވެސް ބަލާށެވެ.\nކެންޑިޑޭޓުގެ ކެމްޕެއިން ހިންގަމުން ގެންދާ ގޮތަށް ބެލުން. ކެންޑިޑޭޓުގެ ކެމްޕެއިން ހުރިހާ ގިންތިއަކަށްވެސް އަމާޒު ކުރޭތޯ ބަލާށެވެ. އޭނާގެ ވާހަކައާ އެއްބަސްނުވާނޭ މީހުންނާ މުޢާމަލާތްކުރާ ގޮތަށް ބަލާށެވެ. އަދި ވާދަވެރި ކެންޑިޑޭޓުންނާ، އެ ކެންޑިޑޭޓުންގެ ސަޕޯޓަރުންނާމެދު ޢަމަލުކުރާ ގޮތް ބަލާށެވެ. ލީޑަރޝީޕް ކޮލިޓީހުރި، އަދި އިޚްލާސްތެރި ނިޔަތެއް ހުރި ކެންޑިޑޭޓެއްނަމަ އެކަންކަމުގައި ފެންނާނީ ރަނގަޅު އާދަތަކެކެވެ. އެއީ ފޮރުވޭނޭ ކަމެއް ނޫނެވެ.\nއެހެން މީހުން ކެންޑިޑޭޓާމެދު ދެކޭ ގޮތް އޮޅުން ފިލުވުން. 5-\nއަހަރެން ވޯޓުދޭން ނިންމާ މީހާއަކީ ވަގެއްކަމަށް ޤައުމުގެ ގިނަ ބަޔަކު ބުނާ އަޑު އިވޭނަމަ، އެކަން އަދި ސާބިތުވެފައި ނެތަސް އޭގައި ޙަޤީޤަތެއް އެކުލެވިފައި އޮވެދާނޭކަމަށް ބަލަންޖެހެއެވެ. ގިނަ ބަޔަކު ނުރުހުން ވާނީ ސަބަބުތަކެއް ހުރީމައެވެ. އެ ސަބަބުތައް ކެތްތެރިކަމާއެކު އޮޅުން ފިލުވާށެވެ.\nމުޖުތަމަޢުގައި ހިމެނޭ ޤަދަރުވެރިން، ޢިލްމީ ޤާބިލު މީހުން، ކަންކަމުގެ ހެޔޮ ނުބައި އެނގޭނޭކަމަށް ފެންނަ މީހުން ވަކި މީހަކަށް ތާއީދުކުރާ، ނުވަތަ ނުކުރާ ސަބަބަށް ބަލާށެވެ. އެފަދަ މީހުންގެ ނިންމުންތައް ބިނާކޮށްފައި ހުރީ ތަޢައްސުބެއް އޮވެގެންތޯ ނުވަތަ ޙަޤީޤީ ސަބަބުތަކެއްގެ މައްޗަށްތޯ ބަލާށެވެ. އެ ސަބަބުތައް ވަޒަންކުރާއިރު، އެއީ ޙަޤީޤަތެއް އެކުލެވިދާނޭފަދަ ކަމެއްކަމަށް ފެންނަނަމަ އެ ކެންޑިޑޭޓަކަށް ވޯޓު ދޭން ނިންމާފައިވާ ނިންމުން އަވަހަށް ބަދަލުކުރާށެވެ.\nމި މައިގަނޑު އުސްލޫބުން ވިސްނައިގެން، މި ލިޔުމުގައިވާ އެކްސަސައިޒް ފުރިހަމަކުރެވޭއިރު، ޚާދިމުންކަމަށް ކިޔައިގެން ނިކުމެތިބި އެންމެންގެ ޙަޤީޤަތުން ބައެއް ކުރިމަތީގައި ހާމަވާނެއެވެ. މޫނުމަތީގައި ޖަހާފައިހުރި މޫނު ނެގި، ކާކަކީ ކާކުކަން އެނގެން ފަށާނެއެވެ. އަދި ވޯޓު ދޭންވީ ކެންޑިޑޭޓުގެ ސިފަވެސް މިހާރު ކުރިމަތިން ސޫރަވާނެއެވެ. އެއީ ރަނގަޅު މީހާއެވެ.\nކުރިއަށް އެ އުސޫލުގެ ބޭނުމަކީ ކޮބާ؟\nފަހަތަށް ހެޔޮއެދޭ ފަރާތްތަކުން ދެއްވާ ހަދިޔާ


ޕީޕީއެމް ޕްރަމަރީގެ ވޯޓުލުން މިއަދު ހަވީރު ބާއްވާނީ – Mikal News\nޕީޕީއެމް ޕްރަމަރީގައި ފުވައްމުލައް ސިޓީގެ ކެންޑިޑޭޓުން\nމިއަދު7ފެބުރުއަރީ 2020 ވާ ހުކުރު ދުވަހު ލޯކަލް ކައުންސިލް އިންތިޚާބުގެ ޕީޕީއެމް ޕްރަމަރީ ބޭއްވުމަށް ތައްޔާރުވަމުން ބަދެއެވެ. ރާއްޖޭގެ ސިޔާސީ ގޮތުން2ވަނައަށް އެންމެ ބޮޑު ޕާޓީ ޕީޕީއެމްގެ ޕްރަމަރީ ބޭއްވުމުގެ ކަންތައްތައް ކުރިަޔށްދާއިރު ވޯޓަރސް ލިސްޓްތަކުގައި މައްސަލަ ދިމާވެގެން މިއަދު ހަވީރުވެސް ފުވައްމުލައް ސިޓީގެ ވޯޓަރސް ލިސްޓް އާއްމު ކުރެވިފައި ނުވާކަމަށް މައުލޫމާތު ލިބެއެވެ.\nމިއަދު ޕްރައިމަރީގެ ވޯޓުލުން ބޭއއްވުމަށް ކަނޑައޅާފައިވަނީ މެންދުރު ފަހު 2:30 އިން އިރުއޮއްސި 6:00 އަށެވެ. ފުވައްމުލައް ސިޓީ ދާއިރާ 1 (ދަޑިމަގު/ދިގުވާނޑު)ގެ ވޯޓު ފޮށި ބަހައްޓަނީ ދަޑިމަގު ޕީޕީއެމް ޖަގަހައިގައެވެ. އަދި ފުވައްމުލައް ސިޓީ2(ހޯދަޑު/ދަޑިމަގު) ގެ ވޯޓު ފޮށި ބަހައްޓަނީ އުލާ ޕްރީ ސްކޫލްގައެވެ. މާލޭގައި ވޯޓު ފޮށިތައް ބަހައްޓަނީ ދަރުބާރުގޭގައެވެ.\nޕީޕީއިން އިން ފުވައްމުލަކުގައި ވޯޓު ފޮށިތައް ބަހައްޓާނެ ތަންތަނުގެ ފުރިހަމަ މައުލޫމާތު ލިބޭ ގޮތް ވަނީ ނުވެފައެވެ. ޕީޕީއެމް ވެބްސައިޓުން އިންތިޚާބާއި ބެހޭ ލިންގައެއް ހުރިކަމުގައި ވިޔަސް އެއްވެސް މައުލޫމާތެއް ލިބޭކަށް ނެތެވެ.\nލޯކަލް ކައުންސިލް އިންތިޚާބުގެ ފުވައްމުލަކުގެ6ދާއިރާގެ ތެރެއިން ޕީޕިއެމް ޕްރަމަރީ ބާއްވަން ޖެހެނީ3ދާއިރާއެއްގައި ޕީޕީއެމުން ވާދަކުރާ ކައުންސިލް މެމްބަރުން ހޮވުމަށްކަމަށް މައުލޫމާތު ލިބެއެވެ. އެއީ ފުވައްމުލައް ސިޓީ އިރު އުތުރު (ހޯދަޑު/ދަޑިމަގު) ދާއިރާ އާއި ހުޅަނގު ދެކުނު ދާއިރާ އާއި އިރު ދެކުނު ދާއިރާއެވެ.\nއެހެންނަމަވެސް މޭޔަރުގެ ޓިކެޓަށް ވާދަކުރާ ކެންޑިޭޓަކު ހޮވުމަށް ހުރިހާ ދާއިރާއެއްގައި ވެސް ވޯޓުނެގުން ބާއްވާނެ ކަމަށް ވެއެވެ.\nޕީޕީއެމް ޕްރަމރި ބާއްވާ ދާއިރާތަކަށް ވާދަކުރާ ކެންޑިޑޭޓުންނަކީ\nސިޓީގެ މޭޔަރުކަމުގެ ޓިކެޓަށް:\nއަލީ ފަޒާދު، – މިސްކިތްމަގު\nތޯރިގު އަހުމަދު – ދަޑިމަގު\nފުވައްމުލައް ސިޓީ އިރު އުތުރު (ހޯދަޑު/ދަޑިމަގު) ދާއިރާ\nމުހައްމަދު ޝުޖާޢު، ކުވޭތު/ހޯދަޑު\nއަބްދުﷲ ހަބީބު، ބެސްޓް /ހޯދަޑު\nހަސަން އަބްދުﷲ، ކާމިނީގެ/ހޯދަޑު\nފުވައްމުލައް ސިޓީ ހުޅަނގު ދެކުނު (މިސްކިތްމަގު/ފުނާޑު) ދާއިރާ\nއާމިނަތު ޖީޒާ -ފުނާޑު\nޚަދީޖާ ނާފިއާ – ފުނާޑު\nފުވައްމުލައް ސިޓީ އިރު ދެކުނު (ދޫނޑިގަން) ދާއިރާ\nއަބްދުﷲ އަހުމަދު (ކަޅުފެހި) – ދޫނޑިގަން\nއަހުމަދު ޝަރީފު – ދޫނޑިގަން\nލޯކަލް ކައުންސިލް އިންތިޚާބުގެ ޕީޕީއެމް ޕްރަމަރީގަިއ ވާދަކުރާ ފވމ ދެކުނުގެ ކެންޑިޑޭޓުން


ސަމާ ޢީދު ޗެލެންޖް ކަޕް 2017: ހަތަރުވަނަ ދުވަސް - Kumundhoo Online I www.kumundhoo.com\nHome ކުޅިވަރު ސަމާ ޢީދު ޗެލެންޖް ކަޕް 2017: ހަތަރުވަނަ ދުވަސް\nސަމާ ޢީދު ޗެލެންޖް ކަޕް 2017: ހަތަރުވަނަ ދުވަސް\n/ 6/28/2017 06:46:00 PM\nއެފް.ސީ އުލްފަތު - ފައްސިޔަ (މެޗް 16 - ގްރޫޕް ސްޓޭޖް):\nމިމުބާރާތުގެ ސޯޅަވަނަ މެޗް (ގްރޫޕް ސްޓޭޖް) ގައި ބައްދަލުކުރީ އެފް.ސީ އުލްފަތު އާއި ފައްސިޔަ އެވެ. މިމެޗް 8-2 ކާމިޔާބުކުރީ ފައްސިޔަ އެވެ.\nއެފް.ސީ އުލްފަތުގެ ލަނޑުތައް ޖަހާދީފައިވަނީ ޖާޒީ ނަންބަރު9އަޙްމަދު ވަލީދު (1 ލަނޑު) އާއި ޖާޒީ ނަންބަރު 11 އާދަމް ޝަރީފް (1 ލަނޑު) އެވެ.\nފައްސިޔަގެ ލަނޑުތައް ޖަހާދީފައިވަނީ ޖާޒީ ނަންބަރު 12 އަންވަރު ސާދާތު (1 ލަނޑު) އާއި ޖާޒީ ނަންބަރު 71 ޖަވާދު މުސްތަފާ (2 ލަނޑު) އާއި ޖާޒީ ނަންބަރު 8 ޒައިދު އަބްދުލް ކަރީމް (2 ލަނޑު) އާއި ޖާޒީ ނަންބަރު5އިބްރާހީމް ރަމީޒް (3 ލަނޑު) އެވެ.\nމިމެޗްގެ މޭން އޮފް ދި މެޗަށް ހޮވިފައިވަނީ ފައްސިޔަގެ ޖާޒީ ނަންބަރު 8 ޒައިދު އަބްދުލް ކަރީމް އެވެ. މޭން އޮފް ދި މެޗުގެ ޓްރޮފީ އާއި އިނާމް ޙަވާލުކޮށްދެއްވީ ކުމުންދޫ ކައުންސިލްގެ ރައީސް އަމީން މުޙައްމަދު އެވެ.\nއެސް.ޕީ.އޯ - ބޫތް ކަންމަތި (މެޗް 15 - ގްރޫޕް ސްޓޭޖް):\nމިމުބާރާތުގެ ފަނަރަވަނަ މެޗް (ގްރޫޕް ސްޓޭޖް) ގައި ބައްދަލުކުރީ އެސް.ޕީ.އޯ އާއި ބޫތް ކަންމަތި އެވެ. މިމެޗް 0-5 ކާމިޔާބުކުރީ ބޫތް ކަންމަތި އެވެ.\nބޫތު ކަންމަތީގެ ލަނޑުތައް ޖަހާދީފައިވަނީ ޖާޒީ ނަންބަރު 80 އިބްރާހީމް ރަމީޒް (3 ލަނޑު) އާއި ޖާޒީ ނަންބަރު 10 ފުރުޤާން ޢަބްދުލް ޙަމީދު (1 ލަނޑު) އާއި ޖާޒީ ނަންބަރު7އިބްރާހީމް ރަމީޒް (1 ލަނޑު) އެވެ.\nމިމެޗްގެ މޭން އޮފް ދި މެޗަށް ހޮވިފައިވަނީ ބޫތު ކަންމަތީގެ ޖާޒީ ނަންބަރު 10 ފުރުޤާން ޢަބްދުލް ޙަމީދު އެވެ. މޭން އޮފް ދި މެޗުގެ ޓްރޮފީ އާއި އިނާމް ޙަވާލުކޮށްދެއްވީ މަސްޖިދުލް އަންވާރުގެ އިމާމް އަޙްމަދު ރަޝީދު އެވެ.\nއެފް.ސީ ބީޗް ސިޓީ - އައްޓޯ އެފް.ސީ (މެޗް 14 - ގްރޫޕް ސްޓޭޖް):\nމިމުބާރާތުގެ ސާދަވަނަ މެޗް (ގްރޫޕް ސްޓޭޖް) ގައި ބައްދަލުކުރީ އެފް.ސީ ބީޗް ސިޓީ އާއި އައްޓޯ އެފް.ސީ އެވެ. މިމެޗްގެ ނަތީޖާއަކީ 0-0 އެވެ.\nމިމެޗްގެ މޭން އޮފް ދި މެޗަށް ހޮވިފައިވަނީ އައްޓޯ އެފް.ސީގެ ޖާޒީ ނަންބަރު 11 އަބޫބަކުރު އިބްރާހީމް އެވެ. މޭން އޮފް ދި މެޗުގެ ޓްރޮފީ އާއި އިނާމް ޙަވާލުކޮށްދެއްވީ އޯލް ނީޑްސް ގެ ވެރިޔާ ޢަލީ ނަސީރު އެވެ.\nލަޔަން - އަލް ވަހުދަތު (މެޗް 13 - ގްރޫޕް ސްޓޭޖް):\nމިމުބާރާތުގެ ތޭރަވަނަ މެޗް (ގްރޫޕް ސްޓޭޖް) ގައި ބައްދަލުކުރީ ލަޔަން އާއި އަލް ވަހުދަތު އެވެ. މިމެޗް 6-1 ކާމިޔާބުކުރީ ލަޔަން އެވެ.\nލަޔަންގެ ލަނޑުތައް ޖަހާދީފައިވަނީ ޖާޒީ ނަންބަރު7މުޙައްމަދު އިރުޝާދު (4 ލަނޑު) އާއި ޖާޒީ ނަންބަރު 12 ޢަލީ މަލާޒް (1 ލަނޑު) އާއި ޖާޒީ ނަންބަރު9ފާއިޤް އަޙްމަދު މުފީދު (1 ލަނޑު) އެވެ.\nއަލް ވަހުދަތުގެ ލަނޑު ޖަހާދީފައިވަނީ ޖާޒީ ނަންބަރު9އަޙްމަދު އަބޫބަކުރު އެވެ.\nމިމެޗްގެ މޭން އޮފް ދި މެޗަށް ހޮވިފައިވަނީ ލަޔަންގެ ޖާޒީ ނަންބަރު7މުޙައްމަދު އިރުޝާދު އެވެ. މޭން އޮފް ދި މެޗުގެ ޓްރޮފީ އާއި އިނާމް ޙަވާލުކޮށްދެއްވީ މަސްޖިދުލް އަންވާރުގެ އިމާމް އަޙްމަދު ރަޝީދު އެވެ.


Benfica athun molhu nuvumun Barca undhagoo haalathakah Benfica athun molhu nuvumun Barca undhagoo haalathakah\nބާސާއާއި ބެންފީކާ ވާދަކުރި މެޗުގެ ތެރެއިން: ފޮޓޯ-ބާސެލޯނާ\nބެންފީކާ އަތުން މޮޅުނުވުމުން ބާސާ އުނދަގޫ ހާލަތަކަށް\nބުދަ 24 ނޮވެމްބަރ 2021 | އައުޓްރީޗް\nޗެމްޕިއަންސްލީގުގައި ރޭ ބެންފީކާ އަތުން މޮޅުނުވުމުން ބާސެލޯނާއަށް އުނދަގޫ ހާލަތެއް ކުރިމަތިވެއްޖެއެވެ. ބެންފީކާއާ ބާސެލޯނާ ރޭ ވާދަކުރި މެޗު ނިމުނީ ލަނޑެއް ނުޖެހި އެއްވަރުވެގެންނެވެ. މިއީ އާކޯޗު ޒަވީއާއެކު ބާސެލޯނާ ޗެމްޕިއަންސްލީގުގައި ކުޅުނު ފުރަތަަމަ މެޗެވެ.\nމުބާރާތުގެ ދެވަނަ ބުރުން ޖާގަ ހޯދުމަށް ބާސާއަށް ދެން އޮތީ ފަހު މެޗުގައި ބަޔާން މިއުނިކް ބަލިކުރުމެވެ. ނުވަތަ ޑައިނަމޯ ކިވް އަތުން ބެންފީކާ ބަލިވުމެވެ. އެއްވަގުތެއްގައި ކުޅޭ ދެ މެޗަށް ދާއިރު ބެންފީކާއާއި ބާސާއާ ދެމެދު އޮތީ ދެ ޕޮއިންޓްގެ ފަރަޤެކެވެ.\nކުޅުނު ފަސް މެޗުންވެސް މޮޅުވެ، ބާކީ އެއް މެޗު އޮއްވާ ދެވަނަ ބުރު ޔަޤީންކުރީ ބަޔާން މިއުނިކެވެ. ރޭ ޑައިނަމޯ ކިވް އަތުން ބަޔާން މޮޅުވީ 2-1 ނެވެ. މެޗުގައި ބަޔާންގެ ފުރަތަމަ ލަނޑު ޖެހީ ލެވާންޑޯސްކީއެވެ. ދެވަނަ ގޯލް ފުރަތަމަ ހާފްެ ފަހު މިނިޓްގައި ޖެހީ ކޯމަންއެވެ.


ޙަދީޘާއި އޭގެ ޢިލްމުތައް – Page 13 – DhiSalafiyyah\nނަބަވީ އިރުޝާދުތަކުގެ ތެރެއިން 10\nއިބްނި ޢައްބާސް ރަޟިޔަ ﷲ ޢަންހުމާ ވިދާޅުވިއެވެ. ހަމަކަށަވަރުން ރަސޫލުﷲ ޞައްލަﷲ ޢަލައިހި ވަސައްލަމަޔަށް، މީހަކު لَبَّيْكَ عَنْ شُبْرُمَةَ ކިޔައި (ޙައްޖަށް ނިޔަތްގަތް އަޑު) އިވިވަޑައިގަތެވެ.\n11/02/2012 ޙަދީޘާއި އޭގެ ޢިލްމުތައް, ދީންއައްޝައިޚް ޢަބްދުﷲ މިފްޟާލް\nނަބިއްޔާ ޞައްލަﷲ ޢަލައިހިވަސައްލަމައަށް ލޯބިކުރުން.\n3 ކަމެއް އެމީހެއްގެ ކިބައިގައި ވެއްޖެ މީހަކަށް އީމާންކަމުގެ ފޮނިކަން ލިބޭހުއްޓެވެ. (އެއީ) އެހެން ހުރިހާ އެއްޗަކަށްވުރެ ބޮޑަށް، ﷲއާއި އެއިލާހުގެ ރަސޫލަށް ލޯބިކުރުމާއި، ﷲއަށްޓަކައި މެނުވީ އެއްވެސް މީހަކުދެކެ ލޯބިނުވުމާއި، ނަރަކައިގެ އަލިފާނުގެ ތެރެއަށް އެއްލާލެވެން ނޭދޭފަދައިން، އީމާންވުމަށްފަހު ކުފުރަށް އެނބުރި ދިއުމަށް ނޭދުމެވެ.\n05/02/2012 ޙަދީޘާއި އޭގެ ޢިލްމުތައްއައްޝައިޚް މުޙައްމަދު ޝަމްޢޫން\nވިތުރީގެ ޤުނޫތުގެ ޝަރަޙަ – 2\nއެހެންކަމުން ތިބާގެ މައްޗަށްވަނީ، ޖިސްމާނީ ބަލިތަކާއި އަދި ހިތުގެ ބަލިމަޑުކަމުގެ ތެރޭގައި ހިމެނޭ ޝަހުވަތްތަކާއި ޝުބުހަތަކުން ( ޝައްކާއި ވަހުމު ) ތަކުން ސަލާމަތްކޮށްދީ އެފަދަ އެންމެހައި ބަލިތަކަސް ޝިފާދެއްވުމަށް އެދި ﷲ ތަޢާލާއަށް ދެންނެވުމެވެ.\n05/02/2012 ޙަދީޘާއި އޭގެ ޢިލްމުތައް, ދީންއަލް އަޚް ބިލާލް ޢަބްދުއްސައްތާރު\nވިތުރީގެ ޤުނޫތުގެ ޝަރަޙަ – 1\nއިމާމު އަހުމަދުގެ مُسْنَدُ ގައި ވާރިދުވެގެން އައިސްފައިވާ ޙަދީޘެއްގައިވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ ކާފަދަރިކަލުން ޙަސަން ބިން ޢަލީ ރަޞިޔަﷲ ޢަންހުމާ ވިދާޅުވިއެވެ. ވިތުރީގެ ޤުނޫތުގައި މިފަދައިން ކިޔުމަށް ރަސޫލުﷲ ޞައްލަﷲ ޢަލައިހި ވަސައްލަމަ ތިމަންކަލޭގެފާނަށް ދަސްކޮށްދެއްވިއެވެ : ” اللَّهُمُ اهْدِنِي فِيمَنْ هَدَيْتَ ، وَعَافِنِي فِيمَنْ عَافَيْتَ ، وَتَوَلَّنِي فِيمَنْ تَوَلَّيْتَ ، وَبَارِكْ لِي فِيمَا أَعْطَيْتَ ، وَقِنِي شَرَّ مَا قَضَيْتَ إِنَّكَ تَقْضِي وَلاَ…\n27/01/2012 ޙަދީޘާއި އޭގެ ޢިލްމުތައް, ދީންއަލް އަޚް ބިލާލް ޢަބްދުއްސައްތާރު\nނަބަވީ އިރުޝާދުތަކުގެ ތެރެއިން 9\nޢަބްދުﷲ ބުން ޢުމަރު رَضِيَ الله عَنْهُمَا ގެ ކިބައިން ރިވާވެގެންވެއެވެ. ހަމަކަށަވަރުން ﷲގެ ރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. “އެކަނިހުރެކުރާ ނަމާދަށްވުރެ ޖަމާޢަތުގައި ކުރާނަމާދުގެ ޘަވާބާއި ދަރުމަ ހަތާވީސްގުނަ އިތުރުވެގެންވެއެވެ.”\n26/01/2012 ޙަދީޘާއި އޭގެ ޢިލްމުތައް, ދީންއައްޝައިޚް ޢަބްދުﷲ މިފްޟާލް\nނަބަވީ އިރުޝާދުތަކުގެ ތެރެއިން 8\nއަބޫ ހުރައިރާ رضي الله عنه ކިބައިން ރިވާވެފައިވެއެވެ. ހަމަކަށަވަރުން ﷲގެ ރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރެވިއެވެ. “ތިބާ ނަމާދަށް ތެދުވެއްޖެކަމުގައިވާނަމަ ވުޟޫ ފުރިހަމަކުރާށެވެ. އަދި ޤިބުލަޔަށް ކުރިމަތިލާށެވެ. ދެން ﷲ އަކްބަރު ކިޔާ ހަރަމް ބަންނާށެވެ.\n18/01/2012 ޙަދީޘާއި އޭގެ ޢިލްމުތައް, ދީންއައްޝައިޚް ޢަބްދުﷲ މިފްޟާލް\nނަބަވީ އިރުޝާދުތަކުގެ ތެރެއިން 7\nއަބީ ޤަތާދާ ރަޟިޔަﷲ ޢަންހުގެ ކިބައިން ރިވާވެގެންވެއެވެ. ﷲގެ ރަސޫލާ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. “ތިޔަބައިމީހުންގެތެރެއިން މީހަކު މިސްކިތަށް ވަދެއްޖެކަމުގައިވާނަމަ ދެރަކުޢަތް ނަމާދެއްކުރުމަށްފަހުގައި ނޫނީ ނުއިށީންނާށެވެ.”\n16/01/2012 ޙަދީޘާއި އޭގެ ޢިލްމުތައް, ދީންއައްޝައިޚް ޢަބްދުﷲ މިފްޟާލް\nނަބަވީ އިރުޝާދުތަކުގެ ތެރެއިން 6\nއަބީ ސަޢީދުނިލް ޚުދުރިއްޔި ރަޟިޔަﷲ ޢަންހު ވިދާޅުވިއެވެ. ހަމަކަށަވަރުން ﷲގެ ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. “ބާލިޣުވެފައިވާ ކޮންމެ މުސްލިމެއްގެ މައްޗަށް ހުކުރުދުވަހު ހިނައިގަތުން ވާޖިބުވެގެންވެއެވެ.”\n13/01/2012 ޙަދީޘާއި އޭގެ ޢިލްމުތައް, ދީންއައްޝައިޚް ޢަބްދުﷲ މިފްޟާލް\nނަބަވީ އިރުޝާދުތަކުގެ ތެރެއިން 5\nއަބޫ ހުރައިރާ ރަޟިޔަﷲ ޢަންހު ވިދާޅުވިއެވެ. ހަމަކަށަވަރުން ﷲގެ ރަސޫލާ ޞައްލަ ﷲ ޢަލައިހި ވަސައްލަމަ ޙަދީޘްކުރެއްވިއެވެ. “ދެމީހަކަށް ލަޢުނަތް ހުއްޓެވެ.” އެހިނދު އަޞްޙާބު ބޭކަލުން ދެންނެވިއެވެ. އެއީ ކޮންދެމީހުނެއްތޯއެވެ؟\n11/01/2012 ޙަދީޘާއި އޭގެ ޢިލްމުތައް, ދީންއައްޝައިޚް ޢަބްދުﷲ މިފްޟާލް\nނަބަވީ އިރުޝާދުތަކުގެ ތެރެއިން 4\nމުޣީރަތު ބުން ޝުޢުބާ ރަޟިޔަﷲ ޢަންހު ވިދާޅުވިއެވެ. ތިމަންކަލޭގެފާނު ނަބިއްޔާ ޞައްލަﷲ ޢަލައިހި ވަސައްލަމަޔާއެކު ދަތުރެއްގެ މަތީގައި ވީމެވެ. ފަހެ، ރަސޫލުﷲ ޞައްލަﷲ ޢަލައިހި ވަސައްލަމަ ވުޟޫކުރެއްވިއެވެ. ފަހެ، ތިމަންކަލޭގެފާނު، އެކަލޭގެފާނުގެ ޚުއްފު ބޭލުމައްޓަކައި އަވަސް އަވަހަށް ގުދުވިހިނދުގައި އެކަލޭގެފާނު ޙަދީޘްކުރެއްވިއެވެ.\n10/01/2012 ޙަދީޘާއި އޭގެ ޢިލްމުތައް, ދީންއައްޝައިޚް ޢަބްދުﷲ މިފްޟާލް\nއިސްލާމްކަމާއި ، އީމާންކަމާއި ، އިޙްސާންކަމަކީ ކޮބައި ހެއްޔެވެ؟\nعن عمربن الخطاب رضي الله عنه قال : بينما نحن جلوس عـند رسـول الله ذات يوم إذ طلع علينا رجل ، شديد بياض الثياب ، شديد سواد الشعر، لا يرى عليه أثـر السفر، ولا يعـرفه منا أحـد ، حتى جـلـس إلى النبي فـأسند ركبـتيه إلى ركبتـيه ، ووضع كفيه على فخذيه ، وقـال: يا…\n31/12/2011 ޙަދީޘާއި އޭގެ ޢިލްމުތައްއަލް އަޚް އިބްރާހީމް މަމްދޫޙް\nނަބަވީ އިރުޝާދުތަކުގެ ތެރެއިން 3\n“މާތް ނަބިއްޔާ صلّى الله عليه وسلّم ޠަހާރަތުގެ ކަންކަމުގަޔާއި، ފުނާއެޅުއްވުމުގަޔާއި، ފައިވާންޖޯޑުކޮޅައް އަރައިވަޑައިގަތުމުގަޔާއި، އަދިވެސް އެހެނިހެން ހުރިހާކަމެއްގައި ކަނާއަތް އިސްކުރެއްވުމަށް ލޯބިކުރެއްވިއެވެ.”\n26/12/2011 ޙަދީޘާއި އޭގެ ޢިލްމުތައް, ދީންއައްޝައިޚް ޢަބްދުﷲ މިފްޟާލް\nނަބަވީ އިރުޝާދުތަކުގެ ތެރެއިން 2\nއޭ الله ގެ ރަސޫލާއެވެ. ތިމަންކަލޭގެފާނަކީ އަހުލު ކިތާބީން (ޔަހޫދީންނާއި ނަޞާރާއިން) ދިރިއުޅޭ ބިމެއްގައި އުޅޭމީހަކީމެވެ. ތިމަންކަލޭގެފާނު އެބައިމީހުންގެ ކަންވާރުތަކުގައި ފަރިއްކުޅުއްވިޔަސް އެންމެރަނގަޅުތޯއެވެ?\n21/12/2011 ޙަދީޘާއި އޭގެ ޢިލްމުތައް, ދީންއައްޝައިޚް ޢަބްދުﷲ މިފްޟާލް\nނަބަވީ އިރުޝާދުތަކުގެ ތެރެއިން 1\nމާތް الله ރުއްސުންލެއްވި އިބްނު ޢުމަރު ވިދާޅުވިއެވެ. ކީރިތި ރަސޫލާ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. މާތް الله އަހަރުމެންގެ މައްޗަށް ދެބާވަތެއްގެ މުޅަތަކެއްޗާއި ދެބާވަތެއްގެ ލޭ ޙަލާލުކުރެއްވިއެވެ.\n20/12/2011 ޙަދީޘާއި އޭގެ ޢިލްމުތައް, ދީންއައްޝައިޚް ޢަބްދުﷲ މިފްޟާލް\nއޭ ﷲ ގެ އަޅުތަކުންނޭވެ! މިޤުދުސިއްޔަ ޙަދީޘްފުޅުން ނަސޭހަތް ލިބިގަންނަމާތޯއެވެ.\nعَنْ أَبِي ذَرٍّ الغفاريِّ رَضِيَ اللهُ عَنْهُ: عَنِ النَّبِيِّ صَلَّى اللَّهُ عَلَيْهِ وَسَلَّمَ فِيمَا يَرْوِيْهِ عَنْ رَبِّهِ – عَزَّ وَجَلَّ- أَنَّهُ ” قَالَ : (يَا عِبَادِيْ: إِنِّي حَرَّمْتُ الظُّلْمَ عَلَى نَفْسِي، وَجَعَلْتُهُ بَيْنَكُمْ مُحَرَّمًا فَلاَ تَظَالَمُوا. يَا عِبَادِيْ: كُلُّكُمْ ضَالٌّ إِلاَّ مَنْ هَدَيْتُهُ، فَاسْتَهْدُونِي أَهْدِكُمْ. يَا عِبَادِيْ: كُلُّكُمْ جَائِعٌ إِلاَّ مَنْ أَطْعَمْتُهُ، فَاسْتَطْعِمُونِي أُطْعِمْكُمْ.…\n12/12/2011 ޙަދީޘާއި އޭގެ ޢިލްމުތައްއަލް އަޚް އިބްރާހީމް މަމްދޫޙް


Apple adhi Samsung ah Italy kuraa thuhumathu thafaathu | Mihaaru\nސެމްސަންގް ދުވަސްވީ ފޯނުތަކުގެ ދުވެލި ދުވަހަކު ވެސް ދަށްނުކުރާ ކަމަށް ބުނޭ\nއެޕަލް އަދި ސެމްސަންގަށް އިޓަލީން ކުރާ ތުހުމަތު ތަފާތޔ\n23 ޖެނުއަރީ 2018 - 06:21\nދުވަސްވީ އައިފޯނުތަކުގެ ސްޕީޑް ދަށްކުރާ ކަމަށް އެޕަލްއިން ވަނީ އެއްބަސްވެފަ އެވެ. އެކަން ކުރަނީ ކޮން މަގުސަދެއްގައިކަން ވެސް ވަނީ އާންމުކޮށް ބަޔާންކޮށްފަ އެވެ. އައިފޯނުތަކުގެ ސްޕީޑް ދަށްކުރަނީ ސޮފްޓްވެއާ އަޕްޑޭޓް މެދުވެރިކޮށް ކަމަށް ވެސް ވަނީ ބުނެފަ އެވެ.\nއެޕަލްއިން ބުނީ އައިފޯނުތަކުގެ ސްޕީޑް ދަށްކުރަނީ ދުވަސްވުމުގެ ސަބަބުން ބެޓެރީ އަށް އަންނަ ބަލިކަށިކަމާ ހެދި ފޯނު ބޭނުންނުކުރެވިދާނެތީ ކަމަށެވެ. ބާރުގަދަ ގްރެފިކްސް ހިންގުމަށްޓަކައި ކުއްލިއަކަށް ބޭނުޖެހޭ ހަކަތަ ލިއްބައިދޭ ފެންވަރު ބެޓެރީގަައި ނެތް ނަމަ، ފޯނު މުޅިން ހުއްޓި، ނިވިދާނެތީ ކަމަށެވެ.\nއައިފޯނުގެ ދުވެލި ދަށްކުރާ ސަބަބު އެޕަލްއިން މިހާ ރަނގަޅަށް ކިޔައިދީފައި ވަނިކޮށް، އިޓަލީގެ އިދާރީ ބާރުތަކުން ވަނީ އެ ގޮތަށް އަމަލުކުރާ ސަބަބު، އެ ނޫން ގޮތަކަށް ފުރޮޅާލަން މަސައްކަތް ފަށާފަ އެވެ. ގިނަދުވަސްވެފައި ހުރި ސެމްސަންގް ފޯނުތަކުގެ ދުވެލި ދަށްކުރާ ކަމަށް ވެސް އެ އިދާރާތަކުން ބުނެ އެވެ. އެހެން ނަމަވެސް، އެއީ އެ މީހުން ދުވަހަކު ވެސް ކުރާ ކަމެއް ނޫން ކަމަށް، ސެމްސަންގް އަދި އެލްޖީން ވަނީ ބުނެފަ އެވެ.\nއެ ޑިވައިސްތައް ބޭނުންކުރާ މީހުންގެ ހައްގުތައް ރައްކާތެރިކުރުމަށް ކަމަށް ބުނެ، އިޓަލީގެ އިދާރާތަކުން ކުރާ ޝައްކުގައި ވަނީ އަސްލު ސަބަބު އޮޅުވާލާފަ އެވެ. އެ މީހުން ބުނާ ގޮތުގައި، އެޕަލް އަދި ސެމްސަންގުން ވެސް، ދުވަސްވީ ފޯނުތަކުގެ ސްޕީޑް ދަށްކުރެ އެވެ. އެއީ އާ މޮޑެލްތައް ވިއްކުމަށްޓަކައި ޖަހާ މަޅިއެއް ކަމަށް ވެސް ވަނީ ބުނެފަ އެވެ.\nއެޕަލް އަދި ސެމްސަންގުން އެކަން އެ މާނާގައި ކުރާ ނަމަ ބޮޑު އަދަދަކުން ޖޫރިމަނާކުރާނެ އެވެ. އެހެން ނަމަވެސް ކުންފުނިތަކުގެ ދިފާއުގައި ވާހަކަދައްކާ މީހުން ބުނަނީ، ދުވަސްވީ ފޯނުތަކުގެ ދުވެލި ދަށްކުރުމަށް އެޕަލްއިން ދެއްކި ސަބަބު ގަބޫލުކުރެވޭ ކަމަށެވެ. އަނެއްކޮޅުން ސެމްސަންގް އަކީ ދެއިރު އިރަކު ފޯނެއް ތައާފުރުކުރާ ކުންފުންޏަކަށްވުމުން، އާ ފޯނުތައް ވިއްކުމަށް ކަމަށްޓަކައި މުސްކުޅި ފޯނުތަކުގެ ދުވެލި ދަށްނުކުރާނެ ކަމަށެވެ.\nއިތުރު ލިޔުންތައް ސެމްސަންގް އެޕަލް މޮބައިލް ފޯން ސްމާޓް ފޯން އައިފޯން\nއެސް10 ގައި އަލްޓްރާސޮނިކް ފިންގާޕްރިންޓް ސްކޭނާއެއް\nއައިފޯނު މޮޑެލްތަކަށް އޮންނަ ފޯރި މާ ގަދަ\nއައިފޯނަށް އޯލެޑް ޑިސްޕްލޭ


Ras Online - ކޯވިޑް-19: ވައިރަސް އައީ ވޫހާންގެ ޖަނަވާރު ވިއްކާ މާރުކޭޓަކުން ނޫން - ދިރާސާ\nކޯވިޑް-19: ވައިރަސް އައީ ވޫހާންގެ ޖަނަވާރު ވިއްކާ މާރުކޭޓަކުން ނޫން - ދިރާސާ\nސަޢީދު ޢަބްދުﷲ 17 މޭ 2020 - 23:47\nޗައިނާގެ ވެޓް މާކެޓެއް\nމިހާރު ފެތުރެމުންދާ ކޮރޯނާވައިރަސް އައީ ޗައިނާގައި ވަލުޖަނަވާރު ވިއްކާ "ވެޓް" މާރުކޭޓަކުން ކަމަށް ބުނާ ވާހަކަތައް ފަހުގެ ދިރާސާއަކުން ދޮގުކޮށްފިއެވެ.\nމެއިލް ނޫހާއި ހަވާލާދީ މިރަރ ޔޫކޭގައި ލިޔެފައިވާގޮތުގައި މޮލެކިއުލާ ބަޔޮލޮޖިސްޓެއް ކަމަށްވާ، އަލީނާ ޗޭން އަދި އިވޮލިއުޝަނަރީ ބަޔޮލިޖިސްޓެއް ކަމަށްވާ ޝިންގް ޒޭން ބުނެފައިވަނީ އެމީހުން ކުރި ދިރާސާއިން ދައްކާގޮތުގައި ވައިރަސް މާރުކޭޓުގެ ތެރެއަށް ވަދެފައިވަނީ ބަލިޖެހިފައިވާ އެހެން މީހަކު މާރުކޭޓަށް ދިޔުމުން ކަމަށެވެ.\n"އާންމުކޮށް ހާމަކޮށްފައިވާ ޖެނެޓިކް މައުލޫމާތުން ހާމަވާގޮތުގައި މާރުކޭޓުތެރޭގައި އޮތް ޖަނަވާރެއްގެ ގައިން އިންސާނެއްގެ ގަޔަށް ވައިރަސް އެރިކަމަކަށް ފާހަގައެއް ނުކުރެވޭ." ދެ ސައިންސްވެރިން މެއިލްގައި ބުނެފައިވެއެވެ.\nޗައިނާގެ ސިއްހީ ވުޒާރާތަކުން ގަބޫލުކުރަނީ ވޫހާންގެ ހުނާން މާރުކޭޓުގައި އޮތް ޖަނަވާރެއްގެ ގައިން އިންސާނެއްގެ ގަޔަށް ވައިރަސް އަރާފައިވާކަމަށެވެ. އަދި ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯއަށް ބަލިމަޑުކަމުގެ ހަބަރު ދިންތާ އެއްދުވަސް ތެރޭގައި ބަލި ފެތުރެން މެދުވެރިވި ކަމަށް ބުނާ މާރުކޭޓު ވަނީ ބަންދުކޮށްފައެވެ. އަދި މާރުކޭޓުގައި ހުރި ޖަނަވާރުތަކުގެ ސާމްޕަލްތައް ނަގާފައިވާކަންވެސް ޗައިނާއިން ވަނީ އިއުލާނުކޮށްފައެވެ. ނަމަވެސް، އެއިން އެއްވެސް ސާމްޕަލެއްގެ ނަތީޖާއެއް އެއްވެސް އިދާރާއަކުން ހާމަކޮށްފައެއް ނުވެއެވެ.\nޔުނިވާސިޓީ އޮފް ހޮންގް ކޮންގްގެ ސައިންސްވެރިއެއް ކަމަށްވާ ގުއާން ޔީ ބުނެފައިވަނީ މިކަން ހިނގިކަމަށް ބުނާ ތަން އެއްކޮށް ނައްތާލާފައިވާކަމަށެވެ.\n"ހެއްކެއް ނެތި ހަގީގަތް ހޯދާނީ ކިހިނެއް؟" ޔީ ސުވާލު އުފައްދާފައިވެއެވެ.\nމުޅި ދުނިޔެއިން 4.77 މިލިއަނަށްވުރެ ގިނަ މީހުންނަށް ޖެހިފައިވާ ކޮރޯނާވައިރަސް އައީ ޗައިނާގެ ލެބޯޓްރީއަކުންކަމަށް އެމެރިކާގެ ސަރުކާރުން، އަދި ހާއްސަކޮށް އެމެރިކާގެ ރައީސް ޑޮނާލްޑް ޓްރަމްޕް ގެންދަވަނީ ތަކުރާރުކޮށް ވިދާޅުވަމުންނެވެ.


Kalhuoffumi aa eku tharahgee kuraa city park ge bodu bai nimijje | Mihaaru\nޚަބަރު / މާލެ ސިޓީ ޕާކް\nކަޅުއޮއްފުންމިއާ އެކު ތަރައްގީކުރާ ސިޓީ ޕާކްގެ ބޮޑު ބައެއް ނިމިއްޖެ\nމާލޭގައި ހުންނަ ސިޓީ ޕާކު، އެ ތަން ތަރައްގީކޮށް ނިންމުމަށް އަމާޒު ހިފާފައިވަނީ އަންނަ މަހު. - ފޮޓޯ: މުހައްމަދު ޝަރުހާން/މިހާރު\n27 ޖޫން 2016 - 11:11\nރާއްޖޭގެ މިނިވަންކަމަށް ޖިހާދު ކުރެއްވި ބޮޑުތަކުރުފާނު ބޭނުންކުރެއްވި ކަޅުއޮއްފުންމި ނަމޫނާއަކަށް ބަލައިގެން ހެދި އޮޑިއާއެކު ތަރައްގީކުރާ ސިޓީ ޕާކްގެ ބޮޑު ބައެއް ނިމިއްޖެ އެވެ.\nސިޓީ ޕާކް ތަރައްގީ ކުރަނީ ކުރިން ސަލްޓަން ޕާކްގައި ހުރި ލެޑްބޮކީގެ ގަސްތަކާ އެކު އެވެ. އަދި އެ ތަން ތަރައްގީގެ ކުރުމުގެ މަޝްރޫއުގެ ދަށުން ކަޅުއޮއްފުންމީގެ އަސްލާ ވީހާ އެއްގޮތަކަށް ބަނުމަށް ފަހު އެ އުޅަނދު ވަނީ އެހެލައިފަ އެވެ. އެ ޕާކްގެ މަސައްކަތް ނިމުމާއެކު، މާލޭގައި ހުރި އެންމެ ރީތި އެއް ޕާކަށް އެތަނަށް ވާނެ ކަމަށް ސަރުކާރުން ވަނީ ބުނެފަ އެވެ.\nކަޅުއޮއްފުންމި. ސިޓީ ޕާކް ތަރައްގީ ކުރާނީ އެ އޮޑި އާންމުންނަށް ފެންނަ ގޮތަށް. - ފޮޓޯ: ހޯމް މިނިސްޓްރީ\nހޯމް މިނިސްޓްރީގެ ޑެޕިއުޓީ މިނިސްޓަރު އަހުމަދު ސަލީމް (މާޒް ސަލީމް) މިއަދު ވިދާޅުވީ ސިޓީ ޕާކް ތަރައްގީ ކުރުމުގެެ 70 ޕަސަންޓް މަސައްކަތް ނިމިފައިވާ ކަމަށެވެ. އަދި ލެޑްބޮކީގެ ހުރިހާ ގަސްތަކެއް ހަރުކޮށް ނިމިފައިވާ ކަމަށް ވެސް ސަލީމް ވިދާޅުވި އެވެ.\nއޭނާ ވިދާޅުވި ގޮތުގައި މިހާރު އެތަނުގައި ކުރަމުން އަންނަނީ ކަޅުއޮއްފުންމި ބާއްވާ ތަން ހިޔާ ކުރުމުގެ މަސައްކަތާއި އޮޑިއަށް ކަވަރެއް ހެދުމުގެ މަސައްކަތެވެ.\n"ލެޑް ގާޑެންގެ ގަސްތައް ހަރުކޮށް ނިމިފައި ވަނީ. މިހާރު އެ ކުރަނީ އެތަން ތަފާތު ގޮތްގޮތަށް ރީތި ކުރުމުގެ މަސައްކަތް." މާޒް ސަލީމް ވިދާޅުވި އެވެ.\nމީގެ އިތުރުން ލެޑް ގޮނޑި ކަހަލަ ދިއްލޭ އެއްޗެހި ރާއްޖޭން ބޭރުން ގެނައުމުގެ މަސައްކަތް ކުރަމުން އަންނަ ކަމަށް ވެސް ސަލީމް ވިދާޅުވި އެވެ.\nމާލޭގައި ހުންނަ ސިޓީ ޕާކު. އެ ތަނުގެ 70 ޕަސަންޓު މަސައްކަތް ވަނީ ނިމިފައި. - ފޮޓޯ: މުހައްމަދު ޝަރުހާން/މިހާރު\nސިޓީ ޕާކް ތަރައްގީ ކުރުމަށްފަހު، އަންނަ މަހުގެ ޖުލައި 26 ގައި ހުޅުވުމަށް މަސައްކަތް ކުރަމުން އަންނަ ކަމަށް އޭނާ ވިދާޅުވި އެވެ. އޭނާ ވިދާޅުވި ގޮތުގައި ޕާކް މަސައްކަތް ނިމޭއިރު، އެ ތަން ފެންނާނީ ކުރިން ފެނުނު ލެޑްޕާކަށް ވުރެ ފުރިހަމަ ޕާކެއްގެ ގޮތުގަ އެވެ.\nމީގެ ކުރިން ލެޑްޕާކް ހެދީ ސަލްޓަން ޕާކްގަ އެވެ. ނަމަވެސް ސަލްޓަންޕާކް އާ ޕްލޭނެއްގެ ދަށުން ތަރައްގީ ކުރަން ނިންމުން އެތަނުގައި ހުރި ލެޑްބޮކީގެ ގަސްތައް ވަނީ ނަގައިފަ އެވެ.\nހޯމް މިނިސްޓްރީ ސަލްޓަން ޕާކް މާޒް ސަލީމް މާލެ ސިޓީ ޕާކް ކަޅުއޮއްފުންމި\nޔާމިނޫ މަނިކުފާނު ކޮންމެ ތާކު ކޮންމެ ޕާކެއް ހެދިޔަސް ހދ ކުޅުދުއްފުށި ރައްޔިތުންނައް ވެފަވާ ވައުދެއް ހަނދާނެއް ނުނައްތާލެވޭނެ އޭރުވެސް ޕޕމ މެންބަރުން ގާތު ބުނިން ޔާމިނަކީ ތެދެއް ހަދަން ނުވެސް ދަންނަ މީހެކޭ2އަހަރުން އެއާޕޯޓެއް ނާޅާނޭ 100 ދުވަހުން3ޓާސަރީ ހޮސްޕިޓަލެއްވެސް ނާޅާނޭ މިޔަދާ ހަމަޔައްވެސް މިރަށައްވެސް ޔާމިނު އަރައިފިތޯ ނޫނީ އެބުނާ ޓިކެޓެއް އައިސް ދޮރުގަ ޓަކިޖަހައިފިތޯ މާލޭގަ އެދަނީ އަބަދުވެސް ކޮންމެސް ޕާކެއް ހަދަމުން ކޮންމެސް ބީޗެއް ހަދަމުން މިރާއްޖޭގެ3ވަނަޔައް ދައުލަތައް އެންމެގިނަ ޓެކްސް ދައްކަނީ ތިރަށުން ނަމަވެސް ނަތީޖާ ސުމެއް\nކަޅުއޮށްފުންމި ބާއްވަން ތިޔަޕާކު އެހާ ކަމަކުނުދޭ! އެހެނެއްނޫން ލެޑްބޮކީގެ ޕާކަކަށް ތިތަން ހަމަ އެންމެ ރަނގަޅު! -އިބްރާހީމް-\nއެތާހުރި ބިނާ މިތާނަށް. މިތާހުރި ލެޑްބޮކި އެތަނަށް. އެތާއޮތް ގާ މިތަނަށް. މިތާ ހުރި ރުއް އެތަނަށް. ޔާމީންސަރުކާރުގެ ތަރައްގީގެ މަޝްރޫއުތައް ވަރަށްބާރަށް ކުރިއަށްދެއެވެ.\nހަޖަމު ކުރަން ދަސްކުރޭ ތި ބައިގަނޑު ކިޔަން ފެށި އެއްޗެއް އެކަމަކު އޭގެ ހިތި ފިލުވާކަން ނޭގުނު ވަރަށް ދެރަ\nރަގަޅު ވާހަކައެއް. މުޅިންވެސް ހިޖުރަކުރާނީ ބިނާތަކާއި ތަންތަން. މިވަރަކަށް ތަރައްގީ ވާނީ. މިތަނަށް ހިޖުރަ ޕާކު ކިޔަން ފެނޭ ހުޅުވާ ދުވަހު. ދެން ސަބް ކާންވެސް ނުލިބޭނެ ތިތަނުން.\nރަނގަޅުވާހަކައެއް. ލަންކާއާއި އިންޑިއާއާއި، ޕާކިސްތާން ފަދަ ޤައުމުތަކުގައި ކުރީޒަމާނުގައި އެމީހުން އަޅުކަން ކުރަން ގޭންގުޅުނު ބޮޑެތި ބުދުތަކާއި އެތަންތަނުގައި އުޅޭ ފާޑުފާޑުގެ ޖަނަވާރުގެ ސޫރަތައް ބޮޑުއަގުގައި ހައްދައިގެން ރާއްޖެގެނެސް އައްޑޫގެ ރަށްތަކުގައި ބެހެއްޓީމަ އެއީތޯ ތަރައްޤީ.؟؟؟


Bangladesh Ge2Meehakah Adhuham Ge Dheelathi Ehee Eh - Vaguthu\nކުރިއަށް އޮތް ރަމަޝާން މަހުގައި ބަންގްލަދޭޝްގެ ދެ މީހަކަށް ރޯދަ ވީއްލުމާއި، ތަރާވިސް އަދި ހާރުކާން ބޭނުންވާ ކާބޯތަކެތި ފޯރުކޮށްދޭން ފުޓްބޯޅަ ކުޅުންތެރިޔާ ހަސަން އަދުހަމް (ސަޑޭ) ނިންމައިފިއެވެ.\nކުރިން ގައުމީ ފުޓްބޯޅަ ޓީމަށްވެސް ކުޅުނު އަދި މިހާރުވެސް ފުރަތަމަ ޑިވިޝަނުގައި މޮޅަށް ކުޅެމުން އަންނަ އަދުހަމް މިކަން އިއުލާނުކުރީ މިއަދު ކުރި ޓްވީޓެއްގައެވެ. ޓްވީޓުގައި އަދުހަމް ބުނީ ކާ އެއްޗެހި ފޯރުކޮށްދޭން ނިންމާފައިވަނީ ބަންގްލަދޭޝްގެ ދެ މީހަކަށް ކަމަށެވެ. އަދި ހުޅުމާލޭގައި އުޅޭ ބަންގްލަދޭޝް މީހުންގެ ތެރެއިން އެކަމަށް ބޭނުންޖެހިފައިވާ މީހެއް އުޅޭނަމަ އޭނާ އާއި މައުލޫމާތު ހިއްސާ ކުރުމަށް އަދުހަމް ވަނީ އާންމުންގެ ކިބައިން އެދިފައެވެ.\nއަދުހަމްގެ މި ދީލަތި އެހީ ބަންގްލަދޭޝްގެ ދެ މީހަކަށް ދޭން ނިންމާފައިމިވަނީ މާލޭގައި ދިރިއުޅެމުންދާ އެގައުމުގެ ގިނަ ރައްޔިތުން ހާލުގައި ޖެހެމުންދާ ދަނޑިވަޅެއްގައެވެ. މާލޭގައި މަސައްކަތް ކުރާ ބިދޭސީންނަކީ ވަރަށް ނިކަމެތި ހާލުގައި ދިރިއުޅެމުންދާ މީހުންނަށްވީ އިރު ކޮވިޑް-19 އާ ހެދި މާލެ މިދިޔަ ހަފުތާގައި ފުރަބަންދު ކުރުމުން ކާބޯތަކެތި ހޯދުމުގައި ބިދޭސީންނަށް ވަނީ ބޮޑެތި ގޮންޖެހުންތަކާ ކުރިމަތިވެފައެވެ.\nމީގެ އިތުރުން އިންސާނުން ދިރިއުޅެން އެކަށީގެން ނުވާ ގޮތަށް މާލޭގެ ކުދި ތަންތަންކޮޅުގައި ތޮއްޖެހިގެން ދިރިއުޅޭ ބިދޭސީންނާއި ހެދި އާއްމުންގެ ތެރޭގައި، ބާރު މިނެއްގައި ކޮވިޑް-19 ބަލި ފެތުރިދާނެ ކަމުގެ ބިރުވެސް މިހާރު ވަނީ އެތައް ގުނައެއް ބޮޑުވެފައެވެ.\nކޮވިޑް-19 އާ ގުޅިގެން ދަތި ހާލުގައި އުޅޭ ބިދޭސީން، ހާލަތު ރަނގަޅު ތަންތަނަށް ބަދަލު ކުރުމުގެ މަސައްކަތް ސަރުކާރުން ދަނީ ކުރަމުންނެވެ. އަދި އެނބުރި ގައުމަށް ދާން ބޭނުންވާ ބަންގްލަދޭޝް މީހުން ފޮނުވާލުމުގެ މަސައްކަތް ވެސް ދަނީ ކުރަމުންނެވެ. އެ މަސަތްކަތުގެ ދަށުން މިހާރުވެސް 70 މީހަކަށް އެނބުރި ގައުމަށް ފުރޭނެ ގޮތް ސަރުކާރުން ވަނީ ހަމަޖައްސާފައެވެ.\nއޭޕްރީލް 20, 2020 22:24\nއެދެމީހުންނަކީ މިރާއްޖޭގެ އިމިގުރޭސަން ގާނޫނު މުގުރާލާފައި ތިބި ދެމީހުނަށް ނުވެވޭތޯ ބަލާތި އެކޮއި!\nއޭޕްރީލް 21, 2020 12:53\nހަޖަ-- އިމިގުރޭސަން ގާނޫނު މުގުރާލާފައި ތިބެނީ ބިދޭސިންނެއް ނޫން އިގޭތޯ! އެ މީހުން ގެންނަ ދިވެހިން އެކަން ވެސް ކުރަނީ\nއޭޕްރީލް 20, 2020 22:48\nބުރޯ.. ތި ގޮތަށް ތިކަން އިއުލާނު ކުރީމަ ލިބޭނެ އެއްވެސް ޘަވާބެއް ނެތް\nއޭޕްރީލް 21, 2020 02:32\nސަވާބު ދެނީ ކަލޭތަ\nއޭޕްރީލް 21, 2020 02:33\nއޭޕްރީލް 21, 2020 04:39\nމަބުނީ ކައޭތަ ސަވާބު ދެނީ؟ އޭނަ އެ އިއުލާން ކުރީ އެ އެއްޗެއްސަށް ބޭނުންވާ ބިދޭސޯ މީހެއް ހުރިތޯ ބެލުމަށް.\nއޭޕްރީލް 20, 2020 23:40\nމީހަކަށް އެއްޗެއް ދެންޔާ ކަނާތުން ދޭ އެތި ވާތަށް ވެސް ނޭގޭހާ ސިއްރުން ދޭން ވާނީ. މުޅި ދުނިޔެ އަށް އިއުލާން ކޮށްފަ އެއްނޫން.\nއޭޕްރީލް 21, 2020 00:10\nކުރާ ހެޔޮކަމެއް ކުރަންވާނީ ކަނާތުން ވާތަށް ވެސް ނޭނގޭހާ ސިއްރުން.. މިހާރު ތި ބެލެވޭނީ ދެއްކުން ތެރިކަމުން ކުރާ ކަމެއްކަމަށް ވީމާ އެއްވެސް ސަވާބެއް ލިބޭނެހެނެއް ހީނުވެ ވައްﷲ އަޢުލަމް\nއޭޕްރީލް 21, 2020 01:00\nރާއްޖޭއްގެ އިމިގުރޭޝަން ސިސްޓަމް ފުޑާލާ ގަވަިއިދާޚިލާފައް މަގުމަތީ ކުޅުޖަހަމުން އުޅޭ އެންމެން ފޮނުވާލަންވީ....! ތިމީހުންތައް ތޮއްޖެހިގެން ތަންތާމައްޗައްއަރާ ހާލިތައް ހަދައިން އުޅެނީ\nއޭޕްރީލް 21, 2020 02:16\nﷲ ތިބާއަށް ހެޔޮ ރަހުމަތް ލައްވަވާށި އާމީން.\nއޭޕްރީލް 21, 2020 07:30\nވަރަށް ރީތި މިސާލެއް ތި ދެއްކީ. މަރުހަބާ އަދި ޝުކުރިއްޔާ! އެހީތެރިކަން ފޯރުކޮށްދީ އެހެން މީހުން ވެސް!\nއޭޕްރީލް 21, 2020 07:37\nބަނގްލަދޭޝް މީހުން ލައްވާ ގަވައިދު ފުނޑުވަނީ ބަލަ ހަމަ އަހަރެމެނ ދިވެހިން... ފައިސާގެ ދަހިވެތިކަމުގަ ކުރާ ކަންތަކުގެ ސަބަބުން ވާހާގޮތް މީ...\nއޭޕްރީލް 21, 2020 07:39\nތިކަން ރަނގަޅު. އެކަމަކު ކަންކުރެވުނީ ރަނގަޅަކަށްނޫން. ނޫސްތަކުގެ ފަލަސުރުޚީއަށް އަރުވައިގެން ކުރަންޖެހޭކަމެއްނޫން ތީކީ.\nއޭޕްރީލް 21, 2020 15:44\nފުޑާލިޔަސް ކީ އް މީހަކަށް އެހީވެދެވި އްޖި އްޔާ ރަނގަޅުވާނެ\nއެހެން މީހުން އަދުހަމް ފަދަ އިން ކަންތަ އް ކުރާނެ ކަމަށް އުން މީދުކުރަން\nއޭޕްރީލް 21, 2020 15:45


މިވަނީ ލޯތްބޭ….2– Esfiya\nލޯބި January 29, 2016\nމިވަނީ ލޯތްބޭ…. 2\nޒާޔަން ޖުމާނައަށް އޭނާ ނައިފަރަށް ދާންޖެހޭ ވާހަކަ ފޮރުވިއެވެ. މިކަހަލަ ފުރުސަތަކަށް އޭނާ ބަލަ ބަލަ ހުންނަތާ ވަރަށް ދުވަސްވެއްޖެއެވެ. ނަސީބު އޭނާގެ އަތުގައި ހިފީ އޭނާ އެކަމަށް ހީ ވެސް ނުކޮށް ހުއްޓައެވެ. މިވޭތިވެ ދިޔަ އަހަރު އޭނާ އާއި ޖުމާނަ ބައްދަލުނުކުރެވުނީ ޒާޔަން އެ ރަށަށް ދާނެ ގޮތެއް ނެތިފައި ހުއްޓައެވެ. ޖުމާނައަށް މާލެ އަންނަން ފުރުސަތު ލިބުނެއްކަމަކު ލޯބިވާ މަންމަމެން ދޫކޮށްފައި ދާކަށް ބޭނުމެއް ނުވިއެވެ. ދެމީހުންވެސް އެކަކު އަނެކަކުގެ ހާލަތު އިނގި އެކަން ގަބޫލުކުރީ ކޮންމެވެސް ދުވަހަކުން ބައްދަލުވާނެކަން އިނގުނީމައެވެ. ޒާޔަން ހުރީ ވަރަށް އުފާވެފައެވެ. ދުވަސްތަށް ދާ ލެއް ލަސްވަމުން ދިޔައެވެ. ޒާޔަން ނައިފަރަށް ދިޔުމުގެ ކުރިން ޔާމިން އެތާ އުޅުމަށް ކޮޓަރިއެއް ހަމަޖައްސާ ހައިކަލްވެސް ގެންދާ ގޮތަށް ހަމަޖެއްސިއެވެ.\nއެންމެ ފަހުން ޒާޔަން އިންތިޒާރު ކުރި ދުވަސް އައީއެވެ.\nހަވީރުގެ ވަގުތެވެ. ޒާޔަން، ހައިކަލް، ޒިޔާން އަދި އޭނާގެ އެކުވެރި ހާނިމް ލޯންޗަށް އެރީ ކުޑަ ދަބަހެއް ކޮނޑުގައި އަޅުވާލައިގެންނެވެ. ޔާމިން އެމީހުން ފުރުވުމަށް އައިސް އެތާ މަޑުކޮށްލައިގެން ހުރިއެވެ. “ސޯ ފުރަތަމަ ނައިފަރަށް ދެން އެދެމީހުން ބާލާފަ އަހަރެމެން އުނގޫފާރަށް ދޯ؟” ހާނިމް އޮޅުން ފިލުވާލިއެވެ. ޒިޔާން ހުމް އަޅުވާލިއެވެ. އެއަށްފަހު އޭނާ އަދުލާއަށް ގުޅާލިއެވެ. މިހާރުވެސް އޭނާގެ މަތިން ހަނދާންވާން ފެށިއެވެ.5ދުވަސް ދުރުގައި ހޭދަކުރާނެ ގޮތްވެސް އޭނާއަކަށް ނޭނގެއެވެ. ހާނިމްވެސް އޭނާގެ ޖީބުން ހެޑްސެޓެއް ނަގައި ލަވަޖަހާލިއެވެ. ހައިކަލްވެސް ހެޑްސެޓް ޖަހާއިގެން އިނީ ހައިފާ އާއި ވާހަކަ ދައްކާށެވެ. ޒާޔަން އެ ތިން މީހުންނަށް ބަލާލުމަށްފަހު އޭނާގެ ފޯނަށް ބަލާލިއެވެ. އެއަށްފަހު މެސެޖެއް ޓައިޕް ކުރަން ފެށިއެވެ.\n“ހޭ ލަވް…” ވައިބަރ އިން ޖުމާނަ އޮންލައިން ވެފައި އިނީމާ ޒާޔަން މެސެޖެއް ފޮނުވާލިއެވެ.\n“ހޭ.. ޒާން.. ކީއްކޮށްލަނީ.. އައި މިސްޑް ޔޫ.. ހަމަ ވެއިޓް ކޮށް ކޮށް އިންދާ މެސެޖް އެއައީވެސް..” ޖުމާނަ ރިޕްލައި ކޮށްލިއެވެ.\n“ކަމެއް ނުކުރަން ޖުމް އާއި ޓޯކް ކުރަނީ.. އެހެންތަ އައި މިސްޑް ޔޫ މޯރ… ހެހެހެ ކިހާ މޮޅު ދޯ..؟”\n“ޔަޕް.. އަޅެ ކީއްވެ މެސެޖް ތިކުރީ.. ތޯޓް ޔޫ ވިލް ކޯލް މީ..”\n“ޔާ ބަޓް ކޯލް ކޮަށްލުމަށްވުރެ ބިޒީ އޭ.. ބައިދަވޭ މާދަން އެއީ ކޮން ދުވަހެއްކަން އިނގޭތަ؟”\n“21 އެއްނު.. ކިހިނެއްވީ؟ P: ”\n“ކަމެއް ނުވެއެއްނު… ހޭ ވިލް ޓޯކް ޓު ޔޫ ލޭޓަރ އިނގޭ.. ބައި.. ލަވް އެން މިސް..”\n“އޯކޭ ލޯބިވާ… އެލް އެން އެމް..”\nޒާޔަން ކިތަންވެ ވާހަކަ ދައްކާ ހިތްވެފައި ހުއްޓަސް އޭނާގެ ހިތްވަނީ ނުތަނަވަސްވެފައެވެ. އެހެންކަމުން ވާހަކަ ކުރުކޮށްލިއެވެ. ޖުމާނަ ގެ ގައިގައި ބީހިލާނެ ވަގުތު ވާނެ އިހްސާސް އޭނާއަށް މިހާރުވެސް ކުރެވެން ފަށައިފިއެވެ. ޖުމާނަ އާއި ކައިރިވަމުން ދިޔަ އިހްސާސް އެއް އޭނާއަށް ވިއެވެ. ހިނިތުންވެލައިގެން ތަރުފާލެއްހެން އޮތް މަޑު ކަނޑަށް ބަލަން އިނީ އާޝޯހުވެފައެވެ.\nމަންޒިލަށް ގޮސް ލޯންޗް ހުއްޓުމާއި އެކު ހައިކަލްއާއި ޒާޔަން ތެދުވެލިއެވެ. “ބައި ބުރޯ.. މައި ސަލާމް.. ޓޭކް ކެއަރ އިނގޭ.. ބީ އިން ކޮންޓެކްޓް..” ޒިޔާން ޒާޔަންގައިގާ ބައްދާލަމުން އެހެން ބުނެލިއެވެ. “ތެންކްސް.. ޔާ ބައި..” ޒާޔަން ލޯންޗުން ފައިބާލަމުން އެ ރަށު ބަނދަރަށް އެޅި ފުރަތަމަ ފިޔަވަޅާއި އެކު ހިތުގެ ވިންދު އަވަސްވިއެވެ. ފުން ނޭވައެއް ފަޒާގެ ތެރެއަށް ދޫކޮށްލެވުނީ އިހްތިޔާރަކާ ނުލައެވެ. ލޯންޗް ފުރަންދެން އެތާނގާ އެދެމީހުން ތިބީ އެ ރަށުން ފެންނަ މަންޒަރުތަކަށް ބަލާލާށެވެ. މި މަންޒަރު ތަކަކީ އެމީހުންނަށް މުޅިންވެސް އާ މަންޒަރުތަކެކެވެ. “ޑޫޑް.. ދިސް ޕްލޭސް އިޒް ސްޕާބް…” ހައިކަލް އެހެން ބުނެލުމުން އާގަމަވެފައި ހުރި ގޮތަކަށް ޒާޔަންވެސް އާއެކޭ ބުނެލިއެވެ. “ދެން އޮތީ ޖުމް. އޯ ގޯޑް ހައިކް… މައި ހާޓް އިޒް ބީޓިންގް ސޯ ފާސްޓް.. އަދި ނުވެސް ބުނަން.. ކިހިނެއް އޭނާ ހޯދާނީވެސް ދޯ؟” ޒާޔަން އޭނާގެ ހިތުގެ ހާލު ބަޔާންކޮށްލިއެވެ. “ސަރ ބުންޏެއްނު ހަމީދެއްގެ ވާހަކަ.. އޭނައަށް ގުޅާބަލަ.. ބުނޭ އަވަހަށް އަންނާށޭ.. އާނ އަދި އޭނަ ކައިރި އަހާލީމަ އިނގިދާނެ އެއްނު މަޖުނޫންގެ ލައިލާ އުޅޭތަންވެސް.” ހައިކަލް ޒާޔަން ހިތްހަމަ ޖައްސާލިއެވެ. ދެމީހުންވެސް ކޮނޑުގައި އަޅުވާލެވިފައިވާ ދަބަސް އިށީނދެ އިން ބުރު މަތީ ބެހެއްޓިއެވެ. ހަމީދު އަންނާނެ އިރެއްވަންދެން އެތާ އިށީނދެލުމުގެ ބޭނުމުގައެވެ. އިރު އޮއްސި އަނދިރިވާން ކައިރިވެފައި ވިއެއްކަމަކު މީހުން މަދެއްނޫނެވެ. މާލެހާ ހަލަބޮލި ނޫނަސް މީވެސް އާބާދީ ބޮޑު ރަށެކެވެ.\nހަމީދު ޓެކްސީއެއްގައި އައިސް ބަނދަރަށް މަޑުކޮށްލުމަށްފަހު ޒާޔަންއަށް ގުޅާލިއެވެ. ޒާޔަން ފޯނު ނެގުމަށްފަހު ހަމީދު ބުނި ދިމާލަށް ދިޔައީ ކާރު ފެންނަން ފެށީމައެވެ. ދެމީހުންވެސް ގޮސް ކާރަށް އަރަ ހަމަޖެހިލިއެވެ. “ޒަޔާން ދޯ؟؟؟” ހާމިދު ކުރީ ސީޓްގައި އިށީނދެ އިނދެ އަހާލީ ޑްރައިވަރު ގާތު ދާންވީ ތަން ބުނެފައެވެ. “ނޫން.. ޒާޔަން..” އަދަބުވެރިކަމާއި އެކު ޒާޔަން ބުންޏެވެ. “އެހެންތަ ހެހެ.. ޒާޔަން އުޅެން ހުންނާނީ މިސްކިތާއި އެހާ ދުރުނޫން ގެއެއްގައި.. އެ ގޭގަ މިވަގުތު އުޅޭނީ ހަމައެކަނި ތިދެމީހުން.. އެއީ ހަތަރު ކޮޓަރީގެ ތަނެއް.. ދެން ހުރި ދެ ކޮޓަރިއަކީ އެގޭގެ ވެރި މީހުންގެ ކޮޓަރި.. އެމީހުން ޗުއްޓީއަށް ބޭރަށް ޖައްސާލަފައި ވީ.. ޒާޔަންމެން ޖެހޭނެ އެގޭގައި އުޅޭއިރު އެގޭގެ އެއްޗިއްސަށް ރައްކާތެރިވާން.. ދެން ގެއަށް ގޮސް ކިޔާލަ ދޭނަން އޭރުން އިނގޭނީ” ހިތްހެޔޮ ކަމާއި އެކު ހަމީދު އެހެން ބުނެލީ ނަސޭހަތެއް ދިންފަދަ ގޮތަކަށެވެ. “ލައްބަ” ޒާޔަން ރައްދުގައި އެހެން ބުނެލިއެވެ.\nފަސްވަރަކަށް މިނެޓްގެ ދަތުރަކަށްފަހު ދާން އޮތް މަންޒިލަށް ދެވުނެެވެ. އެއީ ބޮޑު ގެއެކެވެ. ގޭގެ މައި ދޮރު ހުޅުވާލުމާއި އެކު ހައްދާފައި ހުރި މާ ގަސްތަކުގެ ވަސް ނޭފަތުގައި ހިފާލިއެވެ. ކުޑަ ބަގީޗާއެއް ކަމަކު އެތަން ފުރިފައި ވަނީ އެކި ވައްތަރުގެ ގަސްތަކުންނެވެ. “މީ ކުއްޔަށް ދޫ ކުރާ ދެ ކޮޓަރި.. އެ ދެކޮޓަރި އެއީ މިގޭ ވެރިންގެ. ދެން މިހިރަ ދޮރުން ވަދެގެން ހުޅުވޭނީ ކުއްޔަށް ދޫ ކުރާމީހުންގެ ބަދިގެ…ވެރިން ކައްކާނީ އެހެން ބަދިގެއަކު.. ދެން މީ ހަމައެކަނި އުޅެވޭނެ ތަންކޮޅަކީ.. ކޮންމެހެން މިތާ ނުކެެއްކިޔަސް މައްސަލައެއްނޫން ހޮޓާ ހުންނާނެ ބައިވަރު.. ދެން ބުނެލަން އޮތީ މި އެއްޗެއްސަށް އަމާނާތްތެރި ވަންޗޭ.. މީ ބޭބެގެ ވަރަށް ގާތް ރަހުމަތްތެރިއެއްގެ ގެއެއް.. އެމީހުން ނެތީސް މިގެ ކުއްޔަށް ދުލެއް ނުކުރޭ އެކަމު ބޭބެ ޒާޔަންގެ ބައްޕައަށް ކުރާ އިތުބާރުގެ ބޮޑުކަމުން މިކަން މިކޮށްދިނީ…. ހީކުރަން ކިޔަމަންވާނެކަމަށް..” ހަމީދު އަނެއްކާވެސް ނަސޭހަތްދިނެވެ. “ލައްބަ.. އަޅުގަނޑުމެން މިއަށް ރައްކާތެރިވާނަން.. އަޅުގަނޑުމެން މިތާ އުޅޭނެ ހަމައެކަނި ބޭނުމީ ނިދާލާ ފެންވަރާ ހަދާލަން.. އިތުރުކަމެއް މިގޭތެރެއަކުން ބޭނުމެއްނުވޭ..” ޒާޔަން އެހެން ބުނެލިއެވެ. ހައިކަލްވެސް އެއްބަސް ވުމުގެ ގޮތުން ބޯ ޖަހާލިއެވެ.\nދެން އިވުނީ ބަންގި ގޮވިއަޑެވެ. “ބޭބެ. .އަޅުގަނޑުމެން ރެޑީވީމަ ދާން މަޑުކޮށްލަންވީނޫންތޯ.. މިސްކިތަށް ދާން އިނގޭނެ އެއްފަހަރު ދިޔައީމަ..” ޒާޔަން ދަބަސް ހިފައިގެން ކޮޓަރިއަށް ވަންނަމުން އެހެން ބުނެލިއެވެ. އެއާއި އެކު ހަމީދު ސޯފާގައި އިށީނދެލީ އެންމެ ރަނގަޅޭ ބުނަމުންނެވެ.\n“އަސްލުވެސް ވަރަށް ކައިރި ދޯ މިސްކިތް… ދެން އިނގޭނެ އަންނަން.. ކީކޭ ބުނަނީ ހައިކް.؟” ޒާޔަން މިސްކިތުން ފައިބައިގެން އަންނަމުން ބުނެލިއެވެ. “އާނ.. އަނެއްކާ މީނި ހޮޓާ. ފަސޭހައެއްނު…” ކައިރި އިން ހޮޓަލަކަށް އިޝާރާތް ކުރަމުން ހައިކަލްވެސް ޒާޔަންގެ ބަހަށް ތާއިދުކުރިއެވެ.\n“ބޭބެ.. މިރަށުގަ އުޅޭތަ ޖުމާނަ ކިޔާ ކުއްޖެއް؟” ވަރަށް ހިތްވަރާއި އެކު ޒާޔަން އަހާލިއެވެ. “ކޮން؟ ފަހުމާ ގޯތި ތަ؟؟” ހަމީދު އަހާލިއެވެ. “އާދެ… އެގޭ ކުއްޖާ..” ޒާޔަން ހިތްނުތަނަވަސްވެފައިވާ ހާލު އެހެން ބުނެލިއެވެ. “އާނ.. އޭނަ އުޅެނީ މިތާ ކައިރީގައި ހަމަ… ދިހަވަރަކަށް މިނެޓުން ދެވޭނެ އެގެއަށް…” ހަމީދު ބުނެލިއެވެ. “އަޅުގަނޑަށް ބުނެދެއްވަންވީ ނޫންތޯ އެގެ އިންނަ މަގު.. ބޭބެ އަކަށް އަބަދަކު އަޅުގަނޑުމެން ގޮވައިގެން ނުހިނގޭނެ ދޯ” ޒާޔަން އަނެއްކާވެސް އަހާލިއެވެ. ހައިކަލް އެވަގުތު ހުރީ ޒާޔަންގެ މޫނުމައްޗަށް ބަލާށެވެ. އޭނާ އަށް ވަމުންދާ ކަންތަށް ރަނގަޅަށްވެސް ހައިކަލް އަށް އިނގުނެވެ. “އާން. އެންމެ ފަސޭހަގޮތް ބުނަން.. ހާފިޒް އެ ކުއްޖާގެ ބައްޕަ ހިންގާނެ ފިހާރައެއް އެ ފިހާރައާއި ޖެހިގެން ހުންނާނީ މަޑު ނޫ ދަވާދު ލާފަ.. އެ ފިހާރައަށް ކިޔާނީ ލިމިޒީ.. އެ ފިހާރާގެ ކަނާއަތަށް ހުންނާނީ އެގެ..” ހަމީދު އެގެ ހުންނަތަން ތަފްސީލުކޮށް ކިޔާލަ ދިނެވެ. ޒާޔަން ހިތްހަމަޖެހުނެވެ. “ޝުކުރިއްޔާ ބޭބެ..” ހަމީދު ދާން ހެދުމުން ޒާޔަންއާއި ހައިކަލް އެއްފަހަރާ ބުނެލިއެވެ.\n“ޔެސް…!!” ޒާޔަން އެހެން ބުނެލިއެވެ. ހައިކަލްވެސް އޭނާގެ އުފަލުގައި ބައިވެރިެލުމުގެ ގޮތުން ގޮނޑުގައި ޖަހާލިއެވެ. “ސޯ ކިހިނެއް ހަދާނީ؟؟ މާދަމާ އެއްނު ޑޭ އަކީ.. ދެން؟؟” ހައިކަލް އެހެން ބުނެލީ މަގުމަތީގައި އޮތް ޖޯއްޔެއްގައި އޮށޯވެލަމުންނެވެ. އަދި ފޯނު ނަގާ ވައިބަރ ހުޅުވާލަމުންނެވެ. “އާން.. ގެނައިން ރިންގް އެއް އައި މީން ޕްލޭން ކުރީ މިގޮތަށް.. އޭނަ ގެއިން ނެރޭނީ ކޮންމެވެސް އެއްޗެއް ކިޔާފަ 12 ހާއިރު ދެން ޓަޑާ އައި ވިލް ބީ ދެއަރ… ހެހެހެ އެކަހަލަ ގޮތަކަށް ރޭވީ..” ޒާޔަންވެސް އޭނާގެ ފޯނު ނަގާލަމުން އެހެން ބުނެލީ ހިނިގަނޑަކާއި އެކީގައެވެ. “ކޮންމެ ކަމެއް ކުރިޔަސް އައި ވިލް އޯލްވޭސް ހެލްޕް ޔޫ…” ހައިކަލް އެހެން ބުނެލިއެވެ. ޒާޔަން ހިނިތުންވެލިއެވެ. “ތެންކްސް ޑޫޑް..”\n“ހޭ…” ޒާޔަން ޖުމާނައަށް ގުޅާލިއެވެ.\n“ހޭ..” ޖުމާނަ ވެސް އެހެން ބުނެލިއެވެ ދެމީހުންގެ ހިތަށް ނޭނގޭ ހަމަޖެހުމެއް ލިބުނެވެ. ހީވީ ގަރުނެއްފަހުން އަޑު އިވުނުހެންނެވެ. ޒާޔަން މިއަދު ބިޒީކޮށް އުޅުމުގެ ސަބަބުން ޖުމާނައަށް ނުގުޅައެވެ. ކުރަނީ މެސެޖެވެ.\n“މިހިރީ ފަހަތުގަ.. ހަހަ”\n“އޭނ…!” އެހެން ބުނެލުމަށްފަހު ކުއްލިއަކަށް ޒާޔަންއަށް ފަހަތަށް ބަލާލެވުނެވެ. ފަހަތުގައި ހުރީ ފާރެވެ. ޒާޔަންގެ އެ ހަރަކާތުން ހައިފާއާއި ވާހަކަ ދައްކަން އޮތް ހައިކަލް ވެސް ސިއްސައިގެން ދިޔައެވެ. “ކިހިނެއްވީީ؟؟؟؟” ހައިކަލް އަހާލިއެވެ. ޒާޔަން ދެފަރާތަށް ބޯ ހަރަކާތްކޮށްލިއެވެ. އެއަށްފަހު ހަމަޖެހިލިއެވެ.\n“ހަހަހަ ކިހިނެއްވީ؟؟ ހީކުރީ ފަހަތުގައި ކަމަށްތަ؟؟”\n“ޕިސް އަސްލުގަވެސް ހަމަ ދެންމެ ސިއްސައިގެން އެ ދިޔައީ އިނގޭ ލަވް.. އެކަހަލަ ކަންތަށް ނުވާނެ އެއްނު ކުރާކަށް..”\n“އަޅޭ ސޮރީ ލޯބިވާ… ހެހެ.. ވާހަކައެއް ބުނަންތަ؟”\n“ވާހަކައެއް ބުނަން މިހާރު އަހަންވެސް އަހަންތަ؟ ދެން ބުނެބަ”\n“ޓުޑޭ އަމް ފީލިންގް ލައިކް ޔުއަރ ވެރީ ނިއަރ ޓު މީ ލައިކް ސީރިއަސްލީ!!! ކުރިން މިކަހަލަ ފީލްއެއް ނުވޭ ބަޓް ނައު… ޑޯން ނޯ ދެން.. ހެހެހެ..”\n“އެހެންތަ؟ ޒާން އަބަދުވެސް ހުންނާނީ ޖުމް ކައިރީގައޭ… މިހާރުވެސް މިހުރީނު…”\n“ޔާ ބަޓް ސްޓިލް ސަމްތިންގް އިސް ސްޕެޝަލް ޓުނައިޓް.. ހެހެހެ އެނީވޭސް ގޭގަތަ؟”\n“ނޫން ގެއަކު ނޫން.. ބޭރުގަ..”\n“އޯ..އިނގޭތަ އެއްކަލަ މޮޔަ މީހާ ގަނޑުއާއި މިއަދު ދިމާވި.. އެ ކުޅުދުއްފުށި އަށް ގޮސް އޯ މިއައީ.. ޖުމާ އެހީކީވެސް ނޫނޭ.. ދެން އައީ ދިމާލަށް.. ޖުމާ އަވަހަށް ވަނީ އެތެރެއަށް. މިހާރު ކުރިއަށް ވުރެ ބޮޑަށް ބިރުގަނޭ އޭނަ ދެކެ.. އަރގްގްގް…”\n“އޭނަ އަތު ޖެހުނު ދުވަހަކުން………”\n“ޕިސް ހޭއި އިނގޭތަ ޖުމާ ހިތަށް އެރީ ޒާން އަޅެ ކައިރި ހުރި ނަމައޭ އެވަގުތު… އައި ވިޝް ޔޫ ވެއަރ ހިއަރ ޓް ޕްރޮޓެކްޓްމީ.. އެކަމު ދެން އިން ޝާ ﷲ މާ ގިނަ ދުވަހެއް ނުވާނެ ދޯ…؟”\n“މިހާރު މިހުރީނު ޖުމް ކައިރި.. އެން ވިލް އޯލްވޭސް. އެންޑް ޔާ ދެން މާ ގިނަ ދުވަހެއް ނުނަގާނަ… ވީ ވިލް ބީ ވިތް އީޗް އަދަރ ސޫން…”\n“އަޅޭ.. ލަވް ޔޫ ޒާން..”\n“އައި ލަވް ޔޫ މޯރ ބޭބީ….”\nދެމީހުންގެ ވާހަކައިގާ ވަގުތު ދިޔަލެއް އަވަހެވެ. އިޝާއަށް ގޮވުމުގެ ކުރިން ޒާޔަން ފޯން ބޭއްވިއެވެ. އަދި ހައިކަލް އާއި ޖެއްސުން ކުރަން ފެށިއެވެ. ބަންގި ގޮވާ ނިމުމާއި އެކު ހެން ދެމީހުންގެ މިޝްރާބް ހުރީ މިސްކިތަށެވެ. މިސްކިތް މަގު ދެނެގަންނާކަށް މާ އުނދަގުލެއް ނުވިއެވެ.\nނަމާދުން ފައިބައިގެން އެދެމީހުން ވަނީ ކައިރީގައި ހުރި ހޮޓަލަކަށެވެ. ބަނޑު ފުރާ ކާލައިގެން ދެމީހުން ގެއާއި ދިމާލަށް ދިޔައީ ވެފައި ހުރި ވަރުބައްޔެއްގެ ސަބަބުންނެވެ. ހައިކަލް ކޮޓަރިއަށް ވަދެ އެނދުގައި އޮށޯވެލުމާއި އެކުހެން ނިދި ލޮލަށް ސަވާރުވެ ނިދީގެ ދާނަށް ފުންމާލިއެވެ.\nނަމަވެސް ޒާޔަންއަކަށް ނުނިދުނެވެ. އެންމެފަހުން އޭނާ ނިކުމެގެން ދިޔައީ ޖުމާނަ ގެ ހޯދާށެވެ. 12 ޖަހަންދެން އެގޭކައިރި އުޅެލުމަށެވެ. މިއަދު އޭނާއަށް ޖުމާނަ ފެންނާނެކަމުގެ ފުރިހަމަ ޔަޤީންކަން އޮތެވެ. އޭނާގެ ހިތް އަވަސްވިއެވެ. ހަމީދު ބުނި ގޮތަށް ހިނގާލާފައި ގޮސް ދެން އެޅުނު މަގުގައި ހުއްޓިލެވުނެވެ. ދެން ދާންވީ ދިމާލެއް ނޭނގުނެވެ. އެހެންކަމުން މަގުގެ އަނެއްފަޅިއަށް ދާންފެށީ މީހަކު ކުރެން އަހާލަންށެވެ.\n“އައްސަލާމް އަލައިކުމް.. ލިމިޒީ ފިހާރަ އިންނާނީ ކޮންތާކުތޯ؟” ޒާޔަން މަގުމަތިން ފެނުނު ދެބައި އުމުރުގެ އަންހެނަކާއި ސުވާލުކޮށްލީ އޯގާތެރިކަމާއި އެކުގައެވެ.\n“ވައަލައިކުމުއްސަލާމް.. މި މަގުން ކަނާތަށް އަޅާފަ ހުރި ސީދަށް ހިނގާފައި ގޮސް އެންމެ ފުރަތަމަ އިން ކަނާއަތަށް އަޅާނީ ދެން ތަންކޮޅަކަށް ހިނގާލީމަ ފެންނާނެ އެ ފިހާރަ. ވައިމަތީގެ މަގު އެއީ..” އެ އަންހެން މީހާ މަގަށް އިޝާރާތްކޮށްލަމުން ބުނީ އަނގައިގައި ހުރި ރަތް ކުޅުގަނޑު މަގުމައްޗަށް ޖަހާލާ ފަސްއަޅާލަމުންނެވެ.\n“ޝުކުރިއްޔާ..” ޒާޔަން ޝުކުރު އަދާ ކުރުމަށްފަހު ހިނގައިގަތެވެ.\n“މިމަގުން ރައިޓް އެން ދެން ފަސްޓް ރައިޓް އޯކޭ!!…” ފުން ނޭވައެއް ދޫކޮށްލަމުން ހިތާ ހިތުން ޒާޔަން އެހެން ބުނެލިއެވެ. އެއަށްފަހު އެ ދިމާލަށް ހިނގައިގަތެވެ. ވައިމަތީގެ މަގަށް އެޅިލުމަށްފަހު އެ ހުރި ގޮތަށް އިރުކޮޅަކު ހުރެވުނެވެ. އެމަަގުގައި ހޮޅިބުރީގެ އަލި އަދި ފިހާރައިން އެޅެމުން އަންނަ އަލި ފިޔަވާ އައްޔެއް ނެތެވެ. އެ މަގުގައި މާގިނަ ގެތަކެއް ނެތެވެ. ހޮޅުބުރީގެ އަލި ނޭޅޭ ހިސާބު އެއްކޮންހެން ވަނީ އަނދިރިވެފައެވެ. މީހަކު ހުއްޓަސްނޭނގޭފަދައެވެ. މިކަހަލަ ތަންތަންވެސް ހުރޭބާއޭ އޭނާގެ ހިތަށް އަރަމުން ދިޔައެވެ. ފާޑަކަށް ނާމާން މަގެއްހެން ހީވިއެވެ. މީހަކު ވެސް ފެނިނުލައެވެ. ޒާޔަން އޭނާގެ ހިތާއި ދިމާލަށް ވާ ގޮތަށް މޭގައި އަތްލީ އެހިތް ތެޅޭވަރުން އޮބި ނޯންނާތީއެވެ. ލައިގެން ހުރި ނޫ ކުލައިގެ ސޯޓްގެ ދެ ޖީބަށް އަތް ޖަހާލައިގެން ލަސް ހިނގުމެއްގައި ހިނގާފައި ދިޔައެެވެ. އޭނާ ހުރި ހިސާބު އެއްކޮށްހެން އަނދިރިވެފައި އޮތީ ފިހާރައިގެ އަލިވެސް އަދި ހޮޅިބުރީގެ އަލިވެސް އެހިސާބަށް ނުފޯރާތީއެވެ.\nhi guys.. hre is the nxt prt of the stry… hykuran rythi vaane kamah.. thnkx fr readin.. enjoy 😉 😉\ni feel this stry is based on your life. m i ryt. anyway nice stry.\nhehehe may b… kind a.. its all abt my dryms i myn thes r the things which i wnt happn so yrh i cn say tht its bsd on my lyf… thnkx fr readin.. ???\nyeyyyy story up v o , hama bala balaa indhaa thi up kury , wow , jst wow , wow , woww , wowwwwwww\nEy ryn vvvvv nice.. seriusly i luv it.. wen nxt prt. Xaayan hiy thelheyhaa bodah magey hiy vs now thelhey eba.. avahah up kohdhehche\nbtw , m first , dhen vaany kihineh baa , ??? m curious , avahah up koh dhehchey igea .\nWowwwwww rynnnnnn…alheyyyy haadha nice ey mi stry……… that pi vx. v nice…hama xaayan thr einy pic ga?????hehe….miss u alott..tc\nWowwwwww rynnnnnn…alheyyyy haadha nice ey mi stry……… that pic vx. v nice…hama xaayan thr einy pic ga?????hehe….miss u alott..tc\nWowwwwwww???? this story is awsome……?? when is the next part????.\nWaiting……. Wow wow wow ?\nKon dhuvas thakehga up vany? Mahaku eh faharu tha?\nvaraaaaaaaaaah salhiiiiiiiiiiii….din din vey eba naanuge hiyyves….jumaa fennaane baaaa ….dhoooo?????alheyy waiting for the next part impatiently….L N M ryyn ????\nwoww rynnn .. hama v rythiiiiiiiiiiiiiiiiiiiiiiii .. u knw wht i jst love it .. hyvany mi stry dheke loabi vevuny hen 😛 hehehehe ..its really nice .. alheyyy dhn vaa gotheh balailan keh madhu vefa mi hury .. plxx aneh bai avahah up kohdhehchey rynuuu .. eagerly waiting .. love u n miss u ryn 🙂 😀 😉\nhehehe n yah pic vess v nice .. zeyn dhw pic ga eyny … woww v rythi .. 😉\nKhonerakun next part v reethi story\nGreat job ryn.. v nice mi partvx.. lai bunaahen hyvany story dheke loabi vaahen n kiyaanimey iru hyvany vaahakaga ulhefa aadheveyhen… waiting for the next part… asluvx v touching ryn ge stories thah…. n waiting waiting.. neynge nidheyne kamehvx kiyaa hithun. So dont take much time..\nAlhe jum aa dhimaa nuvanys vaahaka mireyah nimmaaly tha.. when is nxt part…\nHeyy flower….. varaah rythi mi part vs… n haadha lwbinneyevaahaka dhakkany dw 😛\nhahhahaha n v salhi… xaayan ehi goii adhi jumaana ge ge kbaa hey haha I can imagine him… 😛\nv v v salhi mibai… cant wait aneh bayah… avas kurachey inge… im luvin it n miss u n luv u… tc\nAwsome.. Mi bai vx varah salhi.. Whn nxt prt?\nRyyn.. 🙁 why mi vaahakaiga ulhey Fazna kiyaa kujjeh gos kury 🙁 🙁 🙁\npls name change kolla ingey i feel so bad 🙁\nanyways story is amazing 😀\nwah wah!!!! stry v reethi. kiyaa hithun keh madhu vefa meeny hama. whn nxt prt…..\nthnkx al.. in sha allah tmrw nxt prt up kh dheynan.. n m sry haadha lwbiney up nukurevunyma. m vry bxy miadhu bt hama tym libuny mi stry up kury cx i said miadhu up kuraanamey… n haadha lwbinney jeheyny rechck kurn vx ehnve.. i dnt evn hve tym to reply to the cmmnts. m sry all.. bt thnkx fr readin.. n enjoy… n thnkx fr the swyt cmmnts.. 😉\nknirakuthrr nxt part miadhu kihaairaku vrnyy\nTaking ……. when is nxt part,\nalhey.. kiyaalaahithun mihaaru mihiry.. kihinehbaaey vaany.. edhemynun dhimaavaanetha..? stry v nyc\nwow dhen alhe kon irakun ta next part\nWow….v rythi …..next part up kurani knirakun…..\nނޭދެމޭ ވަކިވުމެއް…ހާދަހާ ލޯބިވޭ 41\nލޯބި February 14, 2016\nނޭނގޭހެ ހާދަ ލޯބިވޭ 2\nވެހޭ ވާރޭ ތެރެއިން…14\nހިތާމަ އެހެނިހެން ލޯބި September 23, 2017\nއަހަރެން އެނބުރި އަންނާނަން! … (3 ވަނަ ބައި)\nލޯބި March 6, 2019\nހިޖުރަ (ތޭވީސްވަނަ ބައި)\nދީނީ ލޯބި September 8, 2015\nޔާރު މިވަނީ ލޯތްބޭ ޙަޤީގީ (ފުރަތަމަ ބައި)\nހިތާމަ މަޖާ ލޯބި July 23, 2017


Manta air in Kooddoo ah dhathuru thah fashaifi\nމަންޓާ އެއާ އިން ކޫއްޑުއަށް ދަތުރުތައް ފަށައިފި\nގއ. ކޫއްޑޫ އިން: މުހައްމަދު އަފްރާހު\nމަންޓާ އެއާއިން ކޫއްޑު އަށް ދަތުރު ފެށުން ފާހަގަ ކުރަން ކޭކެއް ފަޅަނީ- ފޮޓޯ އަވަސް\nރާއްޖޭގެ އަމިއްލަ އެއާލައިނެއް ކަމަށްވާ މަންޓާ އެއާއިން ގއ. ކޫއްޑުއަށް ދަތުރުތައް ފަށައިފި އެވެ.\nކޫއްޑޫ ޑޮމެސްޓިކް އެއާޕޯޓުގައި މިއަދު ބޭއްވި ރަސްމިއްޔާތެއްގައި މާލެ އިން ކޫއްޑު އަށް މަންޓާ އިން ދަތުރު ފަށަން ބޭއްވި ރަސްމިއްޔާތު، ޝަރަފުވެރިކޮށްދެއްވީ ހުވަދު އަތޮޅުގައި ފުޅާ ދާއިރާއެއްގައި އިންވެސްޓްކޮށްފައިވާ ވިޔަފާރިވެރިޔާ މުހައްމަދު އަލީ ޖަނާހު އެވެ.\nމި ރަސްމިއްޔާތުގައި މަންޓާ އެއާގެ ޗީފް އެގްޒެކެޓިވް އޮފިސަރު (ސީއީއޯ) މުހައްމަދު ހަލީލުގެ އިތުރުން ޗީފް އޮޕަރޭޓިން އޮފިސަރު (ސީއޯއޯ) އެޑްވަޑް އެލްސްފޯޑް އާއި އެ ކުންފުނީގެ އިސްވެރިން ބައިވެރިވަޑައިގަތެވެ. ކޫއްޑޫ އެއާޕޯޓުގެ ލައުންޗުގައި ބޭއްވި މި ރަސްމިއްޔާތުގައި އުފާފާޅު ކުރުމުގެ ގޮތުން ކޭކެއް ފެޅުން އޮތެވެ.\nމަންޓާ އިން ހުވަދު އަތޮޅަށް ދަތުރު ފަށާފައިވާއިރު ހަފުތާއަކު ބާއްވާނީ ދެ ފްލައިޓެވެ. އެ ކުންފުނިން ކޫއްޑު/ މާލެ ޓިކެޓު ވިއްކަނީ 829ރ. އަށެވެ.\nކޫއްޑޫގައި މިއަދު ބޭއްވި ރަސްމިއްޔާތުގައި މުހައްމަދު އަލީ ޖަނާހު- ފޮޓޯ: މަންޓާ\nމި ރަސްމިއްޔާތު ޝަރަފުވެރިކޮށް ދެއްވަމުން، މުހައްމަދު އަލީ ޖަނާހު ވިދާޅުވީ ހުވަދު އަތޮޅަށް ފުރަތަމަ އައިއިރު، އެންމެ ބޮޑު ދައްޗަކަށްވީ ދަތުރުކުރެވޭނެ ގޮތެއް ނެތުން ކަމަށެވެ. ކޫއްޑޫ އެއާޕޯޓު ތަރައްގީ ކުރީ އެހެންވެގެން ކަމށް އޭނާ ވިދާޅުވި އެވެ.\n"އެހެންވެ، ސިންގަޕޫރު ވިޔަފާރީގެ ޕާޓްނަރު އަދި ރަހުމަތްތެރިޔާ [ލިޔޯ] ގުޅިގެން މި އެއާޕޯޓް ތަރައްގީ ކުރީ. އޭރު އެއްވެސް މީހަކު ގަބޫލެއް ނުކުރެ މިއީ ސަސްޓޭނަބަލް އެއާޕޯޓަކަށް ވާނެ ކަމަށް. އެކަމަކު މިއަދު މަންޓާ އިން ވެސް ފެށުމާއެކު ކޮންމެ ދުވާހަކު ދަތުރު ކުރާ ފްލައިޓުގެ އަދަދު ހަތަކަށް އަރައިފި. އެކަމަށްޓަކައި ވަރަށް ބޮޑަށް ލިޔޯ އަށް ޝުކުރު އަދާކުރަން،" ޖަނާހު ވިދާޅުވި އެވެ.\nމަންޓާގެ ސީއީއޯ ހަލީލް ވިދާޅުވީ އެ ކުންފުނިން ބޭނުންވަނީ ވިޔަފާރީގެ ފައިދާއެއް ހޯދުން އެކަނި ނޫން ކަމަށާ، ބޭނުންވަނީ ކަސްޓަމަރުންނަށް ރަނގަޅު ހިދުމަތެއް ވެސް ދޭން ކަމަށެވެ. ރާއްޖެ އަށް އަންނަ ޓޫރިސްޓު މީހާ އަށް އެންމެ ފުރަތަމަ ރަނގަޅު ހިދުމަތެއް ދޭން ޖެހޭ ހިސާބަކީ އެއާލައިން ކަމަށް އޭނާ ވިދާޅުވި އެވެ.\n"ބޭނުންވަނީ އެއާލައިން އިންޑަސްޓްރީ އަށް ބޮޑު ބަދަލެއް ގެނައުން. ބޭނުންވަނީ ހަމައެކަނި ވިޔަފާރީގެ ފައިދާއެއް ހޯދުމެއް ނޫން. ކަސްޓަމަރުން އުފާވާނެ ހިދުމަތެއް ދިނުން. ތެދެއް، އަޅުގަނޑުމެންނަކީ ވިޔަފާރި ކުންފުންޏެއް. އެކަމަކު ރަނގަޅު ހިދުމަތެއް ދޭން މި މަސައްކަތް ކުރަނީ. އެކަމަށްޓަކައި ފްލައިޓު ތަނަވަސް ކުރުމަށްޓަކައި ބައެއް ގޮނޑިތައް ވެސް މަދުކޮށްފައިވާނެ،" ހަލީލް ވިދާޅުވި އެވެ.\nމަންޓާގެ ސީއީއޯ ހަލީލު ވާހަކަ ދައްކަވަނީ-\nމަންޓާގެ ސީއޯއޯ އެޑަވަޑް ވިދާޅުވީ މި އަހަރުގެ ފެބްރުއަރީ މަހު އެ ކުންފުނީގެ ކޮމާޝަލް ދަތުރުތައް ފަށައި، މިއަދު ފެނިގެން މި ދަނީ ބޮޑުތަން ކުރިއަރައިގެންދާ ތަން ކަމަށެވެ.\n"މަންޓާ އެއާއިން މިވަނީ ދުރާލާ ފްލައިޓް ބުކް ކޮށްލެވޭ ނިޒާމެއް ގެނެސްދީފަ ދަތުރު ފެށި ހިސާބުން. މި ހިދުމަތުގެ ސަބަބުން ޓޫރިސްޓުންނަށް ވަރަށް ބޮޑު ލުޔެއް ލިބިގެންދޭ،" އެޑްވަޑް ވިދާޅުވި އެވެ.\nމަންޓާ އެއާއިން މިއީ ދަތުރު ފެށި، ތިން ވަނަ މަންޒިލެވެ. އެ އެއާލައިނުން މިހާރު ދަތުރުކުރަނީ ދަރަވަންދޫ އާއި ދާލު އެއާޕޯޓަށެވެ.\nޓޫރިޒަމް މަންތާ އެއާ\nމަންޓާ އެއާ ހިތްގައިމުވެފައި އަރާމު\nމަންތާ އެއާ އިފްތިތާޙްކުރުން


Loaiybaa Eku Gaza Ah Eheetherikan Fonuvamaa! - Vaguthu\nލޯތްބާއެކު ޣައްޒާއަށް އެހީތެރިކަން ފޮނުވަމާ\n1 އަހަރު ކުރިން ( މެއި 16, 2018 )\n"ޓު ޣައްޒާ ވިތް ލަވް"ގެ ނަމުގައި އިންޓަނޭޝަނަލް އެއިޑް ކެމްޕެއިން އިން ފަންޑް ރެއިޒިން ހަރަކާތެއް ފަށައިފިއެވެ.\nގުދުސްގައި އެމެރިކާގެ އިޒްރާއީލު އެމްބަސީ ހުޅުވިތާ މާގިނަ އަރުތަކެއް ނުވަނީސް ޣައްޒާގައި މުޒާހަރާތައް ފެށުނެވެ. ޣައްޒާ ބޯޑަރު ކައިރީގައި ފެށުނު މުޒާހަރާތައް ހުއްޓުވުމަށް އިޒްރާއިލުގެ ސިފައިން ވަނީ ބާރުގެ ބޭނުންކޮށް މީހުންގެ ތެރެއަށް ބަޑި ޖަހާފައެވެ. މި ހަމަލާތަކުގައި މިހާތަނަށް 60 އަށް ވުރެ ރައްޔިތުން ވަނީ ޝަހީދުވެފައެވެ.\nޣައްޒާގައި އިޒްރާއީލުން އަނެއްކާވެސް މިފަދަ ލާއިންސާނީ ހަމަލާތައް ދޭން ފަށާފައިވާ ދަނޑިވަޅެއްގައި އިންޓަނޭޝަނަލް އެއިޑް ކެމްޕެއިން އިން އަނެއްކާވެސް ޣައްޒާއަށް އެހީތެރިކަން ފޯރުކޮށްދިނުމުގެ އިވެންޓެއް މިވަނީ ފަށާފައެވެ. މިފަހަރުގެ ހަރަކާތަކީ ޣައްޒާގެ ރައްޔިތުންނަށް ކާބޯތަކެތީގެ އެހީތެރިކަން ފޯރުކޮށްދިނުމަށް ކުރިއަށްގެންދާ ހަރަކާތެކެވެ.\nއެ ޖަމިއްޖާގެ ރަސްމީ ފޭސްބުކް ޕޭޖުގައި އެކަމާއި ގުޅޭގޮތުން އާާންމު ކުރި ޕޯސްޓެއްގައި ހާމަ ކޮށްފައިވާ ގޮތުން ޣައްޒާގެ 10 މީހުންގެ އާއިލާއަކަށް އެއްދުވަހުގެ ކާބޯތަކެތި ފޯރުކޮށްދިނުމަށް ހަރަދުވާނީ އެންމެ 20 ޑޮލަރެވެ. އެއީ ގާތްގަނޑަކަށް 310 ރުފިޔާއެވެ.\nއިންޓަނޭޝަނަލް އެއިޑް ކެމްޕެއިން އިން ޣައްޒާއަށް އެހީތެރިކަން ފޯރުކޮށްދިނުމަށް ފެށި ހަރަކާތުގެ ދަށުން ކޮންމެ މީހަކަށްވެސް ފައިސާ ހަދިޔާ ކުރުމުގެ ފުރުސަތު ވަނީ ހުޅުވާާލާފައެވެ. އެގޮތުން އެ ޖަމިއްޔާގެ ބޭންކް އެކައުންޓުތަކަށް ފައިސާ ޖަމާކޮށްގެން އެހީތެރިކަން ފޯރުކޮށްދެވިދާނެއެވެ.\nޣާޒާގެ ރައްޔިތުންނަށް އެހީވުމަށް:\nއެކައުންޓް ނަން: އެހީ ޖަމިއްޔާ\nރުފިޔާ އެކައުންޓް ނަންބަރ: 7770000014818 ޑޮލަރު އެކައުންޓް ނަންބަރ: 7770000014817\nއިންޓަނޭޝަނަލް އެއިޑް ކެމްޕެއިން އިން މީގެ ކުރިންވެސް ޣައްޒާގެ އިތުރުން މުސްލިމުން ހާލުގައި ޖެހިފައި ތިބި އެކި ސަރަހައްދުތަކަށް އެހީފޮނުވުމުގެ ހަރަކާތްތައް ހިންގާފައި ވެއެވެ.\nހަމާސްގެ ލީޑަރުން މެލޭޝިއާގެ ބޮޑުވަޒީރާއި ބައްދަލު ކުރައްވައިފި\nޣައްޒާ ރައްޔިތުންނަށް ހާރުކާން ގޮވާ މީހުންގެ ވާހަކަ\nއިސްރާޢީލްގެ ވަޒަންތަކުގައި ލިބުނު ޒަޚަމްތައް ކެންސަރަށް ބަދަލުވެ، ޝަހީދު ވެއްޖެ


ނޭކުރެންދޫ، ނޮޅިވަރަމް، ހަނިމާދޫ، ފިނޭ އަދި މަކުނުދޫން ޕޮޒިޓިވް ކޭސްތަކެއް\n26 މެއި 2021\nހދ. އަތޮޅުގެ ބައެއް ރަށްތަކުން އިތުރު ބަޔަކު ކޯވިޑް-19އަށް ޕޮޒިޓިވްވެއްޖެއެވެ.\nމިގޮތުން އެ އަތޮޅު ނޭކުރެންދޫން އަލަށް 8 މީހަކު ވަނީ ޕޮޒިޓިވްވެފައެވެ. ނޭކުރެންދޫ ސިއްހީ މަރުކަޒު ހިންގެވުމާއި ހަވާލުވެ ހުންނެވި އާދަމް ފިޔާޒް "ތިލަދުން"އަށް ވިދާޅުވީ އެއީ މިފަހަރު ފުރަތަަމަ އެރަށުން ޕޮޒިޓިވްވި މީހާއާއި ޑައިރެކްޓް ކޮންޓެކްޓުންގެ ގޮތުގައި ފާހަގަކުރެވުނު9މީހެއްގެ ތެރެއިން ޕޮޒިޓިވްވި 8 މީހުން ކަމަށެވެ. މި 8 މީހުން ޕޮޒިޓިވްވިކަން އެނގުނީ މިއަދު އެވެ.\nއެހެންކަމުން ނޭކުރެންދޫގެ މިހާރުގެ އެކްޓިވް ކޭސްތަކުގެ އަދަދަކީ 13 އެެވެ.\nނޮޅިވަރަމުން ޕޮޒިޓިވްވެފައި ވަނީ އެރަށުގައި ހޯމް ކަރަންޓީނުގައި ތިބި ދެމީހެކެވެ. ނޮޅިވަރަމް ސިއްހީ މަރުކަޒު ހިންގެވުމާއި ހަވާލުވެ ހުންނެވި ޝާފިއު މުޙައްމަދު "ތިލަދުން"އަށް ވިދާޅުވީ، އެރަށުން ޕޮޒިވްވި އެކަކު، އޭނާއާއި މާލެއިން ރޫމް ޝެއާކުރި މީހެއް ޕޮޒިޓިވްވުމުން އޭނާއަކީ ޑައިރެކްޓް ކޮންޓެކްޓެއްކަން ސިއްހީ މަރުކަޒަށް އެންގީ އަމިއްލައަށް ކަމަށެވެ. އޭނާ ޓެސްޓްކުރިއިރު ވަނީ ޕޮޒިޓިވްވެފައެވެ. ދެން އެރަށުން ޕޮޒިޓްވީ ހޯމް ކަރަންޓީނުގައި ހުއްޓާ ބަލީގެ އަލާމާތް ފެނިގެން ޓެސްޓް ކުރި މީހެކެވެ. އެމީހުން ޕޮޒިޓިވްވީކަން އެނގުނީ މިމަހުގެ 24 ވަނަ ދުވަހުއެވެ.\nހަނިމާދޫން ވެސް މިއަދު ވަނީ ހޯމް ކަރަންޓީނުގައި ތިބި އިތުރު ދެމީހަކު ޕޮޒިޓިވްވެފައެވެ. ހަނިމާދޫ ކައުންސިލްގެ ނައިބްރައީސް ފިރާގް މުހައްމަދު "ތިލަދުން"އަށް ވިދާޅުވީ، އެ ރަށުގައި މިވަގުތު އެކްޓިވްކޭސްތައް9އަށް އަރާފަވާ ކަމަށެވެ.\nފިނޭއިން ވެސް ހޯމް ކަރަންޓީނުގައި ތިބި އިތުރު ބައެއް ޕޮޒިޓިވްވެފައެވެ. ފިނޭ ސިއްހީ މަރުކަޒު ހިންގެވުމާއި ހަވާލުވެ ހުންނެވި ސޮފޫރާ އަބުދުއްރަހީމް "ތިލަދުން"އަށް ވިދާޅުވީ، އެރަށުން ޕޮޒިޓިވްވީ ކުރިން ޕޮޒިޓިވްވި ކުއްޖާއާއިއެކު އެއް ގެއެއްގައި ހޯމް ކަރަންޓީނުގައި ތިބި3މީހުން ކަމަށެވެ. އެރަށުގެ މިހާރުގެ އެކްޓިވް ކޭސްތަކުގެ އަދަދަކީ4އެވެ.\nއެ އަތޮޅު މަކުނުދޫގެ ކޯވިޑްގެ ހާލަތާއި ގުޅޭގޮތުން، މަކުނުދޫ ސިއްހީ މަރުކަޒު ހިންގެވުމާއި ހަވާލުވެ ހުންނެވި ހާމިދު އިބްރާޙީމް "ތިލަދުން"އަށް ވިދާޅުވީ، އެރަށުގައި މިވަގުތު އެކްޓިވް ކޭސްގެ ގޮތުގައި 10 މީހަކު ތިބިކަމަށެވެ. މީގެތެރޭގައި މިމަހުގެ 23 ވަނަ ދުވަހު އެރަށުން ޕޮޒިޓިވްވި4މީހުން ހިމެނެއެވެ.\nފާހަގަ: ހދ ނޭކުރެންދޫ, ހދ. މަކުނުދޫ, ހދ. ފިނޭ, ހދ.ހަނިމާދޫ, ހދ.ނޮޅިވަރަމް, ނޭކުރެންދޫ ސިއްހީ މަރުކަޒު, ނޮޅިވަރަމް ސިއްހީ މަރުކަޒު, ކޯވިޑް-19, މަކުނުދޫ ސިއްހީ މަރުކަޒު, ފިނޭ ސިއްހީ މަރުކަޒު\nކޯވިޑް ޖެހިގެން އިތުރު ފަރުވާއަށް މާލެ ފޮނުވި ނޮޅިވަރަމް މީހާ ނިޔާވެއްޖެ\nނޮޅިވަރަމުގައި އޮތް އެންބިއުލާންސް މަރާމާތު ކުރުމުން، ޕިކަޕުގައި ބަލިމީހުން އުފުލުން ނިމުމަކަށް\nމަކުނުދޫ މިސްކިތެއްގެ މައިކުގެ ކޭބަލް ބުރިކޮށްލާ ގެއްލުންދީފި\nހަނިމާދޫ މަގުތައް ހެދުމުގެ 84 އިންސައްތަ މަސައްކަތް ނިމިއްޖެ\nނޮޅިވަރަމުން ކޯވިޑް ބަލިމީހަކު އިތުރު ފަރުވާއަށް މާލެ ފޮނުވާލައިފި


Dharifulhu Bandugai Vai Hedhumah Halleh ދަރިފުޅުގެ ބަނޑުގައި ވައިހެދުމަށް ހައްލެއް – Huvadhoo News Dharifulhu Bandugai Vai Hedhumah Halleh Huvadhoo News\nދަރިފުޅުގެ ބަނޑުގައި ވައިހެދުމަށް ހައްލެއް\nތުއްތު ދަރިފުޅުގެ ބަނޑުގައި ވައިހެދުމަކީ ވަރަށް ފައިސޭހައިން މެދުވެރިވާ ކަމެކެވެ. އަދި މިކަމުގެ ވޭން ދަރިފުޅަށް ތަހައްމަލް ކުރަންޖެހުނަސް މައިމީހާގެ ހިތުގައި މިކަމުން އަޅާވޭން މާބޮޑެވެ. މިހެންކަމުން މިކަންނުވެ ވޭތޯ މަސައްކަތް ކުރަން ކޮންމެ މަޔަކުވެސް ބޭނުންވާނެއެވެ. މި އުނދަގުލުން ކުއްޖާ ސަލާމަތް ކުރުމަށް މަންމައަށް ގިނަ ކަންތައްތަކެއް ކުރެވިދާނެ އެވެ.\nއެގޮތުން ފުރަތަމަ ކަމަކަށް ބުއްފުޅީގެ ބަދަލުގައި ގާތުން ދޭށެވެ. އަދި ބުއްފުޅި ނުވަތަ ކާންދޭއިރު، ބޯކޮޅަށް އުސްވާގޮތަށް ދަރިފުޅު ބޭއްވާށެވެ. މީގެ އިތުރުން މާބޮޑަށް ބަނޑުހައި ވަންދެން މަޑުނުކޮށް ގާތުން ދިނުމަކީވެސް މުހިންމު ކަމެކެވެ. އަދި މާބޮޑަށް ބަނޑު ފުރެންދެން ނުދޭށެވެ. މިއީވެސް ރަގަނޅު ގޮތެއް ނޫނެވެ.\nސާއިދު މީ ކުދެކުއްދުންނެގެ ޑޮކްޓަރެކެ. ވަރަށް ހަބޭސް. ކަލޯ ފެންވަރަން ލިޔާހައި ބާހުއްޓަ. އަދި ކިރިޔާ ރަގަޅެ ފީލްޑެކެ ޗޫޒް ތި ކޮޅައު


Moosum goasvumaa gulhigen Raaje aai Lanka match ves faskoffi - AO News\nމޫސުމް ގޯސްވުމާ ގުޅިގެން ލަންކާ އާއި ރާއްޖެ މެޗުވެސް ފަސްކޮށްފި\nމަހިންދަ ރާޖަޕަކްސަ ޓްރޮފީ މުބާރާތުގައި ރާއްޖެ އާއި ސްރީ ލަންކާ ކުޅޭ މެޗު ، މޫސުމް ގޯސްވުމުގެ ސަބަބުން މާދަމާ ހަވީރަށް ބަދަލުކޮށްފި އެވެ.\nމުބާރާތް ހުޅުވުމުގެ ގޮތުން ކުޅުމަށް ހަމަޖެހިފައި އޮތް ލަންކާ އާއި ދިވެހިރާއްޖެ މެޗް ފަސްކުރިއިރު، މިމުބާރާތުގެ ފުރަތަމަ މެޗްގައި މިއަދު ހަވީރު ކުޅުމަށް ތާވަލްކުރި ބަންގްލަދޭޝް އާއި ސީޝެލްސް މެޗްވެސް ވަނީ މޫސުން ގޯސްވުމުގެ ސަބަބުން މާދަމާއަށް ފަސްކޮށްފައެވެ.\nމިމުބާރާތުގައި ރާއްޖޭގެ އިތުރުން ވާދަކުރަނީ ސްރީލަންކާ، ބަންގްލަދޭޝް އަދި ސީޝެލްސްއެވެ. މި މުބާރާތުގައި ރާއްޖެ ކުޅޭ ދެ ވަނަ މެޗުގައި މި މަހުގެ 11 ވަނަ ދުވަހު ބަންގްލަދޭޝް އާއި ވާދަކުރާއިރު ތިން ވަނަ މެޗުގައި މިމަހުގެ 14ވަނަ ދުވަހު ނިކުންނާނީ ސީޝެލްސްއާއި ދެކޮޅަށެވެ. މުބާރާތުގެ ފައިނަލަށް މެޗް ކުޅުމަށް ހަމަޖެހިފައިވަނީ މިމަހު 19 ވަނަ ދުވަހުއެވެ.\nލަންކާ އާއި ރާއްޖެ މެޗް ފަސްކޮށްފައިވާއިރު، މިމެޗް ޝަރަފުވެރިކޮށް ދެއްވުމަށްޓަކައި ރާއްޖޭގެ ރައީސުލްޖުމްހުރިއްޔާ އިބްރާހީމް މުޙައްމަދު ސާލިހު ވަނީ ލަންކާއަށް ވަޑައިގެންފައެވެ.\nލަންކާގެ ބޮޑު ވަޒީރު މަހިންދަ ރާޖަޕަކްސަގެ ނަންފުޅަށް ނިސްބަތް ކުރި މުބާރާތް ހުޅުވުމުގެ ރަސްމިއްޔާތަށް ރައީސް އިބްރާހިމް މުހައްމަދު ސޯލިހު އެ ގައުމަށް ވަޑައިގަތީ ރައީސް ގޯޓާބޭ ރާޖަޕަކްސަ ދެއްވި ދައުވަތަކަށެވެ.\nލަންކާގެ މޫސުން ގޯސްވެ އެގައުމަށް ބޯކޮށް ވާރޭ ވެހޭތާ މިހާރު ވަނީ ހަފްތާއަކަށް ވުރެއް ގިނަ ދުވަސްވެފައެވެ. އަދި އެގައުމަށް ބޯކޮށް ވާރޭ ވެހުމުގެ ސަބަބުން ބައެއް ސަރަހައްދުތަކުގައި ވަނީ ފެންބޮޑުވެފައިވެއެވެ.\nނައްޞަކުން ސާބިތުނުވާ ކޮންމެ ކަމެއް ނިންމަންވާނީ ރަނގަޅާ ނުބަޔަށް ބަލާފައި: މައުމޫން\nނޮވެމްބަރު 9, 2021


Amjay ge biruveri web series eh | Mihaaru\nވެބް ސީރީޒް "ޝޫސސ" ގެ ޕޯސްޓަރެއް.\n09 މެއި 2019 - 22:13\nބައިސްކޯފް އެޕުން ހުކުރު ދުވަހުގެ ރޭ ސްޓްރީމް ކުރަން ފަށާ މި ސީރީޒްގެ ނަމަކީ ޝޫސްސް (Shhh) އެވެ. މިއީ އަމްޖޭ ސްކްރީންޕްލޭ ލިޔެ، ޑައިރެކްޓްކޮށްފައިވާ ފަސް އެޕިސޯޑްގެ ސީރީޒެކެވެ.\nމައިގަނޑު ކާސްޓުން ފެނިގެން ދާނީ ޝީލާ ނަޖީބު، އަހުމަދު (އަޒޭ) އަޒްމީލް، އަހުމަދު (ތަޖޫބް) ޝާޒް، ޒީނަތު އައްބާސް އަދި އިރުފާނާ އިބްރާހީމެވެ.\nއަމްބޭ ބުނީ އޭނާ ގެނެސްދޭ ފުރަތަމަ ވެބް ސީރީޒަކީ ނުދަންނަ މީހަކާ ކައިވެނި ކުރުމުން ދިމާވާ ހާދިސާތަކެއްގެ ތެރެއިން ކުރިމަތިވާ ބިރުވެރި ކަންތައްގަނޑެއް ފެންނަ އެއްޗެއް ކަމަށެވެ.\n"މީގެ ކުރިން ދިވެހި އުފެއްދުމަކުން ނުފެން ކަހަލަ ބިރުވެރި ސީންތަކެއް މީގައި ކްރިއޭޓްކޮށްފައި ހުންނާނެ. އަހަންނަށް ވަރަށް ޔަގީންކަން އެބައޮތް ބެލުންތެރިންނަށް ކަމުދާ ކަހަލަ އެއްޗަކަށް މީތި ވާނެކަން،" މިދިޔަ އަހަރު "ރޭވުމުން" ގެނެސް ދިން ޑައިރެކްޓަރު ބުންޏެވެ. "ސްޓޯރީ އާއި ޕްރެޒެންޓްކޮށް ދީފައި އޮތް ގޮތާއި ޓެކްނިކަލީ ވެސް ރަނގަޅު މަސައްކަތްތަކެއް މިއަށް ކޮށްފައި އިންނާނެ."\nއަމްޖޭ ބުނީ ހުޅުމާލޭގައި ޝޫޓްކޮށްފައިވާ ސީރީޒް ހަދާފައި ވަނީ ޒުވާން ޓީމެއްގެ ހިޔާލުތަކަށް ވެސް ވަރަށް ބޮޑަށް ބަރޯސާވެގެން ކަމަށްވާތީ، ބެލުންތެރިންނަށް އަދި ވަކިން ހާއްސަކޮށް ޒުވާނުން ކަމުދާ އެއްޗަކަށް އޭނާގެ އަލަތު ވެބް ސީރީޒް ވާނެ އެވެ.\n"މިއީ އަދި މީގެ ފުރަތަމަ ސީޒަން. ރޯދަ މަހު މި ގެނެސްދޭ ސީޒަނަށް ފަހު އިތުރު ބައިތަކެއް ވެސް ކުރިއަށް އަދި އޮންނާނެ،" އުދަބާނި އާއި ސަނދުރަވިރޭ ފަދަ ބިރުވެރި ފިލްމުތައް ގެނެސް ދިން ޑައިރެކްޓަރު ބުންޏެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ އަމްޖަދު އިބްރާހިމް (އަމްޖޭ) ސްޓްރީމިން ޓީވީ\n"ހަނާ" ގެ ޓީޒާއެއް ދައްކާލައިފި


Memberun thakeh gellunas Habeys dhemi onnaane: Ayya | Mihaaru\nމެންބަރުންތަކެއް ގެއްލުނަސް "ހަބޭސް" ދެމިއޮންނާނެ: އައްޔަ\n"ހަބޭސް" ބޮޑުބެރު ބޭންޑް ޝޯއެއްގައި ކުޅެނީ: ކުރީގެ ގިނަ މެމްބަރުންތަކެއް ވަނީ ބޭންޑް ދޫކޮށްލާފައި.\n07 އޮކްޓޯބަރ 2016 - 06:27\n"ހަބޭސް" ބޮޑުބެރު ގްރޫޕުގެ ގިނަ އަދަދެއްގެ މެންބަރުން އެ ބޭންޑު ދޫކޮށް ހިނގައްޖެ އެވެ. އެކަމަކު އެ ބޭންޑުގެ ވެރިޔާ އަލީ ޝިފާއު (އައްޔަ) ބުނަނީ ހާސްނުވާ ކަމަށާއި ކުރިއަށް ވުރެ ވަރުގަދަކޮށް ބޭންޑު އޮންނާނެ ކަމަށެވެ.\nހަބޭހުގެ އެންމެ ބޮޑު ކާމިޔާބީއަކީ ވެސް މިހާތަނަށް ގިނަ އަދަދެއްގެ މެމްބަރުން ޓީމެއްގެ ގޮތުގައި އެކަމަށް ހުސްވެގެން ކުރި މަސައްކަތެވެ. ބޭންޑްގައި އޭރު ވެސް މިހާރު ވެސް 24 މެމްބަރުން އެބަ ތިއްބެވެ.\nހަބޭސް ދޫކޮށް ދިޔަ މެންބަރުންގެ ތެރޭގައި އެ ބޭންޑްގެ އެންމެ ވަރުގަދަ ލަވަ ކިޔުންތެރިޔާ ހަސަން މުސްހަފް (މުސީ) ވެސް ހިމެނެ އެވެ.\n"ހަބޭސް" އިން ވަކިވި ލިޑް ވޯކަލިސްޓް މުސީ ފޭނަކާ އެކު ސެލްފީއެއް ނަގަނީ.\nހަބޭސްގެ ވެރިޔާ އަލީ ޝިފާއު (އައްޔަ) ބުނީ ވަކިވެގެން ދިޔަ މެމްބަރުންގެ ބަދަލުގައި މިހާރު ކުރިއަށް ވުރެ މާ ވަރުގަދަ ބަޔަކު ބޭންޑާ ގުޅިއްޖެ ކަމަށެވެ. އަދި ރާއްޖޭގެ ވަރަށް މަޝްހޫރު ލަވަ ކިޔުންތެރިއަކު ހަބޭހާ ވަރަށް އަވަހަށް ގުޅޭނެ ކަމަށް އޭނާ ބުންޏެވެ.\n"ވަކިވެގެން ދާން ބޭނުންވި މީހުން އެ ދިޔައީ. އޭގެ ސަބަބުން ހަބޭހަށް ކުރާނެ އެއްވެސް އަސަރެއް ނޯންނާނެ. ހަބޭހުގެ ގޮތުގައި ހަމަ މި ބޭންޑް ކުރިއަށް ވުރެ މާ ވަރުގަދަކޮށް ކުރިއަށް ދާނެ،" މީގެ ފަސް އަހަރު ކުރިން އުފެދުނު ބޭންޑާ ބެހޭ ގޮތުން އައްޔަ ބުންޏެވެ.\n"ހަބޭސް" ގެ ވެރިޔާ އައްޔަ: އޭނާ ބުނީ ބޭންޑް ދެން މާ ވަރުގަދަ ވާނެ ކަމަށް.\nއައްޔަ ބުނީ ބޭންޑް ދޫކޮށްލި މެމްބަރުން ދިޔައީ "އުފެދުނު ހިޔާލު ތަފާތުވުންތަކަކާ ހެދި" ކަމަށެވެ. އެކަމަކު އޭގެ ތަފުސީލެއް ނުދެ އެވެ.\n"ބަޔަކު އެ މީހުންނަށް ވިސްނައި ދީފައި އޮތީ ކަމަށް ގަބޫލު ކުރެވެނީ އެ މީހުން ނެތިއްޔާ ހަބޭހެއް ނޯންނާނެ. ޔަގީނުން ވެސް އެހެނެއް ނުވާނެ. އެއިން މީހަކު ދެން ހަބޭހާ ގުޅެން ބޭނުންވެގެން އަޔަސް އެ ފުރުސަތެއް ވެސް ނޯންނާނެ،" ދާދި ފަހުން މިސްރުގެ ފެސްޓިވަލެއްގައި ވެސް ބައިވެރިވި ހަބޭހާ ބެހޭ ގޮތުން އައްޔަ ބުންޏެވެ. "ދެން ވެސް ކުރިއަށް ވުރެ މާ ވަރުގަދަކޮށް ހަބޭސް އޮންނާނެ. އެ ޔަގީންކަން ހަބޭސް ބޮޑުބެރު ފޭނުންނަށް ދޭން ބޭނުން. ހަބޭސްއަކީ މިހާރު ރާއްޖޭގެ ވަރަށް ބްރޭންޑެއް. އެއެއް ހަލާކެއް ނުކޮށްލެވޭނެ."\nހަބޭސް ސްޓޫޑީއޯގެ ނަމުގައި ސްޓޫޑިއޯއެއް ވެސް ހިންގާ ހަބޭހަކީ ހަމައެކަނި ބޮޑުބެރު ޖަހާ ބޭންޑެއް ނޫނެވެ. ހަބޭހުގެ ކުޑައިގެ ދަށުގައި އެހެން ދެ ބޭންޑެއް ވެސް އެބަ އޮތެވެ.\nއެއީ ހަބޭސް ޕޮޕް ބޭންޑާއި ގްރެވިޓީ ބައި ހަބޭސް އެވެ.\n"މި ބޭންޑްތައް ހަމަ ކުރިއެކޭ އެއްގޮތަށް ހަބޭހުގެ ދަށުގައި އޮންނާނެ،" ހިތްގައިމު ރީތި ލަވަތަކެއް ގެނެސް ދެމުން އަންނަ ހަބޭސް އާ ބެހޭ ގޮތުން އައްޔަ ބުންޏެވެ.\nބޮޑު ބެރު ހަބޭސް ބޮޑުބެރު ގުރޫޕް\n10 ކޮމެންޓް, 72 ރިއެކްޝަންސް\nހަބޭސް އަށް ކުރިއެރުން އެދެން\nހަބޭސް އައް ކާމިޔާބީ އައް އެދެން އަބަދުވެސް. ހިއްވަރާ އެކީގަ މަސައްކަތް ކުރީމަ ރަނގަޅުވާނެ.\nފޮނި ސައިފް ހަބޭސް އިން ދިޔައިމަ މަ ވަރަށް އުފާ ކޮށްފިން. މަޝްހޫރު ކަމެއް ލިބޭއިރަށް ތިމާއަށް ތިމާފެނި ފިލައިގެން ދިޔުން ތީ ވަރަށް ގިނައިން ވާކަމެއް. ދެން އަމިއްލަ އަށް އުފެދިގަނެގެން ވަކި އަރާނެ ކުރިއެއް ވެސް ނޯންނާނެ. ހަބޭހަކަސް ބަޑިބޭހަކަސް ކަން ހުރި ގޮތް މި ބުނަނީ. ދެ ގްރޫޕަށް ވެސް ކުރިއެރުން އެދެން. ބޮނޑި ބޯނީ ތިޔަ ފިލިމީހުން ހެން ހީވަނީ\nއައްޔަ އަކީ ބޮޑުބެރުގެ އެއްވެސް ބެކްގްރައުންޑެއް ވެސް އޮތް މީހެއް ނޫން. ވަރަށް ހީނުވޭ ދެން ތި ބްރޭންޑް ހިނގާނެހެން.\nމުޅި ހަބޭސް ގެއްލެން ބަލަ އެއި އެކަކު އެކަނި ކުރި ކަމެއް ނޫން. 20 މީހުން ދިޔަޔަސް އެ 20 މީހުން ވާނީ އެ 20 މީހުނަށް . އެއްތާކުވެސް ހަރެއް ނުލާނެ. ހަބޭސް ހަމަ ދާނީ ކުރިއަށް ކަމަށް ފެނޭ. ފިލައިގެން ދާނެތަ ކަމުދާ ބަޔަކު. ވަކިވެގަތުމަކީ ނިކަމެތި ކަމެއް.\nހަބޭސް ގެ ހުރިހާ ބާރެއް ތި ކެނޑުނީ 1438 ދާނީ ކުރިއަށް\nކޮންމެ ނަމެއްގަ ނިކުތަސް ތިމީހުން ވާނީ ތިމީހުންނަށް.. ދެންތި ތިރީސް މީހުން ތިތަނުންދާނީ ހަމަ ސީދާ ވަންވޭ ގަ ގެއަށް.. ކުރިއަކަށް ނޫން.. !!\nއައްޔާ މެމްބަރުން ތަކެއް ގެއްލުނީއޭ؟ ނޫނީ މުޅި ހަބޭސް ގެއްލުނީތޯ؟\nމީހަކަށް ތިކަންވިއްޔާ ވާނީ ހަބޭސް އައްޔަ އަށް.. ސަޕޯޓަރުން މިތިބީ ހަމަ ވަރަށް ކައިރީގަ.. ކުރިއަށްވުރެ ހަބޭސް ދުވަސްތަކަކަށް އެދެން..!! އެއްފުޅަށް މަތިން ފުންމާލި ބަކަރި 20 ފުޅަށް މަތިންވެސް ފުންމާނެ..\nހަބޭސް އައްޔަ މިހުރީ ހަބޭސް އާއި އެކުގަ


މި ސްކޫލުގެ ކަރަންޓުގެ ނިޒާމަށް ދިމާވެފައިވާ މައްސަލަ ހައްލުކޮށްދޭނެ ފަރާތެއް ހޯދަން ބޭނުންވެއެވެ. މި މަސައްކަތަށް ބޭނުންވާ ސާމާނު ސްކޫލުން ދިނުމަށްވަނީ ހަމަޖެހިފައެވެ.\nވީމާ، މި މަސައްކަތް ކުރުމަށް ޝަޢުޤުވެރިވެލައްވާ ފަރާތްތަކުން، މަޢުލޫމާތު ސާފުކުރެއްވުމަށްފަހު، 2019 ޑިސެމްބަރ 18 ވާ ބުދަ ދުވަހުގެ 11:00 ށް ގުޅީ ސްކޫލް އިދާރާއަށް ދުރުވެ ކޯޓޭޝަން ހުށަހެޅުއްވުން އެދެމެވެ. މަޢުލޫމާތު ފޯމް ރަސްމީ ގަޑީގައި ސްކޫލް އިދާރާއިން ލިބެން ހުންނާނެއެވެ.\nސުންގަޑި: 18 ޑިސެންބަރު 2019 1100


Gina Mainge Ithubaaru Hoadhaafaivaa Tenera Diapers Raajje Ah - Vaguthu\nގިނަ މައިންގެ އިތުބާރު ހޯދާފައި މޮޅު ޓެނޭރާ ޑައިޕަރސް ރާއްޖެއަށް\n4 މަސް ކުރިން ( ޖުލައި 22, 2019 )\nމައިންގެ އިތުބާރު ހޯދާފައިވާ ޓެނޭރާ ޑައިޕަރސް އެޗްއެސްސީ އިން ލިބޭނެ – ވަގުތު އިމޭޖްސް: އަމީން ފަހްމީ\nތުއްތު ދަރިފުޅަށް އަރާމު ޑައިޕަރސްއެއް ލިބޭތޯ ކުރަމުން އައި ދިގު އިންތިޒާރަށް ނިމުން އަތުވެއްޖެއެވެ. މިހާރު މައިން މިކަމާއި އެއްވެސް ވަރަކަށް ހާސްވާނެކަމެއް ނެތެވެ.\nކުޑަދަރިފުޅަށް އަރާމާއި، ފަސޭހަކަން ލިއްބައިދޭނެ މޮޅު ޑައިޕަރސްއެއް ރާއްޖޭގައި މިހާރު ލިބެން އެބަހުއްޓެވެ. މިއީ ބޭނުން ކުރުމުން ހަންގަނޑު ހިރުވުންފަދަ ކަންތައްތަކުން ވެސް ދުރުކޮށްދޭނެ މޮޅު ޑައިޕަރސްއެކެވެ. މިއީ "ޓެނޭރާ ޑައިޕަރސް" އެވެ.\nރާއްޖެއަށް ޓެނޭރާ ޑައިޕަރސް ބްރޭންޑް ތައާރަފްވެފައި ވަނީ ވަރަށް ފަހުންނެވެ. އެހެން ނަމަވެސް މިހާރު ވަނީ ގިނަ މައިންގެ އިތުބާރު ޓެނޭރާ ޑައިޕަރސް ބްރޭންޑު ހޯދައިފައެވެ. އެޗްއެސްސީން އެތެރެކޮށް ވިއްކަމުން އަންނަ ޓެނޭރާ ޑައިޕަރސްއަކީ ތުރުކީގައި ވަރަށް މަޝްހޫރު ބްރޭންޑެއްކަން ވެސް ފާހަގަކޮށްލަން ޖެހެއެވެ.\nމި ބްރޭންޑްގެ ޑައިޕަރސްގައި ހިމެނޭ ހާއްސަ ފަށަލައެއްގެ ސަބަބުން ވަރަށް ގިނައިރުވަންދެން ފެން ހިފަހައްޓާދޭނެއެވެ. މީގެ ސަބަބުން ޓެނޭރާ ޑައިޕަރސް ގިނަ ވަގުތު ބޭނުން ކުރެވޭއިރު، ފެން ލީކުނުވެ ގިނައިރު ހިފަހައްޓައިދޭނެއެވެ.\nމިއީ ކުޑަކުދިންނަށް ފަސޭހަވެފައި، އެ ކުދިންނަށް ވަރަށް އަރާމު ކަމެއް އިހުސާސު ކުރެވޭނެ ލުއި ޑައިޕަރސްއެކެވެ. އަދި ބޭނުން ވަރަކަށް ބާރުކޮށްލެވޭއިރު، ބޭނުންވެއްޖެނަމަ އެއްފަހަރަށް ވުރެ ގިނަ ފަހަރު ވެސް ބާރުކޮށް ދޫކޮށް ހެދޭނެއެވެ. އަދި މިއީ ގިނައިން ބޭނުންކުރިޔަސް ނުބައި ވަސް ނުދުވާނެ ޑައިޕަރސްއެއްކަން ފާހަގަކޮށްލާނަމެވެ.\nޓެނޭރާ ބްރޭންޑްގެ ޑައިޕަރސް މާލެ އާއި އަތޮޅު ތެރޭގެ ފިހާރަތަކުން މިހާރު ލިބެން ހުންނާނެއެވެ. އަދި ކަލާފާނު ހިނގުމުގައި އެޗް އެސްސީގެ މޯލްޑިވްސް ޕްރައިވެޓް ލިމިޓެޑްގެ ފިހާރަކަމަށްވާ "އެޗްއެސްސީ ޔޫރޯ އަންލިމިޓެޑް" އިންވެސް މި ބްރޭންޑްގެ ޑައިޕަރސް ހޯލް ސޭލް އަދި ރީޓެއިލްކޮށް ވެސް ގަންނަން ލިބެން ހުންނާނެއެވެ.\nއެޗްއެސްސީ ޔޫރޯ އަންލިމިޓެޑް ފިހާރަ – ވަގުތު އިމޭޖްސް: އަމީން ފަހްމީ\nއެޗްއެސްސީން ވިއްކާ ތަކެތި ހޯލްސޭލްކޮށް އަދި ރީޓެއިލްކޮށް ގަންނަން ބޭނުންވާ ފަރާތްތަކުން 7787655 / 3326673 މިނަމްބަރުތަކަށް ގުޅައިގެން، ނޫނީ އެކުންފުނީގެ އީމެއިލް މެދުވެރިކޮށް [email protected]، އަދި އެކުންފުނީގެ ވެބްސައިޓް www.hscmaldives.com މެދުވެރިކޮށް ގަނެލުމުގެ ފުރުސަތު ލިބޭނެއެވެ.\nޓްރީޓޮޕްގައި ވިހާ ކޮންމެ ކުއްޖަކަށް އެޗްއެސްސީގެ ފަރާތުން ހަދިޔާއެއް\nއެޗްއެސްސީ ޔޫރޯ އިން ވާޑޭ ޖޫސްގެ ވަރަށް ހާއްސަ ޕްރޮމޯޝަނެއް\nދުނިޔެއަށް މަޝްހޫރު ކޮފީއެއްގެ ރަހަ އެޗްއެސްސީ އިން ދިވެހިންނާއި ހަމައަށް ގެނެސްދީފި


ރ.މަޑުއްވަރީ އެމްޑީޕީ ކެމްޕެއިން އޮފީހުގެ ބިއްލޫރިގަނޑު ތަޅާލައިފި – Maldivian Democratic Party\nރ.މަޑުއްވަރީ އެމްޑީޕީ ކެމްޕެއިން އޮފީހުގެ ބިއްލޫރިގަނޑު ތަޅާލައިފި\nއުތުރު ޕްރޮވިންސްގެ ރ.މަޑުއްވަރީ އެމްޑީޕީ ކެމްޕެއިން އޮފީހުގެ ބިއްލޫރިގަނޑު ބަޔަކު ރޭ ތަޅާލައިފިއެވެ.\nމަޑުއްވަރިން އެމްޑީޕީއަށް މައުލޫމާތުދިން މީހަކު ބުނީ އެމްޑީޕީގެ ކެމްޕެއިން އޮފީހުގެ ގޮތުގައި މިހާރު އެރަށުގައި ބޭނުން ކުރަމުންދާ އެރަށު “ނިޔާމަ ސައިބަރ ސްޓޭޝަން” ގެ ބިއްލޫރިގަނޑު ގާބުރިއަކުން ޖަހާ ތަޅާލާފައިވަނީ ރޭ ދަންވަރުގެ ވަގުތެއްގައި ކަމަށާއި، މި ކަން ކުރީ ވަކި މިވެނި ބައެކޭ ދަންނަވަން ދަތި ކަމަށެވެ.\n” މި ޖަގަހައިގެ ބިއްލޫރިގަނޑު ތަޅާލީ ކާކުކަން ސީދާ ނޭނގުނު ނަމަވެސް. އެގޭގެ މީހަކު އެއަޑު އިވިގެން ނިކުތް. އޭގެ ކުރިން ސައިކަލެއްގެ އަޑުވެސް އިވުނު. މިކަމެއް ކުރީ ރޭ ދަންވަރު ދޭއް ޖަހާ އެހާކަންހާއިރު. ބޮޑަށް ބެލެވެނީ އެމްޑީޕީގެ މީހުން ލޭހޫނުކޮށް ހަމަނުޖެހުން އުފައްދަން ފުރުސަތު ހޯދަން ވެގެން ކަމަށް މި ކަމެއް މިކުރީ..ސައިކަލެއްގަ އައި ބަޔަކު މިތަނަށް ހަމަލާ ދީފަ ފިލީ ކަމަށް ލަފާކުރެވެނީ.” މަޑުއްވަރިން ވާހަކަ ދެއްކި މީހަކު ބުންޏެވެ.\nޑީއާރުޕީއާއި އަދިވެސް ސަރުކާރާއި އިދިކޮޅު އެހެން ފަރާތްތަކުން ދަނީ އެމްޑީޕީގެ ޖަގަހަތަކަށާއި ކެމްޕެއިން މެޓީރިއަލްތަކަށް ބޮޑެތި ގެއްލުންތަކެއްދީ އެމްޑީޕީގެ ކެމްޕެއިންނަށް ހުރަސް އަޅަމުންނެވެ. އެގޮތުން މައްޗަންގޮޅި ދެކުނުގައި ރައީސް ދޮރުން ދޮރަށް ހިންގަވަނިކޮށް އެމަނިކުފާނަށް ޑީއާރުޕީގެ ބަޔަކު ވަނީ ހުރަސްއަޅާފައެވެ. އަދި ޑީއާރުޕީގެ ޒައީމްގެ އިސް ތަރުޖަމާނު މުޙައްމަދު ޝަރީފް (މޮންދު) އެރަށަކަށް ނިސްބަތްވާ ނ.މިލަދޫ އިންނާއި، ހދ.ނާވައިދު އިން ވެސް ވަނީ އެމްޑީޕީގެ ޕާލަމެންޓްރީ ގްރޫޕްގެ ރައީސް މޫސާ މަނިކުގެ ޓީމުގެ ކެމްޕެއިނަށް އަށް ފާޅުކަންބޮޑު ގޮތެއްގައި ހުރަސް އެޅުމަށް މަސައްކަތްކޮށްފައެވެ.


ބީއެމްއެލްގެ ހިއްސާއަކަށް 20ރ ބަހަނީ\nބޭންކް އޮފް މޯލްޑިވްސް (ބީއެމްއެލް)ގެ މިދިޔަ އަހަރުގެ ފައިދާއިން ހިއްސާއަކަށް 20ރ. ގެ މަގުން 107.6 މިލިއަން ރުފިޔާ ބަހަން އެ ބޭންކުގެ ޑިރެކްޓަރުންގެ ބޯޑުން ފާސްކޮށްފި އެވެ.\nބީއެމްއެލް އިން މިއަދު ނެރުނު އިއުލާނެއްގައި ބުނީ މިދިޔަ އަހަރުގެ ފައިދާ އިން ހިއްސާ ހިއްސާއަކަށް 20ރ. ގެ މަގުން ބެހުމަށް، ދެން އޮންނަ އަހަރީ އާއްމު ޖަލްސާއަށް ހުށަހެޅުމަށް ބޯޑުން ފާސްކޮށްފައިވާ ކަމަށެވެ.\nއެގޮތުން މިފަހަރު ބަހަން ނިންމި އަދަދަކީ މިދިޔަ އަހަރާ އަޅާބަލާއިރު 18 ޕަސެންޓް އިތުރު އަދަދެއް ކަމަށް ވެސް އެ ބޭންކުން ބުންޏެވެ.\nމިދިޔަ އަހަރު އެ ކުންފުނިން ބަހާފައި ވަނީ ހިއްސާއަކަށް 17ރ. ގެ މަގުން 91.4 މިލިއަން ރުފިޔާ އެވެ.\nމިއީ މިދިޔަ އަހަރު އެ ބޭންކްގެ ހިއްސާއަކަށް 17ރ. ގެ މަގުން ބެހި ޖުމްލަ 91.4 މިލިއަން ރުފިޔާ އަށް ވުރެ، 18 ޕަސެންޓް އިތުރު އަދަދެއް ކަމަށް ބީއެމްއެލް އިން ބުންޏެވެ.\nބީއެމްއެލް އަށް މިދިޔަ އަހަރު 1.03 ބިލިއަން ރުފިޔާގެ ފައިދާއެއް ލިބުނު އިރު، އެއީ 56 ޕަސެންޓުގެ ކުރިއެރުމެކެވެ. ބީއެމްއެލްގެ އާމްދަނީ ވެސް މިދިޔަ އަހަރު ވަނީ ދެ ބިލިއަން ރުފިޔާއަށް ވުރެ މައްޗަށް ގޮސް ނުލިބި ހުރި ލޯނުތަކުގެ ރޭޝިއޯ ވެސް ވަރަށް ބޮޑުތަން ކުޑަކޮށްފަ އެވެ.\nބީއެމްއެލް އިން ފަށަފާފައިވާ، “އަހަރެންގެ ބޭންކް، ދިވެހިންގެ ބޭންކް” ކެމްޕޭންގެ ދަށުން ބީއެމްއެލްގެ އިންވެސްޓްމަންޓްތައް 300 މިލިއަން ރުފިޔާއަށް އިތުރު ކުރަން ވަނީ ނިންމައިފަ އެވެ. އަދި މުޅިން އަލަށް 150 އާ ވަޒީފާގެ ފުރުސަތު ހުޅުވާލަން ވަނީ ނިންމައިފަ އެވެ. އަދި ސީއެސްއާރު ޕްރޮގްރާމްތައް އިތުރުކުރަން ވެސް ވަނީ ނިންމައިފަ އެވެ.\nމުޅި ރާއްޖެ ހިމެނޭ ބޭންކިން ވިއުގަޔަކާއެކު 20 އަތޮޅުގައި 33 ބްރާންޗް، 80 އޭޓީއެމް، 4000 ޕީއޯއެސް މާޗަންޓުން، 200 ކޭޝް އޭޖެންޓުން، 22 ސެލްފްސާވިސް ބޭންކިން ސެންޓާ އަދި ފަސް ދޯނި ބޭންކިން ޔުނިޓުގެ އިތުރުން އެންމެ ޒަމާނީ އޮންލައިން ބޭންކިން ހިދުމަތާއެކު ބޭންކް އޮފް މޯލްޑިވްސް ގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުމެވެ.


"Miadhu ehme baarah vikenee TT boalha aa racket aayoa" | Mihaaru\n"މިއަދު އެންމެ ބާރަށް ވިކެނީ ޓީޓީ ބޯޅަޔާ ރެކެޓާޔޯ!"\n25 ޖުލައި 2019 - 14:063comments\n"މިއަދު ކުޅިވަރު ސާމާނު ފިހާރަތަކުން އެންމެ ބާރަށް ވިކެނީ ޓީޓީ ބޯޅަޔާ ރެކެޓާޔޯ! އެތެދެއްތަ؟"\nމިއީ އިންޑިއަން އޯޝަން އައިލެންޑް ގޭމްސް އިން ރާއްޖޭގެ އަންހެން ޓޭބަލް ޓެނިސް ޓީމުން ރަން މެޑަލް ހޯދުމުން، މުޅި ރާއްޖޭގެ ސަމާލުކަން ޓީޓީ އަށް އެނބުރުމާ އެކު މަޝްހޫރު ފިލްމު ޑިރެކްޓަރު މުހައްމަދު ނިޔާޒް (ޓެޑްރީ) ކޮށްލި ޓްވީޓެކެވެ.\nސަމާސާއަކަށް ހަދާފައި ވިޔަސް އޭނާ އެ އިޝާރާތްކުރީ، ހަމަ ވެދާނެ ކަމަކަށެވެ. އުމުރުން އެންމެ 11 އަހަރުގެ ފާތިމަތު ދީމާ އަލީ އާއި އުމުރުން 16 އަހަރުގެ އައިޝަތު ރަފާ ނާޒިމް ހޯދަމުން އަންނަ ކާމިޔާބީއާ އެކު ރާއްޖޭގެ އެކި އުމުރުގެ ކުދިންގެ ޝައުގުވެރިކަން ހަމައެކަނި އެނބުރޭނީ ޓީޓީ އަކަށް ނޫނެވެ. ޓީމު ކުޅިވަރުތަކަށް މަރުދޭ ރާއްޖޭގައި، އިންޑިވިޖުއަލް ކުޅިވަރުތަކަށް ލިބޭ ސަމާލުކަން އިތުރުވެ އެ ކުޅިވަރުތަކަށް ކުދިންގެ ޝައުގުވެރިކަން ދަމައިގަންނަން ފުރުސަތު ފަހިވާނެ އެވެ.\nބައެއް އާއްމުން ވެސް އަންނަނީ މިއީ ޓީޓީ އާއި ބެޑްމިންޓަން ފަދަ އިންޑިވިޖުއަލް ކުޅިވަރުތަކަށް އިންވެސްޓްކޮށް އެ ކުޅިވަރުތައް ތަރައްގީކުރަން ވެއްޖެކަން ދައްކުވައިދިން ކާމިޔާބެއް ކަމަށް ބުނަން ފަށައިފި އެވެ. ރާއްޖޭގައި އެންމެ ކުރީއްސުރެ ގަބޫލުކުރެވިފައި އޮތީ ބައިނަލްއަގްވާމީ މައިދާނުގައި ކިރިޔާ ވެސް ކާމިޔާބެއް ލިބެން އޮތަސް އެ ފުރުސަތު އޮންނާނީ ޓީމު ކުޅިވަރުތަކުން ކަމަށެވެ.\nއެކަމަކު ބައިނަލްއަގްވާމީ މައިދާނުގައި އަދިވެސް އެންމެ ކާމިޔަބީ ފުޓްބޯޅަ ކަމަށް ވިޔަސް، އެންމެ ކުރީއްސުރެ ވެސް އިންޑިވިޖުއަލް ކުޅިވަރުތަކުން އަންނަނީ އެ ކުޅިވަރެއްގެ ނިސްބަތުން ކާމިޔާބީ ހޯދަމުންނެވެ. ހަގީގަތުގައި ރާއްޖޭން ބައިނަލްއަގްވާމީ މުބާރާތެއްގައި ވާދަކުރި ފުރަތަމަ ކުޅިވަރަކީ ވެސް ޓީޓީ ކަމެވެ އެއީ 1973 ވަނަ އަހަރު ޗައިނާގައި ބޭއްވި އޭޝިއަން، އެފްރިކަން، ލެޓިން އެމެރިކަން ފްރެންޑްޝިޕް ޓީޓީ މުބާރާތުގަ އެވެ. އެ ޓީމުގެ ތަރިންނަކީ ރަފާ އާއި ދީމާގެ ކާމިޔާބީގެ ވެސް ވަރަށް ބޮޑު ޝުކުރެއް ހައްގުވާ އެސޯސިއޭޝަނުގެ ކުރީގެ ރައީސް ސީވީޑް އަހުމަދު ލަތީފާއި ރާއްޖޭގެ ކުޅިވަރު ދުށް އެންމެ ހުނަރުވެރި އެއް ކުޅުންތެރިޔާ މަރްހޫމް ސައްޔިދު ހަސަން އެވެ.\nތުރީއޭ ގޭމްސް އަށް ދިޔަ ޓީމުގެ މެމްބަރުންނާ އެކު ސައްޔިދު ހަސަން (ކ-3) އަދި ސީވީޑް ލަތީފް (ކ).\nއޭގެ ފަހުން 1975 ވަނަ އަހަރު ނައިޖީރިއާގައި ބޭއްވި އެ މުބާރާތުގައި ވެސް ވާދަކުރުމަށް ފަހު ރާއްޖޭން އެންމެ ފުރަތަމަ ކާމިޔާބީ ހޯދި ގޭމްސް ކަމަށްވާ 1979 ވަނަ އަހަރުގެ އިންޑިއަން އޯޝަން އައިލެންޑް ގޭމްސްގައި ވެސް ވާދަކޮށް ޓީޓީން މެޑަލް ހޯދި އެވެ. ލަތީފުގެ ކެޕްޓަންކަމުގައި ނުކުމެ ޓީޓީން އެ ފަހަރު ލޯ މެޑަލް ހޯދިއިރު ބެޑްމިންޓަނުން އެކްސްރޭ އަހުމަދު އާތިފާއި ހަޒާރުމާގޭ މުހައްމަދު ވަޖީހު މެޑަލް ހޯދި އެވެ.\nއެކަމަކު އޭގެ މާ ކުރިން ފެށިގެން ވެސް މިއަދާ ހަމަޔަށް ވެސް ރާއްޖޭގައި އެންމެ މަގުބޫލީ ޓީމު ކުޅިވަރުތަކެވެ. ވަސީލަތްތައް ނެތުމާ އެކު، އިންޑިވިޖުއަލް ކުޅިވަރުގެ ޔޫތު ޑިވެލޮޕްމަންޓް ޕްރޮގްރާމް ވެސް ހިންގެން ނެތީ އެވެ. އަނެއްކޮޅުން ޓީމު ސްޕޯޓްސްތަކަށް ލިބޭ މަގުބޫލުކާ އެކު އިންޑިވިޖުއަލް ކުޅިވަރުތައް އޮންނަނީ ފަރުވެފާ ވެފަ އެވެ.\n"ރަފާ އާއި ދީމާ އެ ހޯދާ ކާމިޔާބީގެ ސަބަބުން ރެކެޓް ކުޅިވަރުތަކަށް އެތައް ކުދިންގެ ޝައުގުވެރިކަން ލިބޭނެ. މިއީ ރަނގަޅު ފުރުސަތެއް އެ ކުޅިވަރުތައް އާލާކޮށް ފުރުސަތުތައް ފަހިކޮށްދޭން. އެ ކުޅުންތެރިން އެ ސާބިތުކޮށްދިނީ މިއީ ރާއްޖެ އަށް ބޮޑެތި ކާމިޔާބު ހޯދޭނެ ކުޅިވަރުތަކެއްކަން،" ކުޅިވަރުގެ އިސްވެރިޔަކު ބުންޏެވެ.\nއަނެއް ކަމަކީ ހުނަރު ހުއްޓަސް، އިންޑިވިޖުއަލް ކުޅިވަރުތަކުން ލިބޭ ފުރުސަތުތައް މަދުވާތީވެ ބެލެނެވެރިން ވެސް ޓީމު ކުޅިވަރަކަށް ކުއްޖާ ފޮނުވަން ބާރު އެޅުމެވެ. އެކަމަކު ދީމާ އާއި ރަފާގެ ކާމިޔާބީއާ އެކު އެއީ ވެސް ބަދަލުވާނެ ކަމެއް ކަމަށް ބެލެވެ އެވެ. އޭގެ ހެއްކަކީ 2015 ވަނަ އަހަރުގެ އިންޑިއަން އޯޝަން އައިލެންޑް ގޭމްސް އިން ހަސަން ސާއިދު 100 މީޓަރު ދުވުމުން ރަން މެޑަލް ހޯދުމާ އެކު، ރަނިން އެކަޑަމީތަކަށް ޑިމާންޑްބޮޑުވެ އެފަދަ އެކަޑަމީތައް އިތުރުވުމެވެ.\nފުޓްބޯޅަ އެކަޑަމީތަކަށް އޮންނަ ތަރުހީބު ވަރު ނުވިޔަސް އެތުލެޓިކްސްގެ ހަރަކާތްތަކުގައި ޅަ އުމުރެއްގައި ކުދިން ބައިވެރިކުރާ ބެލެނެވެރިން ވެސް ގިނަވެއްޖެ އަދި އެތުލެޓިކްސް އަށް ދާ ހިތްވާ ކުދިންގެ އަދަދު ވެސް މަތިވެއްޖެ. ކުރިން ނަމަ ދުވަން ފުރުސަތު އޮންނާނީ އެ ސްކޫލެއްގެ އެތުލެޓިކްސް މީޓަކާ ދިމާކޮށް އެކަނި،" ކުޅިވަރުގެ ތަޖުރިބާކާރަކު ބުންޏެވެ.\nދީމާ އާއި ރަފާގެ ކާމިޔާބީއާ އެކު، ކުޅިވަރާއި ކިޔެވުން އެއްކޮށް ކުރިއަށް ގެންދިއުމާ އެކު ބެލެނެވެރިންގެ ވިސްނުން ވެސް ބަދަލުވާނެ ކަމަށް ބެލެވެ އެވެ. ރާއްޖޭގައި އެންމެ ކުރީއްސުރެ ވެސް ބައެއް ބެލެނެވެރިންނަށް ވިސްނިފައި އޮންނަނީ ކުޅުމަކީ ކިޔެވުމަށް ހުރަސް އަޅާ ކަމެއްގެ ގޮތުގަ އެވެ. އަދި ކުޅިވަރަކީ އޭގެ ޒާތުގައި ކުރިއެރުމެއް، ރީތި ނަމެއް ލިބެން ނެތް ކަމެއްގެ ގޮތުގައި އޮންނަނީ ލޭބަލްވެފަ އެވެ.\nރަފާ (ކ) އާއި ދީމާ މެޑަލް އަޅުވައިގެން. --އެމްއޯސީ ފޮޓޯ: އިސްމާއިލް ތޯރިގް\nއެކަމަކު ރަފާ އާއި ދީމާ އެވަނީ ވަރަށް ހަގު އުމުރެއްގައި، ސްކޫލުގައި ކިޔަވަމުން ވެސް ކުޅިވަރުގައި ވާދަކޮށް ބައިނަލްއަގްވާމީ ކާމިޔާބީ ހޯދައިދީފަ އެވެ. އެހެންވެ އެ އުމުރުގައި، އަދި ސްކޫލް ފެންވަރާއި ގައުމީ ފެންވަރުގެ ކުޅިވަރުގައި ވާދަކުރުމަކީ ކިޔެވުމަށް އެޅޭނެ ހުރަހެއް ނޫންކަން މިވަނީ އެނގިފަ އެވެ.\n"ދީމާ އެންމެ ފުރަތަމަ ކުޅެން ގެންދިޔައީ ވެސް އޭނާ އަކީ ކިޔަވަން މޮޅު ކުއްޖަކަށްވާތީވެ، އެކަން ދެމެހެއްޓޭނީ ކޮންމެވެސް ކުޅިވަރެއްގައި ހަރަކާތްތެރިކުރުވައިގެން ކަމަށް ޓީޗަރުން ލަފާ ދިނުމުން،" ދީމާގެ ބައްޕަ އަބްދުއްސައްތާރު އަލީ ބުންޏެވެ.\nރަފާ ވެސް ބުނެފައިވާ ގޮތުގައި ކުޅިވަރުގެ ސަބަބުން ކިޔެވުމަށް ފައިދާ ކުރެ އެވެ. އަބަދު ފޮތްކިޔައި ފިލާވަޅުގެ ތެރޭގައި އުޅޭނަމަ ކުއްޖާ އަށް ފޯކަސްކުރަން އުނދަގޫވާނެ ކަމަށާއި އެކަމަކު ކުޅިވަރު ކުޅޭ ނަމަ ސިކުނޑި ތާޒާވެ، ސަމާލުކަން ރަނގަޅުވާނެ ކަމަށް އޭނާ ބުނެފައިވެ އެވެ.\nއޮލިމްޕިކް ކޮމިޓީގެ ސެކްރެޓަރީ ޖެނެރަލް އަހުމަދު މަރުޒޫގު (މަރޭ) ވިދާޅުވީ ޒުވާން އުމުރެއްގައި ކުދިން ރާއްޖޭން ބޭރަށް ތަމްރީންތަކަށް ފޮނުވަން ބެލެނެވެރިން ދެކޮޅު ހަދާ ކަމަށާއި އެކަމަކު 2015 ގައި ސާއިދު ރަން މެޑަލް ހޯދުމާ އެކު އެ ވިސްނުން ބަދަލުވި ކަމަށެވެ.\n"ރަފާ އާއި ދީމާގެ ކާމިޔާބީއާ އެކު ކުރިއަށް ވުރެ ބޮޑަށް އެ ވިސްނުން ބަދަލުވާނެ. އެ ދެ ކުޅުންތެރިން އެ ސާބިތުކޮށްދިނީ، ކިޔަވަމުން ވެސް، ދުވާލަކު ފަސް ގަޑިއިރު ތަމްރީން ހަދާފައި އައިސް ވެސް ބޮޑެތި ކާމިޔާބީ ހޯދޭނެކަން،" މަރޭ ވިދާޅުވި އެވެ.\nއޭނާ ވެސް ވިދާޅުވީ ހަގީގަތުގައި ކިޔެވުމާއި ކުޅިވަރަކީ ވަކިކުރެވޭނެ ދެ އެއްޗެއް ނޫން ކަމަށާއި ކުޅިވަރުގެ ސަބަބުން ކިޔެވުމަށް ފައިދާކުރާ ކަމަށެވެ. އަދި ޓެސްޓުގެ ތެރޭގައި ވެސް ޝެޑިއުލެއް ހަދައިފި ނަމަ ކުޅުމަށް ވަގުތު ހުސްކުރެވޭނެ ކަމަށް އޭނާ ދެކެވަޑައިގަންނަވަ އެވެ.\nއަޅުގަނޑުމެން ކުޑައިރު ވެސް ޓެސްޓް ދުވަސްވަރު ކުޅެން ނުގޮސްފިއްޔާ މައްސަލަ ޖެހޭނީ. އެއީ ކުޅުމުގެ ސަބަބުން ކިޔެވުމަށް ވެސް ފައިދާވާތީ،" މަރުޒޫގު ވިދާޅުވި އެވެ.\nކުޅިވަރުގައި ބައިނަލްއަގްވާމީ ރޮނގުން ލިބޭ ކާމިޔާބީތަކަކީ ހަމައެކަނި ހަރުތައް ފުރާލާނެ މެޑަލްތަކާއި ތަށިތައް ލިބުން އެކަންޏެއް ނޫނެވެ. ކުޅިވަރުގެ ސަބަބުން ނުސީދާ ގޮތުން ގައުމުގެ އިޖްތިމާއީ ހާލަތަށް ވެސް އަންނަ ހެޔޮ ބަދަލުތަކަކީ ވެސް ކުޅިވަރު ގެނެސްދޭ ކާމިޔާބެކެވެ. އިންޑިއަން އޯޝަން އައިލެންޑް ގޭމްސްގައި ރާއްޖޭގެ ދެ ދަރިވަރުން އެ ހޯދި ކާމިޔާބީގެ ސަބަބުން އެފަދަ އެތައް ހެޔޮ ބަދަލެއް އަންނާނެ އެވެ.\nއިތުރު ލިޔުންތައް އިންޑިއަން އޯޝަން އައިލެންޑް ގޭމްސް ފާތިމަތު ދީމާ އަލީ އާއިޝަތު ރަފާ ނާޒިމް ޓޭބަލް ޓެނިސް


Thin hafthaain 60,000 ahvure gina fathuruverin - One Online\nފަތުރުވެރިން ވެލާނާ އިންޓަނޭޝަލަން އެއާޕޯޓުގައި -- ވަން ފޮޓޯ: މުހައްމަދު އައުޒަމް\nމިމަހުގެ މިހާތަނަށް ރާއްޖެއަށް 60،000 އަށްވުރެ ގިނަ ފަތުރުވެރިން ޒިޔާރަތްކޮށްފިއެވެ.\nޓޫރިޒަމް މިނިސްޓްރީން އާންމުކޮށްފައިވާ ތަފާސް ހިސާބުތައް ދައްކާ ގޮތުގައި އިއްޔެގެ ނިޔަލަށް ރާއްޖެއަށް ވަނީ 60،581 ފަތުރުވެރިން ޒިޔާރަތްކޮށްފައެވެ.\nމިއަހަރުގެ މިހާތަނަށް އެންމެ ގިނަ ފަތުރުވެރިން އައިސްފައިވަނީ ރަޝިއާއިންނެވެ. އެގައުމުން 13،880 އަށްވުރެ ފަތުރުވެރިން އައިސްފައިވާ އިރު، ދެވަނައަށް އެންމެ ގިނަ ފަތުރުވެރިން އައިސްފައިވަނީ އިންޑިއާއިންނެވެ. އެގައުމުން 10،000 އަށްވުރެ ގިނަ ފަތުރުވެރިން އައިސްފައިވާއިރު، ތިންވަނައަށް އެންމެ ގިނަ ފަތުރުވެރިން އައިސްފައިވަނީ ޔޫކްރެއިނުންނެވެ.\nތަފާސް ހިސާބުތައް ދައްކާ ގޮތުގައި ބައިނަލްއަގުވާމީ 27 އެއާލައިނަކުން ރާއްޖެއަށް އަންނަނީ ޝެޑިއުލް ދަތުރުތައް ބާއްވަމުންނެވެ. އޭގެ ތެރޭގައި އެމިރޭޓްސް، ސްރީލަންކަން އެއާލައިންސް، އެއާ ފްރާންސް ފަދަ މަޝްހޫރު އެއާލައިންތައް ހިމެނެއެވެ.\nކޮވިޑް 19އާ ގުޅިގެން ރިސޯޓުތައް ބަންދުކުރުމަށް ފަހު ހުރިހާ ރިސޯޓެއް ކަހަލަ ގޮތަކަށް މިހާރު އޮޕަރޭޝަނަށް ގެނެސްފައިވާ އިރު، ގެސްޓްހައުސްތަކާއި ސަފާރީތަކާއި ރިސޯޓުތައް ހިމެނޭހެން 42،706 އެނދު މިހާރު ވަނީ އޮޕަރޭޝަނަށް ގެނެސްފައެވެ.\nކޮވިޑާ ގުޅިގެން ރާއްޖޭގެ ބޯޑަރުތައް ބަންދުކުރުމަށް ފަހު 15 ޖުލައި 2020 ގައި އަލުން ހުޅުވާލި ފަހުން ރާއްޖެއަށް 172،000 އަށްވުރެ ގިނަ ފަތުރުވެރިން އައިސްފައިވެއެވެ. އަދި މިދިޔަ އަހަރު ރާއްޖެއަށް 550،000 އަށްވުރެ ގިނަ ފަތުރުވެރިން އައިސްފައިވެއެވެ.


Diplomaa hedhi Kudhinthakakah Olhigen Eh Maahdhaa Kiyavai Nudhevi\nޑިޕްލޮމާ ހެދި ކުދިންތަކަކަށް "އޮޅިގެން" އެއް މާއްދާ ކިޔަވައި ނުދެވި\nއެމްއެންޔޫ ކުޅުދުއްފުށި ކެމްޕަސް---ފޮޓޯ:ފޮޓޯ މެޖިކް\nހަބަރު | އިޖުތިމާއީ | 19 އޯގަސްޓު 2017 | 11 ކޮމެންޓް\nހދ.ކުޅުދުއްފުށީ ކެމްޕަހުން ހިންގި ޑިޕްލޮމާ ކޯހެއްގައި ބައިވެރިވި ދަރިވަރުންނަށް ކޯސް ނިމުނު އިރު އެއް މާއްދާ ކިޔަވައި ނުދީ އޮތްކަން މިދިޔަ ހަފުތާ އަންގައިފިއެވެ.\nގައުމީ ޔުނިވާސިޓީގެ ކުޅުދުއްފުށީ ކެމަޕަހުގައި ޑިޕްލޮމާ އިން ޓީޗިން އިސްލާމް ހެދި ކުދިންނަށް މިިދިޔަ ހަފުތާ ކިޔަވައިދޭން ޖެހޭ އެއް މާއްދާ ކިޔަވައި ނުދެވި އޮތް ކަން ޔުނިވާސިޓީން އެންގި އިރު އެ ކުދިން ތިބީ މިމަހުގެ 24 ވަނަ ދުވަހު ބާއްވާ ދަސްވެނިވުމުގެ ރަސްމިއްޔާތަށް މާލެ އައުމަށް ތައްޔާރު ވެގެންނެވެ.\n"މިދިޔަ ހަފުތާ އެންގީ އިސްލާމިކް މެތަޑްސް ކިޔާ މާއްދާއެއް ކިޔަވައި ނުދެވިއޭ އޮތީ. މިހަފުތާގެ ބުރާސްފަތި ދުވަހު ގުރެޖުއޭޝަން މާލޭގައި އެބަ އޮތް. ރަސްމިއްޔާތަށް ދިއުމަށް ކުދިން ތިބީ ތައްޔާރު ވެގެން،" ވީއެފްޕީއަށް މައުލޫމާތު ދިން މީހަކު ބުންޏެވެ.\nވީއެފްޕީއަށް އެނގިފައިވާ ގޮތުގައި އެކޯހުގައި ބައިވެރިވެފައިވަނީ ފަސް ކުއްޖެކެވެ.\n"ނަތީޖާ ދައްކައިފި މިދިޔަ މޭމަހު. އޭރު ވެސް ނާންގާ އެއް މާއްދާ ކިޔަވައި ނުދެވިކަން އޮތީ. މާފަށް އެދިފަ އޮޅުނީ ކަމަށް އަންގާފައި އޮތީ. އެކަމަކު މިވީ ގޮތުން އަނެއްކާ އެ ކުދިންގެ ހަ މަސް ބޭކަރުވީ މި. ދެން އެ މާއްދާ ހަދައިގެން ގުރެޖުއޭޓު ވެވޭނީ އަންނަ އަހަރު،" ކުޅުދުއްފުށިން ވާހަކަ ދެއްކި މީހާ ބުންޏެވެ.\nމި ހަބަރާއި ގުޅިގެން ޔުނިވާސިޓީގެ ބަހެއް އަދިވަނީ ލިބޭ ގޮތް ނުވެފައެވެ.\nތީވާ ތަނަކީ .. ތިއަށްވުޜެ ޓީއުޝަން ކްލާހެއްވެސްސިސްޓަމެޓިކް ވާނެ. 😅\nޔުނިވާސިޓީން މިއަހަރު ޖުލައިގައި ފެށި މާސްޓާރސް ކޯހަށް ކުދިން ސެލެކްޓް ކޮށްފައިވަނީ ވެސް ވަރަށް ދޯދިޔާކޮށް! ފަހުން ފޯމްލީ ބައެއްކުދިން ޝަރުތު ހަމަނުވޭ! އެކަމަކު ޝަރުތު ހަމަވާ ކުދިންނަނަށް ފުރުޞަތެއް ނުދިން!\nދަރިވަރުން ރަޖިސްޓްރީ ވާނީ ދީފައިވާ މައުލޫމާތަށް ބަލާފައި. ސިސްޓަމުގައި އެންޓަރކޮށްފައިވާ މާއްދާތަކަށް. ހަބަރުގައިވެސް އެއޮތީ ޔުނިވަރސިޓީގެ އޮޅުމަކުންކަމަށް. ޙދ އަދި ލ.ކެމްޕަހުގައި ދިވެހި މާއްދާ ކޯހަކަށް ތިހެންތިވީ ޑިޕާރޓްމަންޓުން ކުރި ކަމަކުން. ފަހަރު 1 އަދި2ކުއްޖަކު ފަރުވާކުޑަކަމުން ވީ ކަމެއް ނަަމަ މުޅި2ބެޗަށް ނުވީސް ތިހެން.\nރާއްޖޭގައި މިހާރު އިނގިރޭސި ބަހުން ލިޔަން ކިޔަން ނުދަންނަ މީހުންވެސް މާސްޓަރސް އިނގިރޭސި ބަހުން ކިޔަވާ ކޯސްތަކުންވެސް ގްރަޖުއޭޓް ވެފަތިބެނީ.. މިކަމަކީ މިހާރު ވިސްނަންވެއްޖެ ކަމެއް😢\nއަތޮޅު ތަކުގެ ކެމްޕަހުގައި ކިޔަވާއިރު ބައެއްފަހަރު މައްދާތައް ދޫކޮށްލަން ޖެހެނީ ކިޔަވަިއދޭނެ މީހަކު ނުވުމުން. ދެން ފަހުން އެމާއްދާއެއް ހަދާގޮތަށް އޮންނަނީ. ގްރެޖުއޭޝަންގެ ކުރިން ރެޖިސްޓްރާ ޗެކު ކުރާނެ ކޯސްރިކުއަރމެންޓް ފުރިހަމވެފައިވޭތޯ؟ އެގޮތަށް ބެލިބެލުމުން ފުރިހަމަ ނުވާކަން އެނގިފައި ތިއޮތީ.\nކުދިންނަށް ވެސް އެގެންޖެހޭނެ އެމާއްދާ އަދި ނުކިޔަވާ އޮތްކަން. ކުރިން އެކަމާއި ކުދިން ވެސް ވިސްނައި ޑިގްރީ ރިކުއަރމެންޓް ފުރިހަމަ ނުވާކަން އަންގައި، އެމާއްދާ ހެދުމުގެ ފުރުސަތު ކޯހުގެ މުއްދަތުގެ ތެރޭގައި ހޯދުނީސް. ދެން ހަމަ ޖެހޭނީ އެމާއްދާ ކިޔަވަން. ލަސްވުމުގައި ހާލަތާއި އިހުމާލުވެސް ވޭ..\nލ.އަތޮޅު ކެމްޕަހު ދަރިވަރެއް\nއަޅުގަނޑަކީ މިމަހު ދަސްވެނިމޭނެ ކަމަށް ކްލިއަރަންސް ދީފައިވާ ބެޗްލަރސް އިން ދިވެހި ސްޓަޑީސް ލ.އަތޮޅު ކެމްޕަހުން އޭގެ ފަހުން އަދި 1 ސެމެސްޓަރ ކިޔަވަންޖެހޭ ކަމަށް މިމަހު އަންގައިފި. ބުނެފައިވާ މާއްދާތަކުގައި ރަޖިސްޓްރީވެ ކިޔެވުން ނިމުނުފަހުން ކްލިއަރަންސްދީފައި އަލުން ހަދަން. އެބުނާ ސެމެސްޓަރަކާ ހަމައަށް މިކެމްޕަހުގައި ދެން ބެޗެއް ދާނެ ދުވަހެއް ނޭނގޭ.6މަސް ކީއްކުރަންތޯ ދޮޅު އަހަރު ފަހުން ދެން ނިމޭނީ. މިވަރު ލަނޑެއް ދޭން ހެޔޮނުވާނެ.\nގައުމީ ޔުނިވަރސިޓީ ވެސް ޕީޕީ ޖަގަހައިގެ ފެންވަރުގަ މީ ހަމަ ތަރައްގީ🐜🐜🐜\nނުފިލާނެ ގަމާރުކަމެއް ދުވަހަކުވެސް\nތިގޮތަށް "އޮޅިގެން" އެބަހުރި ގްރެޖުއޭޝަނަށް ފޯމްލާން ބަލާލާއިރު ކޯހުގެ ނަންވެސް ބަދަލުވެފަ.\nޔުނިވާސިޓީ ގެ ފަރުވާކުޑަކަމުން ހިނގާ ކަންތައްތަކުގެ ކުދިން ޒިންމާ ވާކަށްނުޖެހޭނެ.\nއެކަމަކު ކުދިން ނަށް ވެސް އެނގޭނެ ދޯ، ޑިޕްލޮމާ އަށް ކުރިމަތި ލާއިރު މިކުރިމަތި ލަނީ ކޮން ޑިޕލޮމާ އަކަށް ކަން. އަދި އެ ހަދަން ޖެހޭ ޑިޕލޮމާ އެއްގައި ހިމެނެނީ ކިތައް މޮޑިއުލްކަން ވެސް އެނގޭނެ ޔުނިވަރސިޓީ ވެބްސައިޓް ބަލާލުމުން. އޭގައި ލިޔެފައި އޮންނާނެ އެތަނުން ކިޔަވައިދޭ ޑިޕލޮމާ ތަކާއި ޑިގްރީ ތަކާއި ސެޓްފިކެޓްތަކުގައި ކިޔަވަން ޖެހޭ މޮޑިއުލް ތައް. ކުދިން ވެސް މިވަރު ނުބަލާ ނަމަ، ދެން ކޮން ފެން ވަރެއް ތިޔަހުރީ؟


ކުޑަކުދިންގެ ސުއާލުތަކަށް ރަނގަޅަށް ޖަވާބުދޭށެވެ. | ކުދިން | ޢާއިލާ\nBack ކަވާސާ ޢާއިލާ ޢާއިލާގެ ބައިތައް ކުދިން ކުޑަކުދިންގެ ސުއާލުތަކަށް ރަނގަޅަށް ޖަވާބުދޭށެވެ.\n05 ޖޫން 2004\nކުދިން ކުރާ މިފަދަ ސުއާލުތަކަކީ، އެދިންގެ ޢުމުރުގެ ފުރައާއި ނުގުޅޭ ސުއާލުތައް ކަމަށް ހީކުރެވި، ލަދުވެތިވެ، ޖަވާބުދިނުމުން އެއްކިބާވުމަށް ބައެއް ބެލެނިވެރިން މަސައްކަތްކުރެއެވެ. ނަމަވެސް ކުޑަކުދިންގެ ކަންތައްތައް ދިރާސާކުރާ ޢިލްމުވެރިންނާއި، ނަފްސާނީ ޢިލްމުވެރިންގެ ނަޒަރުގައި، ކުދިން ކުރާ ސުއާލުތަކަށް ޖަވާބުނުދީ ރެކުން، ނުވަތަ ނުބައި ޖަވާބެއް ދިނުމަކީ، އެކަމުގެ ނޭދެވޭ އަސަރު އެކުދިންނަށް ކުރާނެކަމެކެވެ. އެއާއި ޚިލާފަށް، އެކުދިން އޮޅުން ފިލުވަން ބޭނުންކަމެއް، ރަނގަޅުގޮތުގައި، ބުނެދެވިއްޖެކަމުގައިވާނަމަ، ދުނިޔޭގެ ކަންތައްތަކަށް، އެކުދިންގެ ލޯހުޅުވޭ މިންވަރު ތަނަވަސްވެ، ނަފްސަށް ހިތްހަމަ ޖެހުން ގެނެސްދޭނެއެވެ.\nމިސާލަކަށް، ފުރަތަމަ ބަޔާންކުރެވިފައިވާ ސުއާލަށް ޖަވާބުދޭއިރު، ކޮއްކޮއެއީ ހޮސްޕިޓަލުން ހަދިޔާކުރި، ނުވަތަ ގެނައި ކުއްޖެކޭ ވަރަށް ގިނަ ބެލެނިވެރިން ބުނެއެވެ. މިޖަވާބަށް ވިސްނާލާއިރު، މިއީ ކަމުގެ ޙަޤީޤަތް ދަރިފުޅަށް، ރަނގަޅަށް ބުނެދެވޭ ޖަވާބެއްނޫނެވެ. އޭގެ ބަދަލުގައި، ކޮއްކޮ ކުރިން އޮތީ ދަރިފުޅެކޭ އެއްފަދައިން މަންމަގެ ބަނޑުގައޭ، ކޮއްކޮ ދުނިޔެއަށްއައީ، މަންމަ ވިހެއީމައޭ ބުނުމުން، އެކަމުގެ ޙަޤީޤަތް ބުނެދެވޭ މިންވަރު ބޮޑުވާނެއެވެ.\nމާތްﷲ އިންސާނުން ހައްދަވާފައިވާގޮތުން، ވިހަނީ މަންމަކަމަށާއި، ބައްޕައަކީ، މަންމައާއި ދަރިފުޅާއި ކޮއްކޮމެން ބެލެހެއްޓުމަށް، މަސައްކަތްކުރާ ފަރާތްކަމަށް، ދެވަނަ ސުއާލުގެ ޖަވާބުގައި ބުނެދެވިދާނެއެވެ.\nﷲ ކޮބާހޭ ކުރެވޭ ސުއާލަކީ، ދަރިފުޅުގެ ޢަޤީދާ އޭގެ ޖަވާބުގެ މައްޗަށް ބިނާވެގެންދާނެ ސުއާލެއްކަން ބެލެނިވެރިން ވިސްނަން ޖެހޭނެއެވެ. މިސާލަކަށް މިސުއާލުގެ ޖަވާބުގައި، ނޫންނަމަ މިފަދަ އެހެން ސުއާލެއްގެ ޖަވާބުގައި ނަމަވެސް، ނޭނގެއޭ ބުނުމުން، އެކަން ފުއްދައެއް ނުލެވޭނެއެވެ. ސަބަބަކީ، ވަގުތީގޮތުން، ހަނދާން ނެތުނު ކަމުގައިވީނަމަވެސް، އަނެއްކާވެސް، ހަމަ އެސުއާލުތަކުގެ ޖަވާބު ހޯދުމަށް، ދަރިފުޅު މަސައްކަތްކުރާނެތީއެވެ. މިކަމުގެ ސަބަބުން، އެހެން މީހެއް ގާތު އަހައިގެން، ނުބައި ޖަވާބެއް ދަރިފުޅަށް ލިބިދާނެކަމަށްވެސް ވިސްނަންޖެހެއެވެ.\nމާތްﷲ އަކީ، އިންސާނުންނާއި ދުނިޔޭގައިވާ ހުރިހާ ތަކެއްޗެއް ހެއްދެވި، ވެރިރަސްކަލާނގެ ކަމަށާއި، އެކަލާނގެ އަބަދުވެސް، އަހަރެމެންގެ ކަންތައްތައް ބައްލަވާ ވޮޑިގެންވާކަމަށާއި، ކޮންމެތަނެއްގައި، ކޮންމެ އިރެއްގައިވެސް، އެކަލާނގެ ވޮޑިގެންވާކަމަށް، މިސުއާލުގެ ޖަވާބެއްގެ ގޮތުން، ދަރިފުޅަށް ބުނެދެވިދާނެއެވެ.\nމީހުން މަރުވުމުން އެމީހުން އެނިދަނީއޭ، އެދިޔައީ ބޯޓުދަތުރުކުރާށޭ ފަދަ ޖަވާބުތައްވެސް، ބައެއް މީހުން ކުޑަކުދިންނަށް ދީއުޅެއެވެ. ނަމަވެސް މިއީ ދަރިފުޅަށް، ބަލައިގަނެވޭނެ ޖަވާބެއް ނޫނެވެ. ސަބަބަކީ، ނިދާފައި ތިބޭ މީހުން ހޭލާކަމާއި، ދަތުރުކުރަންދާ މީހުންވެސް، އެނބުރި އަންނަކަން އޭނާއަށް އެނގޭނެތީއެވެ. އެހެންކަމުން، މިގޮތަށް ޖަވާބުދީފިނަމަ، އެއީ ދޮގެއްކަން، އޭނާއަށް ނަގައިގަނެވޭނެއެވެ. ކުޑަކުއްޖަކަށްނަމަވެސް، ދޮގު ނުހެދުމަށް، ކީރިތި ރަސޫލާ އިރުޝާދުދެއްވާފައިވެއެވެ.\nއާދެ! އެހެންކަމުން، ދޫނި ސޫފާސޫތްޕާއި، ދިރޭ އެހެނިހެން ތަކެތިވެސް މަރުވާ ފަދައިން އިންސާނުންވެސް މަރުވަނީ ކަމަށާއި، މަރުވުމުން، ކޮންމެ މީހަކުވެސް އެދަނީ ﷲ ގެ ޙަޟްރަތަށް، އެހެން ދުނިޔެއަކަށްކަމަށް، ކުއްޖާ އަށް އެނގޭ ޢިބާރަތަކުން ، މިސުއާލުގެ ޖަވާބުގައި އޭނާއަށް ކިޔައިދެވިދާނެއެވެ.\nދަރިފުޅުގެ ސުއާލުތަކަށް ޖަވާބުދިނުމުގައި، އެކުރި ސުއާލަކާއި ހެދި އޭނާ ދެކެ ހިތްހަމަ ނުޖެހޭކަން، ނުވަތަ ރުޅިއައިސްފައިވާކަން ފަހަރެއްގައިވެސް ދައްކައިގެން ނުވާނެއެވެ. އެހެނީ، އޭނާގެ ސުއާލުގެ މަޤްޞަދަކީ ހަމައެކަނި، ދެނެގަތުމެވެ. މިސާލަކަށް، މީހުން މީހުނާއި އިންނަނީ ކީއްވެހޭ އޭނާ އަހާއިރު، އޭނާ ބޭނުންވަނީކީ، ބޮޑެތި މީހުންގެ ހިތަށް އަރާފަދައިން އެމީހުން އިނދެގެން ކުރާކަންތައްތައް ތަފުޞީލުކޮށް އެނގޭކަށެއް ނޫނެވެ. އެހެންކަމުން، އެމީހުންވެސް، އެއިނީ، މަންމައާއި ބައްޕައާއި އިނދެގެން، ދަރިފުޅު ފަދަ ލޯބި ލޯބި ކުއްޖެއް ހޯދިފަދައިން، ކޮއްކޮއެއް ހޯދަން ކަމަށް ބުނެގެން، އޭނާގެ ހިތްހަމަ ޖައްސައިދެވިދާނެއެވެ.\nދަރިފުޅު އަދި މާކުޑައޭ، ބޮޑުވުމުން އެނގޭނެއޭ ބުނުމަކީވެސް، ސުއާލަށްދެވޭ އެކަށީގެންވާ ޖަވާބެއް ނޫނެވެ.


Bidheysinge Survey ah FVM City Councilun Mobile App eh\nބިދޭސީންގެ ސާވޭ ފެއްޓެވުމުގެ ގޮތުން މޭޔަރ ފަލާޙު މޮބައިލް އެޕްލިކޭޝަން މައުލޫމާތު އަޅުއްވަނީ\n15 ނޮވެމްބަރ 2019, 9:04 |\nފުވައްމުލައް ސިޓީގައި ދިރިއުޅޭ ބިދޭސީންގެ ސާވޭ ކުރުމަށް މޯބައިލް އެޕްލިޝާނެއް ބޭނުންކުރަން ފަށައިފިއެވެ. ބިދޭސީންގެ ރަސްމީކޮށް ސާވޭ ފެއްޓެވުމުގެ ގޮތުން ފުވައްމުލައް ސިޓީގެ މޭޔަރު ފަލާޙު ޝަރީފު ވަނީ ގޭގެއަށް ޒިޔާރަތް ކުރައްވައި މިކަމަށް ތައްޔާރުކުރެވުނު މޯބައިލް އެޕްލިކޭޝަނަށް ބިދޭސީންގެ މައުލޫމާތު އަޅުއްވާފައެވެ.\nމިއީ ފުވައްމުލައް ސިޓީ ކައުންސިލުން ފަށައިގެން އުޅޭ ބިދޭސީންގެ މައްސަލަތައް ހައްލުކުރުމުގެ މަސައްކަތުގެ ތެރެއިން ކުރިޔަށް ގެންދާ ސާވޭއެކެވެ.\nމިސާވޭގައި 16 އެނިއުމަރޭޓަރުން (މައުލޫމާތު އެއްކުރާ މީހުން) ބޭނުންކުރަމުންދާނެ ކަމަށް ސިޓީ ކައުންސިލުން ހާމަކުރައްވެއެވެ. މިމަސައްކަތުގެ ދަށުން މުޅި ފުވައްމުލައް ސީޓީ އެއްކޮށް ސާވޭކުރާގޮތަށް ވަނީ ހަމަޖެހިފައެވެ.\nބިދޭސީންގެ ސާވޭ އެނިއުމަރޭޓަރުން\nމި ސާވޭގައި ފުވައްމުލައް ސިޓީގައި ދިރިއުޅޭ ބިދޭސީންގެ ފުރިހަމަ ދަފްތަރެއް އެކުލަވާލެވޭނެ ކަމަށް ސިޓީ ކައުންސިލުން ހާމަކުރައްވައެވެ.\nމިސާވޭއަށް ފަހު، ގަވާއިދާއި ޚިލާފަށް ފުވައްމުލައ ސިޓީަގއި ދިއުޅެ ފަރާތްތައް ގަވާއިދާއިއެއްގޮތަށް ބަދަލުކުރުމުގެ ފުރުސަތު ހުޅުވާލެވިގެން ދާނެއެވެ. އަދި މިކަމަށް ބޭނުންވާ އިމިގްރޭޝަން އެޕްއިންޓްމެންޓްތައް ހަމަޖައްސައިދިނުމުގެ މަސައްކަތް އަންނަ ހަފުތާގައި ފެށިގެން ދާނެކަމަށެވެ.\nމިސާވޭއަށް ރައްޔިތުންގެ ފުރިހަމަ އެއްބާރުލުމާއި އެހީތެރިަކން ދެއްވުމަށް ސިޓީކައުންސިލްން ވަނީ އެދިަފއެވެ.\nމުޅި ދިވެހިރާއްޖޭގައި ވެސް ބިދޭސީންގެ މައްސަލތައް ވަނީ އިންތިހާއަށ ްބޮޑުވެފައެވެ. މިކަންތައްތައް އާބާދީ ބޮޑު ސަރަހައްދުތަކުގައި ވަކިން ބޮޑެވެ. އެގޮތުން ރާއްޖޭގައި ތިބި ގިނަ ބިދޭސީންނަކީ ބަންގްލާދޭޝްގެ އަންސްކިލްޑް މަސައްކަތްތެރިން ކަން ވަނީ ހާމަވެފައެވެ. އަދި މީގެ ގިނަ މީހުންނަކީ ގަވާއިދާއި ޚިލާފަށް ރާއްޖޭގައި އުޅޭ ފަރާތްތަކެއްކަން ކަމާބެހޭ އިދާރާތަކުން ވަނީ ހާމަކޮށްފައެވެ.\nގަވާއިދާއި ޚިލާފަށް އުޅޭ ބިދޭސީންގެ މައްސަލައިގެ ކޮޅެއް މެދެއް ފެންނާން ނެތުމުން ސަރުކާރަށް އެންމެ ފަހުން ޖެހުނީ އެމީހުން ގަވާއިދުގެ ތެރެއަށް ގެންނާނެވެ. ބިދޭސީން ރާއްޖޭގައި ގަވާއިދާއި ކަލާފަށް އުޅުމުގައި އެމީހުން ގެންނަ ފަރާތްތކާއި ސަރުކާރުގެ ކަމާއި ގުޅޭ އިދާރާތުކުގެ އިހުމާލު އޮތްކަން މިސަރުކާރުން ވަނީ ހާމަކޮށްފައެވެ.\nބިދޭސީންގެ ސާވޭ ފެށުމުގެ ރަސިްމއްޔާތުގެ ތެރެއިން؛ ސިޓީ ކައުންސިލްގުގެ މުވައްޒަފުންނާއި ސާވޭގެ ބައިވެރިން\nއިތުރު ލިޔުންބިދޭސީންގެ މައްސަލަ\nTags: ބިދޭސީންގެ މައްސަލަ